July 20, 2021 - NewzBigo\nগরমে ছটফট করতে করতে মারা গেল ২৭ মণের গরুটি\nআশুলিয়ায় প্রচণ্ড গরমে ২৭ মণ ওজনের একটি গরু মারা গেছে। শুক্রবার (১৬ জুলাই) দুপুরে নবীনগর-চন্দ্রা মহাসড়কের বাইপাইল এলাকায় ট্রাকের মধ্যেই গরুটির মৃত্যু হয়। জানা গেছে, মুকুল হোসেন নামের এক ব্যক্তি বৃহস্পতিবার ছয়টি গরু নিয়ে পাবনার সাথিয়া থেকে ঢাকার উদ্দেশে রওনা হন। পথে টাঙ্গাইলে অনেক যানজট শুরু হয়। বাইপাইল আসতে ১৫ ঘণ্টা লেগে যায়। বাইপালে এসে তার ২৭ মণের গরুটি গরমে অসুস্থ হয়ে ছটফট করতে থাকে। পরে ট্রাকের মধ্যেই মারা যায় গরুটি। এ সময় অসুস্থ হয়\nআগামীকাল বুধবার (২১ জুলাই) দেশব্যাপী পবিত্র ঈদুল আজহা। করোনা পরিস্থিতিতে গত বছরের মতো এবারও মসজিদে ঈদের জামাত অনুষ্ঠিত হবে। এরই মধ্যে এই বিষয়ে ধর্ম মন্ত্রণালয় থেকে নির্দেশনা দেওয়া হয়েছে। এবারও জাতীয় ঈদগাহ এবং কিশোরগঞ্জের শোলাকিয়া ঈদগাহ ময়দানে জামাত অনুষ্ঠিত হবে না। ঈদুল আজহার জামাত স্বাস্থ্যবিধি মেনে শর্তসাপেক্ষে ঈদগাহ, খোলা জায়গা ও মসজিদে আদায় করা যাবে। করোনাভাইরাস মহামারির মধ্যে রাজধানীর জাতীয় ঈদগাহ ময়দানের পরিবর্তে জাতীয় মসজিদ বায়তুল মোকাররমে অনুষ্ঠিত হবে ঈদের প্রধান জামাত। সবমিলিয়ে পাঁচটি জামাত\nগত ২৪ ঘণ্টায় করোনাভাইরাসে আক্রান্ত হয়ে ২০০ জনের মৃত্যু হয়েছে। এ নিয়ে মোট মৃতের সংখ্যা বেড়ে দাঁড়িয়েছে ১৮ হাজার ৩২৫ জনে। এছাড়া ২৪ ঘণ্টায় আক্রান্ত হয়েছে ১১ হাজার ৫শ ৭৯ জন। মঙ্গলবার (২০ জুলাই) স্বাস্থ্য অধিদফতর থেকে পাঠানো করোনাবিষয়ক নিয়মিত সংবাদ বিজ্ঞপ্তিতে এসব তথ্য জানানো হয়েছে। স্বাস্থ্য অধিদফতরের বিজ্ঞপ্তিতে বলা হয়েছে, ২৪ ঘণ্টায় করোনা থেকে সুস্থ হয়েছেন ৯ হাজার ৯৯৭ জন। এ পর্যন্ত মোট সুস্থ হয়েছেন ৯ লাখ ৫১ হাজার ৩৪০ জন। ২৪ ঘণ্টায় নমুনা\nচুরির দেড় মাসেরও বেশি সময় পর উদ্ধার করা হয়েছে পরিকল্পনামন্ত্রী এমএ মান্নানের আইফোনটি।নিজের ফোন ফিরে পাওয়ায় উচ্ছ্বাস প্রকাশ করেছেন মন্ত্রী এম এ মান্নান। পুলিশ বাহিনীকে ধন্যবাদ জানিয়ে বলেছেন, তারা চমৎকার কাজ করেছে। ফোন উদ্ধারের সংবাদ পাওয়ার পর সোমবার (১৯ জুলাই) নতুন পরিকল্পনা প্রতিমন্ত্রী শামসুল আলমের সংবর্ধনা অনুষ্ঠান শেষে তিনি একথা বলেন। পরিকল্পনা মন্ত্রী বলেন, ‘একটু দেরি হলেও ফোনটি ফিরে পাচ্ছি। আমার বিশ্বাস ছিল আমি ফোনটি ফিরে পাব। এজন্য পুলিশ বাহিনীকে অনেক ধন্যবাদ ও কৃতজ্ঞতা। তারা\nটানা বৃষ্টিতে বানভাসি অবস্থা\nএকটানা বৃষ্টিতে বানভাসি অবস্থা তৈরি হয়েছে ভারতের বাণিজ্যনগরী মুম্বাইয়ের। ইতিমধ্যে মুম্বই জুড়ে লাল সতর্কতা জারি করা হয়েছে। টানা কয়েকদিনের ভারী বৃষ্টিপাতে জনজীবন স্তব্ধ হয়ে পড়েছে মুম্বাইতে। নগরীর বিভিন্ন রেল লাইন ও পথে ঘাটে পানি জমে গিয়েছে। ফলে রেল্পরিষেবার পাশাপাশি যানবাহন চলাচলেও বিঘ্ন ঘটছে। মুম্বাইয়ের পাশাপাশি মহারাষ্ট্রের থানে, পালঘর এবং রায়গড়েও চলছে ভারী বৃষ্টি। সেখানেই রাস্তায় রাস্তায় পানি দাঁড়িয়ে গিয়েছে।কোথায় হাঁটু সমান আবার কোথাও কোমর সমান পানি জমে গিয়েছে রাস্তার মধ্যে। জানা গেছে, প্রায় এক সপ্তাহ\nকাল ঈদ, কোরবানির প্রস্ততি, যা কিছু প্রয়োজন জেনে নিন\nদরোজায় কড়া নাড়ছে ঈদুল আজহা। এরই মধ্যে অনেকেরই কোরবানির পশু কেনার কাজটিও শেষ হয়ে গেছে। এখন চলছে কোরবানির সরঞ্জাম গোছানো আর অন্যান্য প্রস্তুতি। প্রস্তুতির শুরুতেই প্রয়োজনীয় সরঞ্জামগুলো রাখতে হবে আপনার হাতের নাগালে। কোরবানির সরঞ্জাম চাপাতি: কোরবানির পশু জবাইয়ের কাজে ব্যবহার করা হয় এটি। চামড়া ছাড়ানোর কাজেও লাগে চাপাতি। এটি আকারে তুলনামূলক বড়, তাই বহনের সময় সাবধানতা অবলম্বন করা উচিত। দা: দা দুই ধরনের। একটি সাধারণ, অন্যটি রামদা। রামদা দিয়ে চাপাতির কাজও সম্পন্ন করা যায়। তবে\nসৌদি আরবের সঙ্গে মিল রেখে পটুয়াখালী, চাঁদপুর, শরীয়তপুর, চট্টগ্রাম, মৌলভীবাজার ও জামালপুরের অনেক এলাকায় পবিত্র ঈদুল আযহা উদযাপিত হচ্ছে আজ। মঙ্গলবার সকাল ৯টায় পটুয়াখালী সদর উপজেলার বদরপুর দরবার শরীফ জামে মসজিদে ঈদুল আজহার প্রধান জামাত অনুষ্ঠিত হয়। ঈদ জামাত পরিচালনা করেন বদরপুর দরবার শরীফ জামে মসজিদের পেশ ইমাম মাও. মো. আবদুল গনি। মুসল্লিরা নামাজ শেষে পশু কোরবানি করেন। চাঁদপুরে সকাল ৯টায় ঈদের জামাত অনুষ্ঠিত হয় সাদ্রা দরবার শরীফ, সাদ্রা হামিদিয়া ফাজিল ডিগ্রী মাদ্রাসা মাঠে। সাদ্রা\n৩৫ বছর বয়সী তারিক আল-ওদায়ীকে শারীরিক প্রতিবন্ধকতা দমাতে পারেনি। জন্ম থেকেই হাত-পা নেই। তারিক আল-ওদায়ী পেটে ভর করে পথ চলেন। কঠিন রোগে ভোগেও তিনি মুখ দিয়ে পবিত্র কোরআনের পাতা উল্টিয়ে ৩০ পারা মুখস্থ করতে সক্ষম হয়েছেন। অদম্য স্পৃহায় চার বছরে কোরআনের হাফেজ হয়েছেন তিনি। মুখ দিয়ে পবিত্র কোরআনের পাতা উল্টিয়ে নিয়মিত কোরআন তেলাওয়াত করেন তারিক। সৌদি আরবের আসির প্রদেশের সিরাহ ওবাইদা শহরের ৩৫ বছর বয়সী এই তারিক আল-ওদায়ীর বাসায় গিয়ে তার শিক্ষক পবিত্র কোরআন তেলাওয়াত\nকোরবানির ঈদকে ঘিরে আমাদের সবার আগে চিন্তার বিষয় হলো মাংস সংরক্ষণের বিষয়টি। কারণ সঠিক পদ্ধতিতে মাংস সংরক্ষণ না করলে মাংসের স্বাদ ও পুষ্টিগুণ নষ্ট হয়ে যায়। আর সবাইকে মাংস দেওয়ার পরও অনেক মাংস থেকে যায়। তবে আর্দ্রতা, আলো, তাপ, জীবাণু, অক্সিজেন প্রভৃতির প্রভাবে পচনে হাত থেকে সঠিক উপায়ে মাংস সংরক্ষণ করা উচিত। তা না হলে এসব মাংস তাজা, স্বাস্থ্যকর ও খাওয়ার উপযোগী থাকে না। মাংস সংরক্ষণের সঠিক উপায়- প্রথমেই মাংস সংরক্ষণের জন্য ফ্রিজ পরিষ্কার করতে


যুক্তরাষ্ট্রের নিউইয়র্কে মুজিববর্ষ উদযাপনের সূচনা – Bangali Kantha\nআপডেট টাইম : March, 18, 2020, 9:34 am\nবাঙালী কণ্ঠ ডেস্কঃ যুক্তরাষ্ট্রের নিউইয়র্কে জাতির জনক বঙ্গবন্ধু শেখ মুজিবুর রহমানের জন্ম শতবার্ষিকী ‘মুজিববর্ষ উদযাপনের আনুষ্ঠানিক সূচনা হয়েছে। স্থানীয় সময় সোমবার রাতে জ্যাকসন হাইটসের পালকি পার্টি সেন্টারে এ উপলক্ষে এক অনুষ্ঠানের আয়োজন করে যুক্তরাষ্ট্র আওয়ামী লীগ।\nকরোনাভাইরাসের কারণে স্বল্প পরিসরে আয়োজিত এ অনুষ্ঠানে বঙ্গবন্ধুর রুহের মাগফেরাত কামনা করে দোয়া ও মোনাজাত করা হয়। একইসঙ্গে যুক্তরাষ্ট্র, বাংলাদেশ ও বিশ্বের করোনাভাইরাস আক্রান্ত মানবতার রোগমুক্তির জন্য দোয়া করা হয়। যুক্তরাষ্ট্র আওয়ামী লীগের সভাপতি ড. সিদ্দিকুর রহমান অনুষ্ঠানে সভাপতিত্ব করেন। দোয়া ও মোনাজাত পরিচালনা করেন মাওলানা কাজী কায়্যুম।\nসংগঠনের ভারপ্রাপ্ত সাধারণ সম্পাদক আব্দুস সামাদ আজাদের সঞ্চালনায় এ অনুষ্ঠানে বঙ্গবন্ধুর জন্মশতবার্ষিকী উপলক্ষে কেক কাটা হয় এবং বঙ্গবন্ধুর অসমাপ্ত আত্মজীবনী বিতরণ হয়। এছাড়া করোনাভাইরাস থেকে মুক্ত থাকতে স্বাস্থ্য সচেতনতা বাড়াতে অনুষ্ঠানে আগতদের মাঝে বিতরণ করা হয় হ্যান্ড স্যানিটাইজার।\nঅনুষ্ঠানে ড. সিদ্দিকুর রহমান বঙ্গবন্ধুর প্রতি শ্রদ্ধা জানিয়ে বলেন, বঙ্গবন্ধু হাজার বছরের শ্রেষ্ঠ বাঙালী। তিনি স্বাধীন বাংলাদেশের স্রষ্টা। তার কন্যা প্রধানমন্ত্রী শেখ হাসিনা বঙ্গবন্ধুর সোনার বাংলা গড়ে তুলতে অক্লান্ত পরিশ্রম করে যাচ্ছেন। তিনি সকল ক্ষেত্রে বঙ্গবন্ধুর আদর্শের প্রতিফলন ঘটানোর জন্য নেতা-কর্মীদের প্রতি আহ্বান জানান।\nসিদ্দিকুর রহমান বলেন, করোনাভাইরাসে আক্রান্ত নিউইয়র্কের জনজীবনে দুর্গতি নেমে আসায় দশ জনের বেশি জমায়েত হয়ে কোনো অনুষ্ঠান করা যাবেনা বলে প্রশাসনের নির্দেশ রয়েছে। এই নিয়মের কারণে দলের নেতা-কর্মীরা প্রবল ইচ্ছা থাকার পরও এ অনুষ্ঠানে যোগদান করতে পারেননি। আগামী সেপ্টেম্বরে প্রধানমন্ত্রীর উপস্থিতিতে নিউইয়র্কের টাইমস স্কয়ারে বড়ো অনুষ্ঠানে মুজিববর্ষ উদযাপন করা হবে বলে জানান সিদ্দিকুর রহমান।\nঅনুষ্ঠানে অন্যান্যের মধ্যে উপস্থিত ছিলেন যুক্তরাষ্ট্র আওয়ামী লীগের সাংগঠনিক সম্পাদক মহিউদ্দিন দেওয়ান ও আব্দুল হাছিব মামুন, প্রচার সম্পাদক হাজী এনাম, কার্যকরী সদস্য শাহানারা রহমান, স্বেচ্ছাসেবক লীগ নেতা সাখাওয়াত বিশ্বাস, সৈয়দ কিবরিয়া জামান প্রমুখ।


শিরোনাম দেখে চোখ কপালে বসার কথা! কারণ টাইগারদের সাবেক দলনেতা সেই কবে অবসরে গেলেন। বর্তমানে বয়স চলছে ৪৬। সেই কাজী হাবিুবল বাসার সুমন কি করে এখন আইপিএল মাতাবেন? হ্যাঁ মাতাবেন। তবে ব্যাট হাতে নয়, মাইক্রোফোন হাতে দেখা যাবে সাবেক টাইগার ক্যাপ্টেনকে।\nদল থেকে অবসর নেয়ার পরে জাতীয় দলের নির্বাচক, বিপিএলসহ ঘরোয়া ক্রিকেটের দলগুলোর টিম ম্যানেজার বা পরামর্শকের ভূমিকায় দেখা গিয়েছে বাশারকে। তবে ধারাভাষ্যকার হিসেবে কখনো আত্মপ্রকাশ করেননি তিনি।এবার আইপিএলের দ্বাদশ আসর দিয়েই মাইক্রোফোন হাতে ম্যাচের ধারা বিবরণী দেয়ার অভিষেক হবে তার।\nস্টার জলসা মুভিজে বাংলায় আইপিএল ম্যাচগুলোর সরাসরি ধারাভাষ্য দেবেন বাংলাদেশের সাবেক দলনেতা। সাত দিনের জন্য ভারতে থাকার কথা রয়েছে তার। আগামী ২৭ অথবা ২৮ এপ্রিল দেশে ফিরে আসবেন তিনি।\nপ্রথমবারের মতো ধারাভাষ্যের কাজে যুক্ত হতে যাওয়ার অভিজ্ঞতা কেমন হবে সেই বিষয়ে বাশার সংবাদমাধ্যমকে বলেন,‘আমি মনে করি, খুব একটা সমস্যা হবে না। আমার ক্রিকেট খেলার যথেষ্ট অভিজ্ঞতা আছে। আর ক্রিকেট নিয়েই তো কথা বলব, তাই না?’\nউল্লেখ্য, বাংলাদেশের হয়ে ৫০টি টেস্ট ও ১১১টি ওয়ানডে খেলেছেন বাশার। টেস্টে ৩০২৬ এবং ওয়ানডেতে ২১৬৮ রান আছে তার নামের পাশে। ২০০৪ সাল থেকে ২০০৭ সাল পর্যন্ত নেতৃত্ব দিয়ে দলকে ১টি টেস্ট ও ২৯টি ওয়ানডে জেতান। সাকিব-মুশফিকদের নেতৃত্ব দিয়েছেন ২০০৭ বিশ্বকাপে।


শোভন-রাব্বানী বাদ, ছাত্রলীগের নতুন নেতা জয়-লেখক - Starmail24Latest Bangla News Online From Starmail24 শোভন-রাব্বানী বাদ, ছাত্রলীগের নতুন নেতা জয়-লেখক - Starmail24\nপ্রকাশিত: 23/10/2019 18:26:59| আপডেট:\nস্টার মেইল, ঢাকা: ছাত্রলীগের কেন্দ্রীয় কমিটির সভাপতির পদ থেকে রেজওয়ানুল হক শোভন ও সাধারণ সম্পাদকের পদ থেকে গোলাম রাব্বানীকে সরিয়ে দেওয়া হয়েছে। শনিবার রাতে প্রধানমন্ত্রীর সরকারি বাসভবন গণভবনে আওয়ামী লীগের কেন্দ্রীয় কার্যনির্বাহী কমিটির সভায় এই সিদ্ধান্ত নেওয়া হয়। সভা শেষে আওয়ামী লীগের সাধারণ সম্পাদক ওবায়দুল কাদের সাংবাদিকদের এই তথ্য জানান।\nছাত্রলীগের ভারপ্রাপ্ত সভাপতির দায়িত্ব দেওয়া হয়েছে কেন্দ্রীয় কমিটির এক নম্বর সহসভাপতি আল নাহিয়ান খান জয়কে। আর ভারপ্রাপ্ত সাধারণ সম্পাদকের দায়িত্ব দেওয়া হয়েছে কেন্দ্রীয় কমিটির এক নম্বর সাধারণ সম্পাদক লেখক ভট্টাচার্যকে।\nশনিবার সন্ধ্যা ৭টায় গণভবনে প্রধানমন্ত্রী ও আওয়ামী লীগের সভাপতি শেখ হাসিনার নেত্বত্বে কেন্দ্রীয় কার্যনির্বাহী সংসদের বৈঠক অনুষ্ঠিত হয়।\nএর আগে গত ৭ সেপ্টেম্বর রাতে গণভবনে আওয়ামী লীগের স্থানীয় সরকার ও সংসদীয় মনোনয়ন বোর্ডের যৌথ সভায় বাংলাদেশ ছাত্রলীগের কেন্দ্রীয় সভাপতি রেজওয়ানুল হক চৌধুরী শোভন ও সাধারণ সম্পাদক গোলাম রাব্বানীর বিরুদ্ধে বিভিন্ন অভিযোগ নিয়ে আলোচনা হয়। আওয়ামী লীগের জ্যেষ্ঠ নেতাদের নানা অভিযোগের পরিপ্রেক্ষিতে শোভন ও রাব্বানীর কর্মকাণ্ডে বিরক্তি প্রকাশ করেছিলেন প্রধানমন্ত্রী শেখ হাসিনা। তিনি শোভন-রাব্বানীকে পদ থেকে সরিয়ে দেওয়ার কথাও বলেন। সেই রাতে শোভন-রাব্বানী প্রধানমন্ত্রীর সঙ্গে দেখা করার সুযোগ চাইলেও পারেননি।\nএর পর পরই শোভন ও রাব্বানীর বিরুদ্ধে অভিযোগের ডানাপালা মেলতে থাকে। পরে শোভন ও রাব্বানী দুদিন গণবভনে প্রধানমন্ত্রীর সঙ্গে দেখা করতে গিয়েও ফিরে আসেন। গণভবনে তাঁদের প্রবেশের স্থায়ী পাস বাতিল করা হয়। এর পরই আলোচনায় আসে ছাত্রলীগের শীর্ষ দুই নেতার বিরুদ্ধে নানা অভিযোগ।\nঅভিযোগগুলোর মধ্যে রয়েছে- ‘জাহাঙ্গীরনগর বিশ্ববিদ্যালয়ের উপাচার্যের কাছে চাঁদা দাবি, কুষ্টিয়ার ইসলামী বিশ্ববিদ্যালয় শাখা ছাত্রলীগের সাধারণ সম্পাদদের পদ পেতে অর্থনৈতিক লেনদেনের অডিও ফাঁস, জগন্নাথ বিশ্ববিদ্যালয়ের সম্মেলনে গিয়ে স্বরাষ্ট্রমন্ত্রী আসাদুজ্জামান খাঁন কামালকে বেলা ১১টা থেকে বিকেল ৩টা পর্যন্ত অপেক্ষমান রাখা, শিক্ষামন্ত্রী দীপু মনিকে ছাত্রলীগের অনুষ্ঠানে পৌঁছানোর পর সভাপতি-সাধারণ সম্পাদক অনুষ্ঠানে যাওয়া, জ্যেষ্ঠ নেতা তোফায়েল আহমেদকে বসিয়ে রাখা, জগন্নাথ বিশ্ববিদ্যালয় ও ইডেন কলেজ শাখা ছাত্রলীগের সম্মেলনের দুই মাস পেরিয়ে যাওয়ার পরও কমিটি না দেওয়া, কেন্দ্রীয় কমিটিতে বিতর্কিত বিষয় এবং বিবাহিত ও জামায়াত-বিএনপি সংশ্লিষ্টদের পদায়ন করা, ছাত্রলীগের কমিটি থেকে বাদপড়া নেতাদের সঙ্গে মধুর ক্যান্টিনে মারামারি করা, বঙ্গবন্ধু এভিনিউয়ে আওয়ামী লীগের নতুন ভবনে ছাত্রলীগের জন্য বরাদ্দ করা ফ্লোরের বাথরুমে মাদক পাওয়ার বিষয়গুলো উঠে আসে।\nএসব বিষয়ে ব্যাখ্যা করতে সর্বশেষ গত বুধবার গোলাম রাব্বানী প্রধানমন্ত্রী শেখ হাসিনার কাছে চিঠি লিখেন। চিঠিটি প্রধানমন্ত্রীর কাছে পৌঁছে দিতে তিনি একজন জ্যেষ্ঠ আওয়ামী লীগ নেতার হাতে সেটি দিয়েছেন। ওই চিঠিতে রাব্বানী নিজেদের ভুলের জন্য অনুতপ্ত হয়ে প্রধানমন্ত্রীর কাছে ক্ষমা প্রার্থনা করেছেন। পাশাপাশি তাদের বিষয়ে যেসব অভিযোগ এসেছে এর মধ্যে তিনটি বিষয়ে প্রধানমন্ত্রীকে তিনি বিস্তারিত লিখেছেন।\nচিঠিতে জাহাঙ্গীরনগর বিশ্ববিদ্যালয়ের (জাবি) উন্নয়ন কাজ থেকে টাকা চাওয়ার অভিযোগ ও গুলিস্তানে বঙ্গবন্ধু এভিনিউয়ে কেন্দ্রীয় কার্যালয়ের বিষয়ে তাঁর বক্তব্য তুলে ধরেন। ২০ জুলাই জগন্নাথ বিশ্ববিদ্যালয়ের (জবি) সম্মেলনে দেরি করে উপস্থিত হওয়ার বিষয়টিও উল্লেখ করেছেন। রাব্বানী দাবি করেন, তাঁরা বারবার পরিকল্পিত ষড়যন্ত্রের শিকার হচ্ছেন।\nঅভিযোগ ওঠার পর শোভন-রাব্বানী আওয়ামী লীগের জ্যেষ্ঠ নেতা ও সাবেক ছাত্রলীগ নেতাদের ইঙ্গিত করে এবং তাদের দোষারোপ করে গণমাধ্যমে ঢালাওভাবে বক্তব্য দেন। তারা বলেন, কেন্দ্রীয় কিছু নেতা ষড়যন্ত্রে লিপ্ত এবং ছাত্রলীগের সাবেক কিছু নেতা সিন্ডিকেট নিয়ন্ত্রিত।\nশোভন-রাব্বানীর দেওয়া এসব বক্তব্যে সাবেক ছাত্রলীগ নেতাদের অনেকে ক্ষুব্ধ হন। আর এসব বিষয় আজ কার্যনির্বাহী বৈঠকে উপস্থাপন করেন দলের জ্যেষ্ঠ নেতারা।\nএর আগে আওয়ামী লীগের কেন্দ্রীয় কার্যালয়ে মাদকের বিষয়ে রেজওয়ানুল হক চৌধুরী শোভন বলেন, ‘একটা সাধারণ মানুষও বুঝে যে কারো যদি নেশা করতে ইচ্ছা করে, অনেক জায়গা আছে, পার্টি অফিসে কেন নেশা করবে? আমরা যখন যাই আমাদের সাথে নেতাকর্মীর বেষ্টনী দেওয়া থাকে, আমরা কি একাকি থাকতে পারি? আমাদের চারপাশে অনেক লোক থাকে। আর মদের যে বিষয়টা আসছে, মদ খেতে তো একটা পরিবেশ লাগে ভাই। মদ খেয়ে কেউ কোনো দিন সুস্থ থাকতে পারে? মাতলামি করবেই। পার্টি অফিস কি এ রকম জায়গা? নতুন পার্টি অফিসে একমাত্র আমরাই শুধু জায়গা পেয়েছি, আর কোনো সংগঠন কিন্তু পায়নি। যুবলীগ, এমন কি আওয়ামী লীগের কোনো লোক কিন্তু ওই খানে বসে নাই। বসছে শুধু ছাত্রলীগই। এ বিষয়টা নিয়ে অন্যান্যা যে অঙ্গ সংগঠনগুলো আছে সেগুলোতে একটু …ছাত্রলীগকে দিল আমাদেরকে দিল না। আরেকটি বিষয় হলো পার্টি অফিস যখন কারো আন্ডারে না থাকে, বন্ধ থাকে। তখন কিন্তু ঢাকার শহরে এ রকম একটা জায়গায় এমন একটা বিল্ডিংয়ে অনেক কিছু ঘটে আমরা শুনেছি। পার্টি অফিসের ভেতরে গুলিস্তানের যারা ব্যবসায়ী আছে, তারা বিভিন্ন রকম কর্মকাণ্ড করে আর কি, আড্ডা দেয়। এ বিষয়গুলো নিয়ে আমাদের যেন পার্টি অফিসটা না দেওয়া হয়, বন্ধ করে দেওয়া হয় এ জন্য অনেকে গেইম খেলছে।’\n২০১৮ সালের ১১ ও ১২ মে কেন্দ্রীয় ছাত্রলীগের সম্মেলন হয়। এরপর ৩১ জুলাই আওয়ামী লীগ সভাপতি শেখ হাসিনার সম্মতিতে রেজওয়ানুল হক চৌধুরী শোভনকে সভাপতি ও গোলাম রাব্বানীকে সাধারণ সম্পাদক নির্বাচিত করা হয়।\n« Previous: ঝিনাইদহে ছেলের বউয়ের ধাক্কায় প্রাণ গেলো শ্বশুরের Next: বোরকা ছেড়ে ‘বিদ্রোহী’ সৌদি তরুণীরা »


‘সরকার ছলচাতুরি করে আটকে রাখতে চায় খালেদা জিয়াকে’\n২০১৮ মার্চ ১৩ ১৫:২২:৩১\nবিজনেস আওয়ার প্রতিবেদকঃ সরকার ছলছাতুরি করে বেগম খালেদা জিয়াকে আটকে রাখতে চায় বলে মন্তব্য করেছেন বিএনপি মহাসচীব মির্জা ফকরুল ইসলাম আলমগীর। আজ মঙ্গলরার দুপুরে জাতীয় প্রেসক্লাবের এক আলোচনায় একথা বলেন তিনি।\nএ সময় ফখরুল বলেন, সরকারের কিসের ভয়? জনগণকে এত ভয় পান আপনারা! খালেদা জিয়া যদি মুক্তি পান তাহলে জনগণের স্রোতে আপনাদের ক্ষমতার মসনদ ভেসে যাবে।\nসোমবার জিয়া অরফানেজ ট্রাস্ট মামলায় হাইকোর্ট বিএনপি চেয়ারপার্সনকে চার মাসে জন্য জামিন দেয়ার দিনই কুমিল্লার একটি মামলায় তাকে গ্রেপ্তার দেখানোর আদেশ এসেছে। পাশাপাশি মঙ্গলবার হাইকোর্টের জামিনের আদেশের বিরুদ্ধে আপিল করেছে রাষ্ট্রপক্ষ এবং দুদক।\nএভাবে খালেদা জিয়াকে আটকে রাখা যাবে না মন্তব্য করে বিএনপি বিএনপি মহাসচিব বলেন, আইনি প্রক্রিয়া এবং জনগণকে সঙ্গে নিয়ে সম্পূর্ণ শান্তিপূর্ণ আন্দোলনের মধ্য দিয়ে তাকে (খালেদা জিয়া) মুক্ত করা হবে।\nবিএনপি শান্তিপূর্ণ কর্মসূচি পালন করে যাবে জানিয়ে ফখরুল বলেন, এটাই একমাত্র পথ। শান্তিপূর্ণ আন্দোলনের মধ্য দিয়ে জনগণের কাছে আমাদের যেতে হবে। এভাবেই জনগণের মাঝে ছড়িয়ে পড়তে হবে।\nএসময় পুলিশি হেফাজতে থাকা ছাত্রদল নেতা জাকির হোসেন মিলনের মৃত্যু কোনো স্বাভাবিক ঘটনা নয় বলেও অভিযোগ করেন ফখরুল।\nঢাকা উত্তর মহানগর ছাত্রদলের সহসভাপতি জাকিরকে গত ৬ মার্চ জাতীয় প্রেসক্লাব এলাকা থেকে গ্রেপ্তার করে পুলিশ। সোমবার সকালে কেরানীগঞ্জে ঢাকা কেন্দ্রীয় কারাগারে অসুস্থ হয়ে পড়লে সেখান থেকে তাকে ঢাকা মেডিকেল কলেজ হাসপাতালে নেয়া হয়। সেখানেই মারা যান তিনি।\nএই ছাত্রদল নেতাকে নির্যাতন করে হত্যা করা হয়েছে অভিযোগ করে ফখরুল বলেন, এমন অনেক জাকিরকে আমরা হারিয়েছি। তাদের অপরাধ গণতান্ত্রিক আন্দোলন করা।


২০২৪ সালে কংগ্রেসকে কি ছাপিয়ে যেতে পারবে মমতার তৃণমূল? অঙ্ক কী বলছে? - Can TMC overtake Congress in terms of seats in 2024 Lok Sabha elections?, Bangla News\nবাংলা নিউজ > ঘরে বাইরে > ২০২৪ সালে কংগ্রেসকে কি ছাপিয়ে যেতে পারবে মমতার তৃণমূল? অঙ্ক কী বলছে?\nদিল্লি সফরে মমতা বন্দ্যোপাধ্যায়। (ছবি সৌজন্য পিটিআই)\n২০২৪ সালে কংগ্রেসকে কি ছাপিয়ে যেতে পারবে মমতার তৃণমূল? অঙ্ক কী বলছে?\n১ মিনিটে পড়ুন . Updated: 26 Nov 2021, 10:13 AM IST\nপশ্চিমবঙ্গে ‘শিকার’ চলছে বিজেপি থেকে। ভিন রাজ্যে কংগ্রেস থেকে চলছে ‘শিকার’।\nপশ্চিমবঙ্গে ‘শিকার’ চলছে বিজেপি থেকে। ভিন রাজ্যে কংগ্রেস থেকে চলছে ‘শিকার’। যে তালিকায় সাম্প্রতিকতম নির্দশন হল মেঘালয়ের ১২ জন কংগ্রেস বিধায়কের তৃণমূল কংগ্রেসে যোগদান। সেই পরিস্থিতিতে আসন সংখ্যার নিরিখে কি কংগ্রেসকে ছাপিয়ে যেতে পারবে তৃণমূল? গাণিতিক বিশ্লেষণে সেই সম্ভাবনা পুরোপুরি আছে।\nএমনিতে ভোটের ফলাফলের বিষয়ে আগেভাগেই পূর্বাভাস দেওয়া যথেষ্ট বিপজ্জনক। পশ্চিমবঙ্গের বিধানসভা নির্বাচনেও সেই ইঙ্গিত মিলেছে। তাও গাণিতিক মডেলের ভিত্তিতে বিশ্লেষণ করলে ২০২৪ সালের লোকসভা নির্বাচনে কংগ্রেসের থেকে বেশি আসন পেতে পারে তৃণমূল। এমনিতে লোকসভা নির্বাচনের তৃণমূলের সেরা ফল হয়েছিল ২০১৪ সালে। পশ্চিমবঙ্গের ৪২ টি আসনের মধ্যে ৩৪ টিতেই ফুটেছিল জোড়াফুল। সেইসময় তৃণমূলের পক্ষে ভোট পড়েছিল ৩৯.৮ শতাংশ। এবার বিধানসভা নির্বাচনে ৪৮.৫ শতাংশ ভোট গিয়েছে তৃণমূলের ঝুলিতে। সেই পরিস্থিতিতে ২০২৪ সালের লোকসভা নির্বাচনে বাংলায় নিজেদের সেরা ফল করতে চাইবে তৃণমূল। অর্থাৎ ৩৪ টির বেশি আসন জয়ের লক্ষ্য নেওয়া হবে। বিশেষত বিধানসভা ভোটের আগে বিজেপির যে শক্তি ছিল, তা অনেকটাই কমে গিয়েছে। সেটাও তৃণমূলের পক্ষে যেতে হবে। যদিও এটা ঠিক যে বিধানসভা এবং লোকসভা ভোটের আঙ্গিক পুরোপুরি আলাদা হয়।\nঅন্যদিকে, ২০১৯ সালের লোকসভা নির্বাচনে ৫২ টি আসনে জিতেছিল কংগ্রেস। তার মধ্যে কেরালা (১৫), পঞ্জাব (আট) এবং তামিলনাড়ু (আট) থেকেই এসেছিল ৩১ টি আসন। কিন্তু চলতি বছর কেরালার বিধানসভা ভোটে কংগ্রেসের যে ভরাডুবি হয়েছে, তাতে ২০২৪ সালে আদৌও কতগুলি আসনে হাত শিবির জিতবে, তা নিয়ে ধন্দ আছে। তামিলনাড়ুতে কংগ্রেসের ভাগ্য পুরোপুরি ডিএমকের সঙ্গে আসন বণ্টনের উপর নির্ভর করবে। আগেরবার লোকসভা ভোটের সময় তামিলনাডু়তে ক্ষমতায় ছিলেন না এম কে স্টালিনরা। এবার আছেন ক্ষমতায়। ফলে কংগ্রেসের ভাগ্যে কতগুলি আসন জুটবে, তা নিয়ে প্রশ্নচিহ্ন আছে। অন্যদিকে, পঞ্জাবে তো গোষ্ঠীকোন্দলেই জর্জরিত কংগ্রেস। খোদ প্রদেশ কংগ্রেস সভাপতি নিজের দলের মুখ্যমন্ত্রীর বিরুদ্ধেই অনশনে বসার হুমকি দিচ্ছেন। তাছাড়া অসমেও কংগ্রেসের অবস্থা শোচনীয়। হিন্দু ভোটব্যাঙ্কে ধস নেমে গিয়েছে। সেইসঙ্গে অসমে কংগ্রেসের ঘরে সিঁধ কেটেছে তৃণমূল।\nসেই পরিস্থিতিতে তৃণমূল যদি পশ্চিমবঙ্গ ছাড়াও অন্য রাজ্য থেকে লোকসভা ভোটে কোনও আসন পেতে পারে, সেক্ষেত্রে কংগ্রেসের উপর আরও চাপ বাড়বে। যদিও এই মুহূর্তে দাঁড়িয়ে ভিন রাজ্য থেকে তৃণমূলের সেই সম্ভাবনা তেমন দেখছেন না বিশেষজ্ঞরা। বরং তাঁদের বক্তব্য, কংগ্রেসকে ছাপিয়ে যেতে গেলে হাত শিবিরের আসন কমতে হবে। তবেই সম্ভাবনা আছে তৃণমূলের।\nTMC Congress Lok Sabha Elections 2024 Mamata Banerjee


নাস্তিক হত্যায় আওয়ামী লীগের দায় – ইস্টিশন ব্লগ\nনাস্তিক হত্যায় আওয়ামী লীগের দায়\nAuthor: পারভেজ আলম Published Date: মে ১৬, ২০১৫\nরাজীব হত্যাকান্ডের পর বাংলাদেশের নাস্তিক ব্লগারদের লেখার বিভিন্ন অংশ উদ্দেশ্যমূলকভাবে ছাপিয়ে নাস্তিকদের ডেমোনাইজেশন এবং ডি-হিউমেনাইজেশনের ক্ষেত্রে উল্লেখযোগ্য ভুমিকা পালন করেছিল বেশকিছু দৈনিক পত্রিকা। রাজীব যখন খুন হয়, তখন শাহবাগ আন্দোলন তুঙ্গে। শাহবাগে মোমবাতি জ্বালানো হলে শেখ হাসিনাও জ্বালান। তিনি তখন শাহবাগে ছুটে যাওয়ার ইচ্ছা প্রকাশ করতেন। রাজীব হত্যাকান্ডের পর তিনি ছুটে গেলেন রাজীবের বাসায়। কিন্তু মিডিয়াগুলিতে রাজীবের লেখা যখন একের পর প্রকাশিত হলো, হেফাজতে ইসলামের যখন আবির্ভাব ঘটলো তখন পরিস্থিতি গেলো পালটে। ঐ সময় শফি হুজুর নাস্তিক বিরোধী ফতোয়া দিচ্ছেন, খালেদা জিয়া নাস্তিকতার সার্টিফিকেট দিচ্ছেন, ফরহাদ মজহার নাস্তিক শব্দের অর্থ বিস্তৃত করে গরম গরম নাস্তিক বিরোধী বক্তৃতা দিচ্ছেন। ব্লগার, নাস্তিক ও শাহবাগী এইসব শব্দ তখন একে অপরের প্রতিশব্দে পরিণত হয়ে গেলো। বিএনপি-জামাত-হেফাজতপন্থীরা তখন আওয়ামী লীগকেও নাস্তিক ট্যাগ প্রায় দিয়েই দিয়েছিল। শফি হুজুর তো ঘোষনাই দিলেন যে, হেফাজতের লংমার্চে বাধা দিলে সরকার নাস্তিক হয়ে যাবে। একজন নাস্তিককে কুপিয়ে হত্যা করা হয়েছে। অন্যদের ফাঁসির দাবিতে হেফাজত আন্দোলন করছে। এখন সেই আন্দোলনে বাধা দিলেই নাস্তিক হতে হবে। পরিস্থিতি এমন হয়ে গেলো যে কেউ নাস্তিকদের মানবাধিকারের পক্ষে কিছু বললে অথবা নাস্তিক হত্যার বিচার চাইলে অথবা নাস্তিকদের ফাঁসির দাবির আন্দোলনে বাধা দিলেও নাস্তিক হতে হবে। নাস্তিকদের বানিয়ে দেয়া হলো জীবের অধম, যাদের বেঁচে থাকার কোন অধিকার নাই, যাদের হত্যা করতে হবে।\nহেফাজতে ইসলামের আওয়ামী ভার্সনটিও সেই সময় মাঠে নেমেছিল ওলামা লীগের ব্যানারে। সরকারের হাতে যে ৮৪ নাস্তিকের লিস্ট তুলে দেয়া হয়েছিল তার একাংশ তৈরি করেছিল রাজারবাগী আলেম আল্লামা মোহাম্মদ মাহবুব আলম আরিফ, বাকি অংশ না কি সরকার আগে থেকেই তৈরি করে রেখেছিল। আল ইহসানের সম্পাদক মাহবুব আলম আরিফ এবং রাজারবাগীরা অনেকদিন যাবৎ ওলামা লীগের ব্যানারে রাজনীতির মাঠে আছেন। তিনি এই লিস্টটি জমা দিয়েছিলেন মহানবীর অবমাননাকারী নাস্তিক ব্লগার চিহ্নিত করার জন্যে গঠিত স্বরাষ্ট্রমন্ত্রনালয়ের একটি কমিটির কাছে। এই কমিটি এমন একটি কমিটি যারা নাস্তিকদেরকে তওবা পড়ানোর প্রস্তাবে সম্মতি দিয়েছিল আলেমদের সাথে এক বৈঠকে। নাস্তিকদের স্কেপগোট বানিয়ে আওয়ামী লীগ তখন নিজেদের ক্ষমতা সংহত করেছে। ৫৭ ধারা পাস করেছে। নাস্তিক ব্লগার গ্রেফতার করেছে। আর ঐ যে একজন নাস্তিক রাজীব, যাকে হত্যা করা হয়েছিল তার কি হলো? তার হত্যাকান্ডের দায় ততোদিনে তার উপরই চাপানো হয়ে গেছে। নাস্তিক হত্যার জন্যে দায়ি হলো নাস্তিক, এই ধারণাটি ততোদিনে প্রতিষ্ঠিত হয়ে গেছে। নাস্তিক হলো জীবের অধম, তার বেঁচে থাকার অধিকার নাই, খুন হলে বিচার পাওয়ার নাই, এই সকল ধারণা ততোদিনে প্রতিষ্ঠিত হয়ে গেছে। প্রতিষ্ঠিত করেছে জামায়াত, বিএনপি, হেফাজত এবং আওয়ামী লীগ।\nনাস্তিক হত্যায় আওয়ামী লীগের দায় তাই কম না। নাস্তিক হত্যায় উস্কানি দিয়ে, নাস্তিকদের ডিমোনাইজেশন কিংবা ডিহিউমিনাইজেশন করে কিংবা তাদের লিস্টি বানিয়ে যে অপরাধ করেছে জসিম উদ্দীন রহমানী, একি রকম অপরাধ করেছে আল্লামা মাহবুব আলম আরিফ। জসিম উদ্দীন রহমানীকে গ্রেফতার করা হয়েছে। ওলামা লীগ নেতা মাহবুব আলম আরিফ তো বহাল তবিয়তে আছে। একপাক্ষিক নির্বাচন করে ক্ষমতা দখল করে রাখা আওয়ামী লীগ মৌলবাদী ও সাম্প্রদায়িক এবং নাস্তিকবিদ্বেষীদের মন জুগিয়েই ক্ষমতায় টিকে থাকতে চায় তা তারা অনেক আগেই পরিস্কার বুঝিয়ে দিয়েছে। নাস্তিকদের তাই তারা ফেলে দিয়েছে খরচের খাতায়। রাজীবের খুনিরাও তাই জামিন পায়, বিদেশে পালিয়ে যায়। রাজীব হত্যাকান্ডের পর আনসারুল্লাহ বাংলা টিম-এর খবর বেড়িয়ে আসলো। গত দুই বছরে তারা আল কায়েদার স্থানীয় প্রতিনিধীতে পরিণত হয়েছে। অর্থাৎ জঙ্গীবাদ দমনের বদলে জঙ্গীবাদের ব্র্যান্ডিং এবং জঙ্গিবাদের বিস্তারেই বর্তমান সরকারের সাফল্য বেশি। অথচ ওয়ার অন টেরোরের স্থানীয় বরকন্দাজের ভুমিকা গ্রহণ করেছিল আওয়ামী লীগ। বিএনপি সরকারের আমলে জঙ্গীবাদের বিস্তার লাভ করেছিল বলে প্রায়ই আওয়ামী লীগ অভিযোগ করে থাকে। অভিযোগ মিথ্যা নয়, কিন্তু জঙ্গীবাদ দমনে সেই সরকারের সাফল্য এখন পর্যন্ত আওয়ামী লীগের চাইতে বেশি। জেএমবির শির্ষ নেতাদের গ্রেফতার করা হয়েছিল বিএনপির আমলেই। জেএমবি নেতাদের অধিকাংশের বিচার করে ফাঁসিতে ঝোলাতে এক বছরের বেশি সময় লাগে নাই প্রশাসনের। অথচ গত দুই বছর ধরে আনসারুল্লাহ বাংলা টিম-সম্বন্ধে নিত্য নতুন আপডেট দেয়া ছাড়া সরকারের আইন শৃঙ্খলা রক্ষাকারী বাহিনীর তেমন কোন কাজ আমরা দেখি নাই। পলাতক রানা পলাতকই আছে, পুলিশের বরাতেই আমরা জানি রাজীবকে হত্যা করেও সে দুই বছর বাংলাদেশেই ছিল, এবং অভিজিৎকে হত্যা করার পনের দিন পর বাংলাদেশ ছেড়েছে। কিছুদিন আগে প্রকাশিত এক খবরে জানা গেলো আনসারুল্লাহ বাংলা টিম-এর সাতজন নেতা কর্মী জামিনে আছে। এই সাতজনের মধ্যে তিনজন এফবিআই-এর লিস্টভুক্ত ২০১০ সাল থেকে। ইয়েমেনে আল কায়েদা বিরোধী অভিযানে এরা গ্রেফতারও হয়েছিল এবং পরে এদেরকে বাংলাদেশে পাঠিয়ে দেয়া হয়। রাজীব হত্যাকান্ডের পর আনসারুল্লাহর বিরুদ্ধে অভিযানে এদের গ্রেফতার করা হলেও ২০১৪ সালের শেষদিকে এদেরকে জামিনে ছেড়ে দেয়া হয়। এসব খবর আমরা জানতে পারি ২০১৫ সালের শুরুতে অভিজিৎ হত্যাকান্ডের পর।\nযদি রাজীব হত্যাকান্ডের বিচার হতো, যদি সরকার আনসারুল্লাহর ব্র্যান্ডিং করার চাইতে জঙ্গী দমনে বেশি সাফল্য লাভ করতো তাহলে অভিজিৎকে মরতে হতো ন।, মরতে হতো না বাবু অথবা অনন্ত বিজয় কে। ব্লগার হত্যাকারীদের বিচার করতে এবং জঙ্গিবাদ নির্মুলে বর্তমান সরকারের ব্যর্থতা পরবর্তি খুন গুলোকে উৎসাহিত করেছে। আওয়ামী লীগ এই দায় থেকে কোনভাবেই মুক্ত হতে পারে না। আওয়ামী লীগের সবচাইতে বড় দায় নাস্তিকদের বিরুদ্ধে ঘৃনা ছড়িয়ে, তাদের ডি-হিউমেনাইজ করে এবং তাদের লিস্ট বানিয়ে হত্যার প্ররোচনা দেয়ার ক্ষেত্রে। সম্প্রতি এর চাইতেও বড় অভিযোগ তুলেছেন কেউ কেউ। খোদ সরকারের কোলে বসেই অথবা সরকারের পৃষ্ঠপোষকতাতেই এসব খুন হচ্ছে এই অভিযোগও সামনে এসেছে। এইসব অভিযোগও উড়িয়ে দেয়ার কোন উপায় নাই। যেই সরকার বিএনপির মতো এতো বড় একটা রাজনৈতিক দলকে হামলা, মামলা, গ্রেফতার করে ধ্বসিয়ে দিতে পারে সেই সরকার আনসারুল্লাহর মতো একটা ছোট জঙ্গী নেটওয়ার্ককে দমন করতে পারে না কেনো? বিষয়টা সন্দেহজনক।\nপ্রধানমন্ত্রী পুত্র ও আওয়ামী লীগ নেতা সজিব ওয়াজেদ জয় সম্প্রতি অভিজিৎ হত্যাকান্ডে আওয়ামী লীগ সরকারের চুপ থাকা প্রসঙ্গে রয়টার্স-কে দেয়া সাক্ষাৎকারে কিছু মন্তব্য করেছেন। পুরো সাক্ষাৎকারটি পড়ি নাই। সংবাদপত্রে যতোটুকু পড়েছি, তাতে জয় একটি সত্য ও একটি মিথ্যাকথা বলেছেন। সত্য কথাটি হলো শেখ হাসিনা গোপনে অজয় রায় স্যারকে সান্তনা দিয়ে ফোন করলেও এই বিষয়ে জনসম্মখে কিছু বলা তারপক্ষে সম্ভব না, কারণ আওয়ামী লীগ নাস্তিক হিসাবে চিহ্নিত হতে চায় না। আওয়ামী লীগ যে নাস্তিক হিসাবে চিহ্নিত হতে চায় না এবং শফি হুজুরের ফতোয়া মেনে নাস্তিক বিদ্বেষী অবস্থানে থাকতে চায় তা আগেই তারা পরিস্কার করেছে। জয় সেই পুরনো সত্যটি আন্তর্জাতিক মিডিয়ার সামনে সততার সাথে হাজির করেছেন মাত্র। মিথ্যা কথা যেটি বলেছেন তা হলো পেট্টল বোমায় নিহতদের সাথে আওয়ামী লীগ সরকার অভিজিৎ রায়ের হত্যার কোন পার্থক্য করে না। জয়ের কথা হলো, এইসবগুলোই তাদের কাছে সমান হত্যাকান্ড যেগুলোর বিচার করতে হবে। জয়ের এই কথা মোটেও সত্য না। পেট্ট্রোল বোমা হামলায় মানুষের মৃত্যু নিয়ে শেখ হাসিনা এবং আওয়ামী লীগের নেতা কর্মীরা প্রায় প্রতিদিনই কিছু না কিছু বলেছেন, বিবৃতি দিয়েছেন। এই হত্যাকান্ড কতো অমানবিক, কতো নৃশংস তা বিভিন্ন ভাষায় আওয়ামী লীগ প্রচার করেছে। কিন্তু অভিজিৎ হত্যাকান্ড বা অন্যান্য নাস্তিক হত্যাকান্ড নিয়ে তারা নিশ্চুপ। সুতরাং, এই দুই হত্যাকান্ড নিয়ে আওয়ামী লীগের অবস্থান এক নয়, একটার বিরুদ্ধে সে চরম প্রতিবাদী আরেকটার বিরুদ্ধে সে জনসম্মখে একটা কথাও বলতে চায় না। এই দুইটা এক হলো কিভাবে? রাজনৈতিক বুলি আওরাতে গিয়ে জয় এই মিথ্যা কথাটি বলেছেন। ইন্টারভিউ সংক্রান্ত খবরে একটা ভুল তথ্যও প্রকাশিত হয়েছে যে, অভিজিৎ রায় মৃত্যুর সময় না কি ‘বিশ্বাসের ভাইরাস’ বইটির প্রচারণা চালাচ্ছিলেন। এই বইমেলায় অভিজিৎ রায়ের নতুন দুটি বই প্রকাশিত হয়েছিল, তিনি সেগুলার প্রচার করছিলেন দেখেছি। বিশ্বাসের ভাইরাস বইটির বিশেষ কোন প্রচার তিনি এই বইমেলায় চালান নাই। মূল বক্তব্যটি হলো, অভিজিৎ রায় একজন স্বীকৃত নাস্তিক ছিলেন এবং হত্যার পূর্বে তিনি ‘বিশ্বাসের ভাইরাস’ নামে বইয়ের প্রচার চালাচ্ছিলেন। জয়ের বক্তব্যের সাথে এই তথ্য উপস্থাপনের উদ্দেশ্য কি? নাস্তিক হিসাবে অভিজিৎকে ডিমোনাইজ করা ছাড়া আর কি কাজে লাগতে পারে এই ভুল বক্তব্য? একজন নাস্তিক, যিনি কি না ‘বিশ্বাসের ভাইরাস’ নামে বই লেখে তার হত্যাকান্ড নিয়ে আওয়ামী লীগের পক্ষে মন্তব্য করা সম্ভব না, এই হলো সার কথা। কিন্তু অভিজিৎ রায় যদি বিশ্বাসের ভাইরাস বইটির প্রচারও চালাতেন তাহলেই বা তা কিভাবে এই আলোচনায় গুরুত্বপূর্ণ হতে পারে? বিশ্বাসের ভাইরাস তত্ত্ব নিয়ে অভিজিৎ রায়ের সাথে আমার বড় ধরণের তর্ক হয়েছে, আমি এই তত্ত্বের একজন ঘোর বিরোধী। কিন্তু এর সাথে তো অভিজিৎ হত্যাকান্ডের বিরোধীতা করার বা বিচার চাইবার কোন সম্পর্ক নাই। তিনি কি বই লিখেছেন, তার সাথে তার হত্যাকান্ডের নিন্দা জানানো অথবা না জানানোর কি সম্পর্ক? রাজীব হত্যাকান্ডের পর তার লেখা সামনে আনা আর অভিজিৎ হত্যাকান্ডের নিন্দা না জানানোর অজুহাত সংক্রান্ত খবরে তার বইয়ের নাম সামনে আনায় পার্থক্য কি?\nমূলত নাস্তিকদেরকে ডিমোনাইজ ও ডি-হিউমেনাইজ করার যে প্রক্রিয়া আওয়ামী লীগ চালিয়ে আসছে গত দুই বছর ধরে জয়ের বক্তব্য তার ধারাবাহিকতা মাত্র। জাফর ইকবালের সাথে সহমত জানিয়ে বলতে চাই, এই ধরণের বক্তব্য সন্ত্রাসীদের প্রতি গ্রিন সিগনাল হিসাবে কাজ করবে। সিলেটে গণজাগরণ মঞ্চের প্রতিবাদের উপর আওয়ামী লীগের হামলা কিংবা জাফর ইকবালের মন্তব্যের বিরুদ্ধে আওয়ামী লীগের মিছিলও সন্ত্রাসীদের জন্যে গ্রিন সিগনাল হিসাবেই কাজ করছে।\n← নারায়ে তাকবির….. আল্লাহু আকবর\nজাফর ইকবালের জিরাফ দর্শন →\n৪ thoughts on “নাস্তিক হত্যায় আওয়ামী লীগের দায়”\nমে ১৬, ২০১৫; ৭:০০ অপরাহ্ন এ\nবিশ্বাসের ভাইরাস বইটি এই\nবিশ্বাসের ভাইরাস বইটি এই বইমেলাতে প্রকাশ পায় নাই। এটি সম্ভবত ২০১৪ এর বইমেলায় প্রকাশিত বই। তিনি তার প্রকাশিত নতুন বই ভিক্টোরিয়া ওক্যাম্পোর প্রচারণা করছিলেন।\nআওয়ামীলীগ হচ্ছে একটা বেঈমান সর্বস্ব রাজনৈতিক দল। তাদের কর্মফল তারা খুব বাজেভাবে ভোগ করবে।\nমে ১৭, ২০১৫; ৯:৪৮ পূর্বাহ্ন এ\nনাস্তিক হত্যায় আওয়ামীলীগের\nনাস্তিক হত্যায় আওয়ামীলীগের দায় নিয়ে এ পর্যন্ত আমার পড়া সেরা লেখা এটি। এই ধরনের লেখা পারভেজ ভাই থেকেই আশা করা যায়। স্যালুট পারভেজ ভাইকে।\nমে ১৭, ২০১৫; ১১:১৫ পূর্বাহ্ন এ\nআসলে দেশের ৯৯.৯% মানুষকে\nআসলে দেশের ৯৯.৯% মানুষকে অখুশী করে ০.১% মানুষকে খুশী করার কোন মানে হয় না। এ কথা বিএনপি, আওয়ামি লিগ সহ সব রাজনৈতিক দলগুলোই জানে।\nতাছাড়া বাংলাদেশে নাস্তিকরা চরম জনবিচ্ছিন্ন। দৌড় ব্লগ-ফেসবুক পর্যন্তই। তারা যা ব্লগে লিখে , তা পাবলিক প্লেসে কোনদিনই বলতে পারবে না। বলতে গেলে আম পাবলিকই পিটিয়ে মেরে ফেলবে আল-কায়দা, আনসারুল্লাহর প্রয়োজন হবে না।\nএসব তিতা সত্যগুলো মেনে নেই এগিয়ে যেতে হবে। টিকে থাকার চেষ্টা করতে হবে……\nমে ১৭, ২০১৫; ৩:২৮ অপরাহ্ন এ\nএকজন ব্লগার মারা যায় তখন\nএকজন ব্লগার মারা যায় তখন আমরা মিডিয়াতে\nযে সংবাদগুলো দেখি, সেই সংবাদে তাকে\nনাস্তিক হিসাবেই আখ্যায়িত করা\nহয়,ভিন্নমতাবলম্বী হিসাবে নয়।তথাপি এই ধরনের\nবক্তব্য সমালোচনা করার আগে আত্নসমালোচনার\nদাবি রাখে।ধর্মীয় উগ্রবাদ এবং উগ্র\nনাস্তিক্যবাদ উভয়ই সামাজিক স্থিতিশীলতার\nজন্য ক্ষতিকারক। ধর্মীয় হোক বা নাস্তিক্যবাদ\nহোক তার প্রচারের জন্য দরকার যুক্তিগ্রাহ্য\nব্যাখ্যা এবং নম্রতা।ব্লগার কমিউনিটির ধর্মীয়\nউগ্রবাদী আচরন নিয়ে সমালোচনার পূরবে ধর্মীয়\nআক্রমন বন্ধ করা বাঞ্জনীয়।যা একটা বিশাল\nজনগোষ্ঠীরর কাছে ব্যক্তিবিশেষকে গ্রহণযোগ্য\nকরে তোলে।কিছু ব্যক্তির নিজস্ব মতামত সবার\nক্ষতির কারন হলে, সেটা অবশ্যই পরিত্যাজ্য।সেই\nনিশ্চয়তা না দিয়ে রাষ্ট্রযন্ত্রের কাছে\nনিরাপত্তার দাবি কোন সুফল আনবে বলে বোধ\nকরি না।সে বিষয়ে হত্যার প্রতিবাদের\nপাশাপাশি কিছু কর্মকাণ্ড এর নিন্দাও জরুরী।


বেসরকারি হাসপাতালের নিয়ে অভিযোগ থাকলে কোথায় যাবেন? কী করবেন? - মুক্তির লড়াই\nবাংলাদেশে বিভিন্ন বেসরকারি হাসপাতালে রোগীদের হয়রানি নিয়ে অভিযোগের অন্ত নেই। করোনাভাইরাসের এই সংকটের সময় রাজধানীর ইউনাইটেড এবং আনোয়ার খান মর্ডান হাসপাতালের বিরুদ্ধেও গুরুতর অভিযোগ এসেছে ভুক্তভোগীদের পক্ষ থেকে।\nসম্প্রতি ইউনাইটেড হাসপাতালে কোভিড-১৯ রোগীদের জন্য নির্মিত অস্থায়ী ওয়ার্ডে অগ্নিকাণ্ডের ঘটনায় পাঁচজন রোগী মারা গেছে। হাসপাতাল কর্তৃপক্ষের বিরুদ্ধে অবহেলার অভিযোগ এনে ঢাকার গুলশান থানায় একটি মামলাও দায়ের করা হয়েছে।\nঅন্যদিকে আনোয়ার খান মর্ডান হাসপাতালে একজন কোভিড-১৯ রোগীর চিকিৎসার জন্য ১,৭০,০০০ টাকা বিল ধরিয়ে দেয়া হয়। এরপর রোগীর পরিবারের পক্ষ থেকে অনেক দেন-দরবার করার পর হাসপাতাল কর্তৃপক্ষ ১,৫০,০০০ টাকা বিল রাখতে সম্মত হয়। এ বিষয়টি নিয়ে সংবাদ মাধ্যমে খবর হলে হাসপাতাল কর্তৃপক্ষ রোগীর পরিবারকে আরো ১,২৭,০০০ টাকা ফিরিয়ে দেয়।\nইউনাইটেড হাসপাতাল এবং আনোয়ার খান মর্ডান হাসপাতাল – দুটো ক্ষেত্রেই রোগীদের অভিযোগ হাসপাতালের ব্যবস্থাপনা নিয়ে। প্রশ্ন হচ্ছে, হাসপাতাল সংক্রান্ত রোগীদের কোন অভিযোগ থাকলে সে বিষয়ে তারা কিভাবে প্রতিকার পাবেন?\nচিকিৎসা সংক্রান্ত অভিযোগ\nযে কোন হাসপাতালের দুটো দিক থাকে। একটি হচ্ছে, চিকিৎসা সংক্রান্ত এবং অপরটি হচ্ছে, ব্যবস্থাপনা বিষয়। হাসপাতালের চিকিৎসা সেবার মান নিয়ে অনেকের অভিযোগ থাকে। এছাড়া চিকিৎসকদের ‘ভুল চিকিৎসা’ কিংবা অবহেলার অভিযোগও প্রায়ই শোনা যায়।\nএক্ষেত্রে বাংলাদেশ মেডিকেল এন্ড ডেন্টাল কাউন্সিলে (বিএমডিসি) অভিযোগ করতে পারেন ভুক্তভোগী ব্যক্তি বা তার পরিবার। চিকিৎসকদের রেজিস্ট্রেশন দেয় স্বায়ত্তশাসিত এ সংস্থাটি।\nবঙ্গবন্ধু মেডিকেল বিশ্ববিদ্যালয়ের সাবেক উপ-উপাচার্য এবং চিকিৎসক অধ্যাপক রশিদ-ই-মাহবুব বলেন, তদন্তের মাধ্যমে অভিযোগ প্রমাণিত হলে সংশ্লিষ্ট চিকিৎসকের বিরুদ্ধে ব্যবস্থা নিতে পারে বিএমডিসি।\nঅন্যদিকে হাসপাতালের ব্যবস্থাপনা সংক্রান্ত কোন অভিযোগ থাকলে সে বিষয়ে স্বাস্থ্য মন্ত্রণালয়ের শরণাপন্ন হওয়া যেতে পারে।\nসুপ্রিম কোর্টের আইনজীবী মনজিল মোরশেদ বলেন, বেসরকারি হাসপাতাল পরিচালনার জন্য লাইসেন্স দেয় স্বাস্থ্য মন্ত্রণালয়।\nলাইসেন্স দেবার আগে হাসপাতালগুলোকে শর্ত দেয়া হয়। সেসব শর্ত ভঙ্গ করলে লাইসেন্স বাতিল করতে পারে বলে উল্লেখ করেন আইনজীবী মি. মোরশেদ।\nমামলা করে লাভ হয়?\nহাসপাতালের ব্যবস্থাপনা কিংবা চিকিৎসা সংক্রান্ত কোন অভিযোগ থাকলে ভুক্তভোগীরা কখনো-কখনো থানায় কিংবা আদালতে মামলা করেন। অধ্যাপক রশিদ-ই-মাহবুব বলেন, বাংলাদেশে অবহেলা সংক্রান্ত কোন আইন নেই।\nঅধ্যাপক মাহবুব বলেন, “আমাদের এখানে ফৌজদারি আইনে এটা করতে হয়। অথবা সিভিল ল’তে আপনি কমপেনসেশন (ক্ষতিপূরণ) দাবি করতে পারেন। ফৌজদারি আইনে মামলা করতে হয় পুলিশের মাধ্যমে।”\n“মানুষজন প্রথমে উত্তেজিত হয়ে ফৌজদারি আইন প্রেফার করে। ওটাতে কোন সমাধান পাওয়া যায় না। এখানে সমস্যা আছে। হাসপাতাল এবং চিকিৎসা সংক্রান্ত বিষয়গুলো তদন্ত করার জন্য পুলিশ দক্ষ নয়।”\nসুপ্রিম কোর্টের আইনজীবী মনজিল মোরশেদ বলেন, হাসপাতালের বিরুদ্ধে অভিযোগ করার পর লাইসেন্স বাতিল করার কোন নজির নেই।\n“আমাদের দেশে যারা ভুক্তভোগী হয়, তারা প্রতিকারের জন্য এগিয়ে আসেনা এটাই হলো বড় সমস্যা,” বলেন মি. মোরশেদ।\nটেস্ট খরচ বেশি হলে কী করবেন?\nঅনেক সময় দেখা যায়, বিভিন্ন প্যাথলজিক্যাল টেস্টের ক্ষেত্রে একটি বেসরকারি হাসপাতালের সাথে আরেকটি বেসরকারি হাসপাতালের মূল্য তালিকায় যথেষ্ট পার্থক্য আছে।\nহাসপাতালে রোগীর চিকিৎসা দেবার সময় নানা ধরণের টেস্ট করতে হয়। ফলে হাসপাতাল থেকে রোগীকে ছাড়পত্র দেবার দেবার মোটা অংকের বিল দেয়া হয়। বিলের অংক দেখে অনেকেই বিস্মিত হন।\nঅন্য হাসপাতালের তুলনায় রোগীর টেস্ট বাবদ বেশি টাকা নেয়া হলে সেটির কোন প্রতিকার পাওয়া যাবে কি না?\nআইনজীবী মনজিল মোরশেদ বলেন, কোন টেস্টের জন্য কত টাকা নেয়া হবে সে সংক্রান্ত কোন বিধি-বিধান নেই। তিনি বলেন, ফি নির্ধারণ করে দেয়া বেশ কঠিন কাজ।\nকারণ এটা নির্ভর করে হাসপাতালগুলোর বিনিয়োগের উপর। কোন হাসপাতাল যদি অত্যাধুনিক যন্ত্রপাতি স্থাপন করে, তখন সেখানকার টেস্ট অন্যদের চেয়ে ব্যয়বহুল হতে পারে।\nচিকিৎসক অধ্যাপক রশিদ-ই-মাহবুব বলেন, একটি টেস্টের জন্য মেশিন এবং উপকরণের মান কী হবে সেটা সরকার নির্ধারণ করেনি। যদি মান নির্ধারণ করে দিতো তাহলে হয়তো টেস্ট করার সর্বোচ্চ ফি নির্ধারণ করে দেয়া সম্ভব হতো বলে অধ্যাপক মাহবুব উল্লেখ করেন।\nতবে কয়েকটি ক্ষেত্রে দেখা গেছে সরকার মূল্য নির্ধারণ করে দিয়েছে। বিশেষ করে ডেঙ্গু জ্বরের টেস্ট করানোর ক্ষেত্রে হাসপাতালগুলো কতটা নিতে পারবে নির্ধারণ করে দেয়া হয়।\nএছাড়া হৃদরোগীদের স্টেন্টিং (রিং) করানোর ক্ষেত্রেও খরচ নির্ধারণ করে দিয়েছে সরকার। যদিও সব জায়গায় সেটি মেনে চলা হচ্ছে না বলে অভিযোগ রয়েছে।\nশহীদ শামসুদ্দিন হাসাপাতালে পররাষ্ট্রমন্ত্রী ড. এ কে আব্দুল মোমেনের উদ্যোগে দুটি ভেন্টিলেটর প্রদান


পিটিএ’র মাধ্যমে সম্পর্কের নতুন মাত্রায় বাংলাদেশ-ভুটান\nবাংলাদেশের পুরোনো বন্ধুরাষ্ট্র ভুটান। ১৯৭১ সালের মহান মুক্তিযুদ্ধে চূড়ান্ত বিজয় অর্জনের আগেই ডিসেম্বরের ৬ তারিখ ভুটান বাংলাদেশকে স্বাধীন দেশ হিসাবে স্বীকৃতি প্রদান করে।\nতারপর থেকেই বাংলাদেশের সঙ্গে ভুটানের অত্যন্ত হৃদ্যতাপূর্ণ সম্পর্ক বিরাজ করছে। নিকটতম প্রতিবেশী হিসাবে উভয় দেশ একে অপরের পাশে দাঁড়িয়েছে বিভিন্ন সময়।\nবাংলাদেশের সমৃদ্ধি ও অগ্রযাত্রায় ভুটান যেমন পাশে দাঁড়িয়েছে, বাংলাদেশও ভুটানের পাশে দাঁড়িয়েছে দেশটির বিভিন্ন উন্নয়ন ও সহযোগিতায়।\nভুটানের সঙ্গে বাংলাদেশের এ হৃদ্যতাপূর্ণ সম্পর্ক আরও একধাপ এগিয়ে গেছে এবার। ভুটানের প্রধানমন্ত্রী ডা. লোটে শেরিংয়ের রাষ্ট্রীয় সফরে বাংলাদেশ আগমন উভয় দেশের সম্পর্কে দিয়েছে নতুন মাত্রা। অর্থনৈতিক অগ্রগতি ও উন্নয়নের ক্ষেত্রে উন্মুক্ত হয়েছে সম্ভাবনার নতুন দুয়ার।\nজাতির পিতা বঙ্গবন্ধু শেখ মুজিবুর রহমানের জন্মশতবার্ষিকী এবং স্বাধীনতার সুবর্ণজয়ন্তী উপলক্ষে আয়োজিত ‘চিরন্তন মুজিব’ শিরোনামের ঐতিহাসিক আয়োজনে যোগ দিতে ২৪ মার্চ ঢাকায় এসেছিলেন ভুটানের প্রধানমন্ত্রী লোটে শেরিং।\nঐতিহাসিক এ আয়োজনে ভুটানের প্রধানমন্ত্রীর আমন্ত্রিত অতিথি হিসাবে যোগদান উভয় দেশের জন্যই একটি উল্লেখযোগ্য ঘটনা। ভুটানের প্রধানমন্ত্রীর আগমনে বাংলাদেশ সম্মানিত হয়েছে যেমন, তেমনি উভয় দেশের পুরোনো বন্ধুত্বপূর্ণ সম্পর্কও উন্নীত হয়েছে অনন্য উচ্চতায়।\nএ সময় বাংলাদেশ ও ভুটানের মধ্যে সড়ক, রেল ও বিমান যোগাযোগ বৃদ্ধিসহ বিভিন্ন ক্ষেত্রে সহযোগিতা বাড়াতে দুই দেশের প্রধানমন্ত্রী একমত হয়েছেন।\nপাশাপাশি ভুটানে জলবিদ্যুৎ উৎপাদনে ভারতকে সঙ্গে নিয়ে ত্রিপক্ষীয় সহযোগিতার বিষয়েও দুই সরকারপ্রধান ঐকমত্যে পৌঁছেছেন। জাতির পিতার জন্মশতবার্ষিকী ও মহান স্বাধীনতার সুবর্ণজয়ন্তীর আয়োজনে তার আগমনের জন্য ধন্যবাদ জ্ঞাপন করেছেন প্রধানমন্ত্রী শেখ হাসিনা।\nভুটানের প্রধানমন্ত্রী লোটে শেরিংয়ের এবারের সফর ছিল অত্যন্ত গুরুত্বপূর্ণ। কারণ, বাংলাদেশের স্বাধীনতার সুবর্ণজয়ন্তীর পাশাপাশি ভুটানের সঙ্গে বাংলাদেশের কূটনৈতিক সম্পর্কেরও পঞ্চাশ বছর পূর্তি হয়েছে এ বছর। যে কোনো বিবেচনায় এ সময় উভয় দেশের জন্যই অত্যন্ত গুরুত্বপূর্ণ ও ঐতিহাসিক ঘটনা।\nবাংলাদেশ সফরকালে উভয় দেশের প্রধানমন্ত্রী দুই দেশের দ্বিপক্ষীয় সম্পর্কের সার্বিক দিক পর্যালোচনা করেন এবং উভয় দেশের বিভিন্ন সম্ভাবনার ক্ষেত্রগুলোতে পারস্পরিক সহযোগিতা বৃদ্ধির বিষয়ে আগ্রহ প্রকাশ করেন।\nশেখ হাসিনা ও লোটে শেরিংয়ের আলোচনায় বাণিজ্য ও বিনিয়োগ, সড়ক, রেল ও বিমান যোগাযোগ, জলবিদ্যুৎ, দ্বিপক্ষীয় ও বহুপক্ষীয় সহযোগিতা, স্বাস্থ্য, শিক্ষা, কৃষি, সংস্কৃতি এবং দুই দেশের জনগণের মধ্যে যোগাযোগ বৃদ্ধির বিষয়গুলো অত্যন্ত গুরুত্বের সঙ্গে স্থান পেয়েছে।\nএ সময় উভয় দেশের মধ্যে বেশ কয়েকটি দ্বিপক্ষীয় সমঝোতা স্মারক স্বাক্ষরিত হয়েছে। এর আগে গত বছর ৬ ডিসেম্বর বাংলাদেশ ও ভুটানের মধ্যে অগ্রাধিকারমূলক বাণিজ্য চুক্তি (পিটিএ) স্বাক্ষর হয়েছে; যা উভয় দেশের আন্তঃবাণিজ্য সম্প্রসারণে বিশেষ গুরুত্ব বহন করে।\nটিএ চুক্তি স্বাক্ষর বিষয়ে দুই প্রধানমন্ত্রী সন্তোষ প্রকাশ করেছেন। তারা আশা প্রকাশ করেছেন, দুই দেশের বাণিজ্য সম্প্রসারণে এ চুক্তি অত্যন্ত গুরুত্বপূর্ণ ভূমিকা রাখবে। এ চুক্তিটি বাংলাদেশের সর্বপ্রথম পিটিএ চুক্তি।\nসাম্প্রতিক বছরগুলোয় দুই দেশের মধ্যে বাণিজ্য বেড়েছে। বাণিজ্য মন্ত্রণালয়ের তথ্য অনুযায়ী, ২০০৮-০৯ অর্থবছরে দুই দেশের মধ্যে এক কোটি ২৮ লাখ ডলার বাণিজ্য হয়েছিল। ধীরে ধীরে তা বেড়ে ২০১৮-১৯ অর্থবছরে দাঁড়িয়েছে ৫ কোটি ৭৫ লাখ ডলার। এর মধ্যে বাংলাদেশ ভুটানে রপ্তানি করেছে ৭৫ লাখ ৬০ হাজার ডলারের পণ্য। আর ভুটান থেকে বাংলাদেশে আমদানি হয়েছে ৪ কোটি ৯৯ লাখ ডলারের পণ্য। প্রধানত পাথর আমদানি হয় ভুটান থেকে। এ বাণিজ্যের মাধ্যমেই বাংলাদেশ ভুটানের দ্বিতীয় বৃহত্তম রপ্তানি বাজার।\nউভয় দেশের সরকারপ্রধানদ্বয়ের দ্বিপক্ষীয় বৈঠকে বাংলাদেশ ও ভুটানের মধ্যে সহযোগিতা বৃদ্ধির জন্য দুই দেশের প্রধানমন্ত্রী ফরেন অফিস কনসালটেশন (এফওসি) এবং বাণিজ্য সচিব পর্যায়ের বৈঠক যত দ্রুত সম্ভব অনুষ্ঠানের ওপর গুরুত্বারোপ করেছেন। তারা আন্তঃরাষ্ট্রীয় পানিপথ ব্যবহারের জন্য এসওপি এবং ট্রানজিট চুক্তির খসড়া প্রটোকল অগ্রাধিকার ভিত্তিতে চূড়ান্ত করার বিষয়ে সম্মতি প্রকাশ করেছেন। দুই দেশের প্রধানমন্ত্রী বেসরকারি খাতের সহযোগিতা বাড়ানোর ওপরও জোর দিয়েছেন। স্বল্পতম ব্যয়ে ইন্টারনেট ব্যান্ডউইথ ভুটানে সরবরাহের ব্যাপারে নীতিগতভাবে সম্মত হয়েছে বাংলাদেশ। বাংলাদেশের দ্বিতীয় সাবমেরিন ক্যাবলের ব্যান্ডউইথ ব্যবহারে ভুটান আগ্রহ প্রকাশ করেছে। এ বিষয়ে সংশ্লিষ্ট সংস্থা কাজ করছে।\nসম্প্রতি উদ্বোধন হওয়া চিলাহাটি-হলদিবাড়ি ট্রেন সংযোগের মাধ্যমে বাংলাদেশ ও ভুটানের মধ্যে ট্রেন চলাচল শুরু করা যায় কিনা, তা খতিয়ে দেখতেও দুই দেশের প্রধানমন্ত্রী সম্মত হয়েছেন। ভুটানের গেলেফু ও বাংলাদেশের সঙ্গে; বিশেষ করে লালমনিরহাট ও সৈয়দপুরের সঙ্গে কার্গোবিমান যোগাযোগ স্থাপনের সম্ভাবনার বিষয়টি খতিয়ে দেখার বিষয়েও দুই দেশের প্রধানমন্ত্রী একমত হয়েছেন। যদি এসব উদ্যোগ যথাযথভাবে বাস্তবায়ন করা যায়, উভয় দেশই এর সুফল ভোগ করবে। দেশের ব্যবসায়-বাণিজ্যসহ অর্থনৈতিক অগ্রগতির ক্ষেত্রে এগুলো বিশেষ ভূমিকা পালন করবে।\nপারস্পরিক সম্মান, রাজনৈতিক সমঝোতা ও বিশ্বাসের ওপর ভিত্তি করে এবং উভয় দেশের জনগণের সমৃদ্ধি অর্জনের লক্ষ্যে বাংলাদেশ ও ভুটানের মধ্যে অত্যন্ত চমৎকার, বন্ধুত্বপূর্ণ ও ভালো প্রতিবেশীসুলভ দ্বিপক্ষীয় সম্পর্ক বিদ্যমান। ২০০৯ সাল থেকে বাংলাদেশ-ভুটানের মধ্যে উচ্চ পর্যায়ের সফর বিনিময়; বিশেষ করে ২০১৯ সালে ভুটানের প্রধানমন্ত্রীর বাংলাদেশ সফরের মাধ্যমে দুই দেশের মধ্যে বিদ্যমান ঘনিষ্ঠ দ্বিপক্ষীয় সম্পর্ক আরও গভীর হয়েছে। অত্যন্ত আন্তরিক পরিবেশে দুই দেশের প্রধানমন্ত্রীর মধ্যে দ্বিপক্ষীয় বৈঠকে বাংলাদেশ ও ভুটানের মধ্যে পরীক্ষিত বন্ধুত্বের প্রতিফলন ঘটেছে। দুই দেশের ঐতিহাসিক ও ভালো প্রতিবেশীসুলভ সম্পর্ক অতীতের যে কোনো সময়ের তুলনায় গভীর।\nভুটান-বাংলাদেশের এ কূটনৈতিক সুসম্পর্কের ইতিহাস বহু পুরোনো। দুই দেশের মধ্যে বিদ্যমান বন্ধুত্বের সম্পর্কের ভিত্তিকে জোরদার করার লক্ষ্যে ১৯৭৪ সালের ২৮ ডিসেম্বর তিন দিনের এক রাষ্ট্রীয় সফরে বাংলাদেশে এসেছিলেন ভুটানের তৎকালীন রাজা জিগমে দর্জি ওয়াংচুক।\nওই সফরে জাতির পিতা বঙ্গবন্ধু শেখ মুজিবুর রহমান এবং রাজা জিগমে এক আনুষ্ঠানিক বৈঠকে একমত পোষণ করেন যে, সব সম্পর্কের নীতি হবে সার্বভৌমত্ব ও আঞ্চলিক সংহতি, পারস্পরিক অনাগ্রাসন, পরস্পরের অভ্যন্তরীণ বিষয়ে হস্তক্ষেপ না করা, সমতা ও পারস্পরিক সুবিধা এবং শান্তিপূর্ণ সহাবস্থানের প্রতি পারস্পরিক শ্রদ্ধাবোধ। পরবর্তীকালে দুদেশের সম্পর্ক এসব নীতির ওপর ভিত্তি করেই আজকের পর্যায়ে পৌঁছেছে। হিমালায় কন্যা ভুটানের সঙ্গে সুসম্পর্কের বীজ বপন করেছিলেন মূলত জাতির পিতা বঙ্গবন্ধু শেখ মুজিবুর রহমান।\nজাতির পিতার কন্যা বাংলাদেশের প্রধানমন্ত্রী শেখ হাসিনা পরবর্তী সময়ে ভুটানের সঙ্গে এ সুম্পর্ককে আরও অগ্রসর করতে অনন্য ভূমিকা পালন করেন। ২০০৯ সালে ভুটান সফর করেন তিনি। এ ছাড়াও ২০১০ সালে ভুটানের রাজধানী থিম্পুতে অনুষ্ঠিত সার্কের ১৬তম শীর্ষ বৈঠকে তিনি যোগ দিয়েছিলেন। বাংলাদেশ সফরের ক্ষেত্রে ভুটানও ছিল আন্তরিক। ভুটানের রাজা ২০১১ সালের মার্চে এবং ২০১৩ সালের ফেব্রুয়ারিতে বাংলাদেশ সফর করেছিলেন। সার্কের চেয়ারপারসন হিসাবে ভুটানের প্রধানমন্ত্রী ২০১১ সালের জানুয়ারি মাসে বাংলাদেশ সফরে এসেছিলেন। ২০১২ সালে ভুটানের তৃতীয় রাজা জিগমে দর্জি ওয়াংচুককে আমাদের স্বাধীনতাযুদ্ধে অবদানের জন্য মরণোত্তর সম্মাননা দেওয়া হয়। ২০১৪ সালে ভুটানের প্রধানমন্ত্রী বাংলাদেশ সফর করেন। ভুটানের রানী মাতা ২০১৬ সালে বাংলাদেশ সফরে আসেন। প্রধানমন্ত্রী শেখ হাসিনা ২০১৭ সালের এপ্রিলে ভুটান সফরে যান। ভুটানের বর্তমান প্রধানমন্ত্রী লোটে শেরিং ২০১৯ সালের এপ্রিলে এক দ্বিপাক্ষিক সফরে বাংলাদেশে এসেছিলেন। ওই সময় দুই দেশের মধ্যে বিভিন্ন ক্ষেত্রে সহযোগিতামূলক বেশ কয়েকটি দলিলও স্বাক্ষরিত হয়েছিল।\nশিক্ষাক্ষেত্রে বাংলাদেশের সঙ্গে ভুটানের অত্যন্ত ঘনিষ্ঠ সম্পর্ক রয়েছে। ভুটানের উল্লেখযোগ্যসংখ্যক শিক্ষার্থী বাংলাদেশের বিভিন্ন সরকারি-বেসরকারি শিক্ষাপ্রতিষ্ঠানে বিভিন্ন বিষয়, বিশেষ করে চিকিৎসা শাস্ত্রে অধ্যয়ন করছে; এমন কী ভুটানের প্রধানমন্ত্রী ডা. লোটে শেরিং এবং পররাষ্ট্রমন্ত্রী ডা. টেনডি দরজী ময়মনসিংহ মেডিকেল কলেজের সাবেক ছাত্র। বাংলাদেশ প্রয়োজনীয় কাঠামো উন্নয়ন করে আরও অধিক হারে ভুটানের শিক্ষার্থীদের চিকিৎসাশাস্ত্রসহ অন্যান্য সব বিষয়ে উচ্চতর শিক্ষা প্রদানের বিরাট সুযোগ রয়েছে। এ বিষয়ে বাংলাদেশের আন্তরিকতার কোনো ঘাটতি নেই বলে জানিয়েছেন প্রধানমন্ত্রী শেখ হাসিনা।\nবিশ্বব্যাপী চলমান কোভিড-১৯ মহামারি মোকাবিলার জন্য ভুটানের পাশে দাঁড়িয়েছে বাংলাদেশ। এ সময় বাংলাদেশ সরকারের পক্ষ থেকে ভুটানকে জরুরিভাবে ওষুধ সরবরাহ করা হয়। বাংলাদেশের এ মানবিক উদ্যোগটি দুই দেশের সম্পর্ককে আরও জোরদার করেছে। দুঃসময়ে পাশে দাঁড়ানোর জন্য শেখ হাসিনা ও বাংলাদেশের জনগণের প্রতি কৃতজ্ঞতা জানিয়েছেন ভুটানের প্রধানমন্ত্রী লোটে শেরিং। বাংলাদেশকে তিনি নিজের দ্বিতীয় বাড়ি বলে মন্তব্য করেছেন। কারণ, তার জীবনের একটি উল্লেখযোগ্য সময় কেটেছে বাংলাদেশে। এ দেশেই পড়াশোনা করেছেন তিনি। ময়মনসিংহ মেডিকেল কলেজের ছাত্র ছিলেন প্রধানমন্ত্রী লোটে শেরিং। বাংলাদেশের একটি মেডিকেল কলেজে অধ্যয়ন করেছেন, এমন একজন ভুটানের প্রধানমন্ত্রী হয়েছেন- এটি বাংলাদেশের জন্য অত্যন্ত গর্ব ও সম্মানের বিষয়।\nউভয় দেশের কূটনৈতিক ও অর্থনৈতিক সম্পর্কের এ পঞ্চাশ বছরে দুই দেশের বন্ধুত্ব যেমন শক্তিশালী হয়েছে; তেমনি প্রসারিত হয়েছে সহযোগিতার নানা ক্ষেত্র। দুই দেশের মধ্যে সর্বোচ্চ পর্যায়সহ নানা পর্যায়ের অসংখ্য সফর অনুষ্ঠিত হয়েছে। দুই দেশের স্বার্থসংশ্লিষ্ট নানা ক্ষেত্রে চুক্তি, সমঝোতা স্মারক ও দলিলাদি স্বাক্ষরিত হয়েছে। ব্যবসা-বাণিজ্য, শিক্ষা, স্বাস্থ্য, সংস্কৃতি ইত্যাদি ক্ষেত্রে সম্পর্ক দৃঢ়তর হয়েছে। দুই দেশের মানুষের মধ্যে সরাসরি যোগাযোগ বন্ধুত্বের বন্ধনকে যেমন শক্তিশালী ও বেগবান করেছে, তেমনি দুই দেশের উন্নয়নকে সামনের দিকে এগিয়ে নিয়ে যাচ্ছে। প্রধানমন্ত্রী লোটে শেরিংয়ের সাম্প্রতিক সফর উভয় দেশের এ অগ্রযাত্রাকে আরও বেগবান করবে নিঃসন্দেহে। জাতির পিতার জন্মশতবার্ষিকী ও স্বাধীনতার সুবর্ণজয়ন্তী উপলক্ষ্যে আয়োজিত অনুষ্ঠানে তার এ আগমন ভুটান-বাংলাদেশের সম্পর্কে নতুন মাত্রা যোগ করেছে, এ কথা নিশ্চিতভাবেই বলা যায়।\nএখানে বিশেষভাবে উল্লেখ্য, ভুটানের প্রধানমন্ত্রী ডা. লোটে শেরিং প্রধানমন্ত্রী শেখ হাসিনা ও বাংলাদেশের প্রতি তার ভালোবাসা ও শ্রদ্ধাবোধের জন্য এ কোভিড মহামারির সময়েও বাংলাদেশ সফরে আসেন এবং সফর শেষে স্বদেশে গিয়ে তাকে এবং তার প্রতিনিধিদলকে দীর্ঘ ২১ দিন বাধ্যতামূলক ইনস্টিটিউশনাল কোয়ারেন্টিন করতে হবে। এ সময়কালে কোনো সহকর্মী বা পরিবারের সদস্য ও আত্মীয়স্বজন তার সঙ্গে সাক্ষাৎ করতে পারবেন না। এ বাধ্যবাধকতার মধ্যেও বাংলাদেশের প্রতি গভীর শ্রদ্ধা ও মমত্ববোধ থাকার কারণেই তিনি বাংলাদেশ সফরে এসেছিলেন। তার এ ত্যাগের জন্য তাকে আন্তরিক ধন্যবাদ জানাই।\nবাংলাদেশ সবসময়ই ভুটানকে অকৃত্রিম বন্ধু মনে করে এবং বিপদ-আপদে তার পাশে দাঁড়াতে সচেষ্ট থাকে। আমরা আশা করি, দুই নেতা দুই দেশের স্বার্থসংশ্লিষ্ট সহযোগিতার সব ক্ষেত্র আন্তরিকতার সঙ্গে ন্যায়সংগত আলোচনার মাধ্যমে ভবিষ্যতে আরও এগিয়ে নিয়ে যাবেন, যা দুই দেশের জনগণের জন্য একটি সুন্দর এবং সমৃদ্ধিশালী ভবিষ্যৎ রচনা করবে।\nএ দুই বন্ধুত্বপূর্ণ দেশের নেতা ও জনগণের মধ্যে বিদ্যমান পারস্পরিক বিশ্বাস ও সহযোগিতার ভিত্তিই নিশ্চিত করবে দুই দেশের শান্তি, সমৃদ্ধি ও নিরাপত্তা।\nযে বন্ধুত্বের শক্তিতে ইতোমধ্যে দুই দেশ প্রয়োজনীয় শক্তি অর্জন করেছে, আগামীতে একসঙ্গে পথ চলতে গিয়ে তা আরও শক্তিশালী হবে। বাংলাদেশ-ভুটান বন্ধুত্ব চিরজীবী হোক।\nড. এ কে আব্দুল মোমেন : পররাষ্ট্রমন্ত্রী, গণপ্রজাতন্ত্রী বাংলাদেশ সরকার


'উৎসব এর পরে' ঋতুপর্ণ ট্রিবিউটে কৌশিক, ঋতব্রত - RadioBanglaNet\n‘উৎসব এর পরে’ ঋতুপর্ণ ট্রিবিউটে কৌশিক, ঋতব্রত\nAugust 20, 2020 August 20, 2020 RadioBanglaNet0Comments Actors, Actress, Directors, Web-Series\nRBN Web Desk: সত্যজিৎ রায়ের ছবি ‘জয় বাবা ফেলুনাথ’-এর প্রথম দৃশকে ট্রিবিউট দিয়ে শুরু হয়েছিল পরিচালক ঋতুপর্ণ ঘোষের ছবি ‘উৎসব’। এবার সেই ‘উৎসব’কে ট্রিবিউট দিতে চলেছে পরিচালক অভিনন্দন দত্তের ওয়েব সিরিজ় ‘উৎসব এর পরে’। ঋতুপর্ণর ‘উৎসব’ ছবিটি থেকে অনুপ্রাণিত হয়েই অভিনন্দন এই সিরিজ়ের গল্প লেখেন। ‘উৎসব এর পরে’র অন্যতম কেন্দ্রীয় চরিত্রে থাকছেন কৌশিক সেন ও ঋতব্রত মুখোপাধ্যায়। এছাড়াও গুরুত্বপূর্ণ চরিত্রে রয়েছেন অবন্তী দত্ত, সেঁজুতি মুখোপাধ্যায়, সত্যম ভট্টাচার্য ও ঐশ্বর্য সেন।\nমল্লিকবাড়ির পুজোকে কেন্দ্র করে আবর্তিত হয়েছে ‘উৎসব এর পরে’। প্রবাসী উৎপলেন্দ্র বেশ কয়েক বছর পর স্ত্রী পাপিয়া (অবন্তী) ও মেয়ে সোহিনীকে (ঐশ্বর্য) নিয়ে বাড়ির পুজোয় যোগ দিতে এসেছ। বনেদি বাড়ির পুজোর খুঁটিনাটিকে সোহিনী ক্যামেরাবন্দী করে রাখতে চায়। কলকাতায় তার তুতো ভাই ঋক (ঋতব্রত) ও ঋভুর (সত্যম) সঙ্গে তার বন্ধুত্ব গড়ে ওঠে। তবে শুধু পুজোর আনন্দ নয়, মল্লিকবাড়ির আনাচে কানাচে ঘোরাফেরা করে এ বাড়ির ইতিহাস। বাইরের দুনিয়ায় রাজনৈতিক পালাবদলের সঙ্গে-সঙ্গে বদলেছে এ বাড়ির সদস্যদের চিন্তাভাবনাও। বাড়ির বয়োজ্যেষ্ঠদের মুখে স্বদেশী আন্দোলনের গল্প শুনতে বসে অন্য সদস্যদের মধ্যে নিজস্ব রাজনৈতিক মতাদর্শের সংঘাত গড়ে ওঠে। এই আদর্শের লড়াইয়ের মাঝে কী নষ্ট হবে পুজোর আনন্দ? ঋকের পরিচালক হওয়ার স্বপ্ন কী কোনওদিন সত্যি হবে? মল্লিকবাড়ির অন্দরের সমস্ত প্রশ্নের উত্তর দেবে আট পর্বের ‘উৎসবের পরে’।\n‘উৎসব’-এর মতো করে নিজের ছবির গল্প ভাবার পেছনে কারণ কী? উত্তরে অভিনন্দন রেডিওবাংলানেট-কে জানালেন, “২০০০ সালে যখন ‘উৎসব’ মুক্তি পায় তখন আমি কলেজে পড়ি। ছবিটা আমাকে ভীষণভাবে উদ্বুদ্ধ করেছিল। আমি নিজে হাটখোলার দত্ত পরিবারের ছেলে। আমাদের মূল বাড়িতে ছোট থেকেই পুজো দেখে আসছি। বনেদি বাড়ির পুজোকে ঘিরে সদস্যদের যে মানসিক টানাপোড়েন এই ছবির বিষয় ছিল, সেটার সঙ্গে আমি রিলেট করতে পেরেছিলাম। ছবিটা দেখে এসে কিছুদিনের মধ্যে আমি নিজের মতো করে আর এক পুজোবাড়ির গল্প লিখে ফেলি।”\nতবে ঋতুপর্ণর ছবির সঙ্গে এই সিরিজ়ের চরিত্রের কোনও মিল নেই বলে জানালেন পরিচালক। “কিছু ঘটনায় মিল থাকবে, সেটা যারা ‘উৎসব’ দেখেছেন তাঁরা বুঝতে পারবেন। আমার সিরিজ়ের কাহিনীটা ২০১১ সালের। বাড়ির তিন প্রজন্মের রাজনৈতিক চিন্তাধারা এই ছবির মূল বিষয়। কোন বিশেষ রাজনৈতিক দল নয়, তবে আদর্শের কথা থাকবে। পাশাপাশি অন্যান্য ঘটনাক্রম সিরিজ়টিকে এগিয়ে নিয়ে যাবে।”\nকরোনা পরিস্থিতির করাণে কোথাও গিয়ে শুট করা এখন সম্ভব নয়। তাই এই সময়ে দাঁড়িয়ে একটা বাড়ির ভেতরের গল্প বলেই এমন একটা কাহিনী বেছে নিয়েছেন অভিনন্দন।\nঅপর্ণা সেনের ‘ঘরে বাইরে আজ’-এর পর আবারও রাজনৈতিকভাবে সচেতন এক চরিত্রে অভিনয় করতে চলেছেন ঋতব্রত। “ঋক খুব পরিণতমনস্ক কিন্তু অন্তর্মুখী একটা চরিত্র,” জানালেন ঋতব্রত। “বনেদি বাড়িতে বড় হলেও তার স্বাধীন রাজনৈতিক আদর্শ রয়েছে। ঋকের মনে হয় নিজেদের ঐতিহ্য ও সংস্কৃতি নিয়ে আগের প্রজন্মের এই যে গর্ব, তার বেশিরভাগটাই ঠুনকো। বাড়ির বড়দের সঙ্গে এই নিয়ে তার মনোমালিন্য হয়। বাইরে থেকে সম্পর্কগুলোকে দেখতে খুব সুন্দর লাগলেও আসলে ভেতরে-ভেতরে অজস্র বিরোধ রয়েছে। অভিনন্দনদার সঙ্গে আগেও কাজ করেছি। তবে ওর পরিচালনায় এই প্রথমবার কাজ করব, সেটা নিয়ে আমি বেশ উত্তেজিত। এই সিরিজ়ে আমার লুকটাও একেবারে নতুন, এরকম বড় চুল আগে কোন ছবিতে আমার ছিল না।”\nরাজনৈতিক সচেতনতা সব চরিত্রের মধ্যেই থাকে বলে মনে করেন কৌশিক। “তবে এখানে যেভাবে চরিত্রগুলো তৈরি করা হয়েছে, সেখানে বিশেষভাবে রাজনীতির সঙ্গে যুক্ত থাকার কথাও উঠে আসছে। সেসব দিক থেকে উৎপলেন্দ্রকে আমার বেশ ইন্টারেস্টিং লেগেছে। অভিনন্দনের বেশ কিছু কাজ দেখেছি। ‘ঘরে বাইরে আজ’-এ ও অ্যাসিস্ট করেছিল। ওর পরিচালনায় কাজ করার আগ্রহ ছিল। তাছাড়া থিয়েটার জগতের অনেকে রয়েছেন এই সিরিজ়ে। ঋতব্রত তো আছেই,” বললেন কৌশিক।\n‘উৎসব এর পরে’র অন্যান্য চরিত্রে অভিনয় করেছেন বিমল চক্রবর্তী, ঈশানী সেনগুপ্ত, শ্রেয়া ভট্টাচার্য, সত্ৰাজিৎ সরকার, দেবযানী দত্ত, তপতী মুনশি, জীবন সাহা, পারমিতা মুখোপাধ্যায়, অর্পন গড়াই ও মিতালি দাস। সঙ্গীতের দায়িত্বে রয়েছেন ময়ূখ-মৈনাক। চিত্রগ্রহণে থাকছেন মৃন্ময় নন্দী, সম্পাদনায় স্বর্ণাভ চক্রবর্তী।\nপুজোর সময় আড্ডাটাইমসে মুক্তি পাবে ‘উৎসব এর পরে’।\n← সাত পাকে বাঁধা পরতে চলেছে কর্ণ ও রাধিকা\nমহালয়ায় সুনীল, ঋতুপর্ণ, সুশান্তদের স্মরণে ‘তর্পণ’ →\nJune 22, 2019 RadioBanglaNet 0


রক্তে সিক্ত আমাদের বাংলাভাষা\nসিনথিয়া পারভীন কাকলী: ভাষা মানুষের শ্রেষ্ঠ সম্পদ। প্রাচীনকাল থেকেই মানুষের ভাব প্রকাশের সবচেয়ে অভিনব এবং শক্তিশালী মাধ্যম। ভাষা মানুষকে অন্যান্য প্রাণী হতে পৃথক করে স্বতন্ত্র মর্যাদা দিয়েছে। ব্যক্তি মানুষের অস্তিত্ব জড়িয়ে থাকে ভাষার সাথে। মানুষের আবেগ অনুভূতি অর্থাৎ ভেতরকার সামগ্রিক অবস্থা প্রকাশিত হয় ভাষার মাধ্যমে। প্রত্যেক জাতির নিজস্ব ভাষা রয়েছে। যাকে বলা হয় মাতৃভাষা। বাঙালী জাতিও এর ব্যতিক্রম নয়। আমাদের মাতৃভাষা বাংলা। এটি আদরের দুলালী নয়, সোনার চামচ মুখে নিয়েও ভাষাটির জন্ম হয়নি। তাই আমাদের প্রাণপ্রিয় মাতৃভাষা বাংলাকে আজকের অবস্থানে পৌঁছাতে অনেক ঘাত-প্রতিঘাত সহ্য করতে হয়েছে। এই ভাষাকে রক্ষা করতে, যথাযথ মর্যাদা দিতে সোনার ছেলেদের ঢালতে হয়েছে বুকের তাজা রক্ত। যা পৃথিবীর ইতিহাসে নজিরবিহীন।\nবিশ্বের প্রায় সকল ভাষার জন্ম অল্প কিছু ভাষাগোষ্ঠী থেকে। ইন্দো-ইউরোপীয় ভাষাগোষ্ঠী মূল ভাষাগোষ্ঠীগুলোর অন্যতম। এই মূল ভাষা হতে ক্রমাগত পরিবর্তিত হতে হতে যে রূপগুলো লাভ করেছে বাংলাভাষা তাদের’ই একটি। অসমিয়া ব্যতীত ইন্দো-ইউরোপীয় ভাষা বংশের পূর্বদিকের সবচেয়ে প্রান্তিক ভাষা বাংলা। খৃষ্টপূর্ব প্রায় আড়াই হাজার বছর আগে মধ্য এশিয়ায় একদল লোক বসবাস করত। তারা প্রথমে যে ভাষা ব্যবহার করেছিল তা ইন্দো-ইউরোপীয় মূল ভাষা। পরবর্তীকালে জনসংখ্যা বৃদ্ধি পাওয়ায় তারা ইউরোপ ও এশিয়ার বিভিন্ন স্থানে ছড়িয়ে পড়ে। ঐ সময়ে পাকিস্তানের উত্তর পশ্চিম সীমান্ত দিয়ে ইন্দো-ইউরোপীয় ভাষাগোষ্ঠীর একদল লোক ভারত বর্ষে প্রবেশ করে। তাদের ভাষাকে বলে আর্য ভাষা। এরা ধীরে ধীরে ভারত বর্ষের বিভিন্ন স্থানে ছড়িয়ে পড়ে। আর্য ভাষা কালক্রমে অনার্যগোষ্ঠীর ভাষার সাথে মিলেমিশে সৃষ্টি করে সংস্কৃত ভাষা। সংস্কৃত ছিল উচ্চ শ্রেণির মানুষের লেখ্যভাষা। এটি ছিল সাধারণ মানুষের ধরা ছোঁয়ার বাইরে। এজন্য প্রয়োজন পড়ে সর্বসাধারণের নিকট গ্রহণযোগ্য সহজ ভাষার। বৈদিক ভাষা ক্রমাগত সরলীকৃত হতে হতে প্রাচীন ভারতীয় আর্যভাষা থেকে সৃষ্টি হয় প্রাকৃত ভাষা। অঞ্চলভেদে প্রাকৃত ভাষার বিভিন্ন রূপভেদ লক্ষ্য করা যায়। এদের মধ্যে পৈশাচী প্রাকৃত, শৌরসেনী প্রাকৃত, মাগধী প্রাকৃত, মহারাষ্ট্রীয় প্রাকৃত উল্লেখযোগ্য। মাগধী প্রাকৃতের অপভ্রংশ থেকে জন্ম নিয়েছে আমাদের প্রাণপ্রিয় ভাষা বাংলা। নব্য ভারতীয় আর্য ভাষাগোষ্ঠীর অন্তর্গত এই ভাষা ঐতিহাসিক সূত্রে আইরিশ, ইংরেজি, ফরাসি, গ্রিস, রুশ ইত্যাদি ভাষার দূরবর্তী জ্ঞাতিভগ্নি। বাংলাভাষার অভিযোজন ক্ষমতা (Adaptation Power) অন্য যে কোন ভাষার চেয়ে অধিক। এই ভাষা অন্য ভাষার শব্দকে সহজে আপন করে নিতে পারে। নিজের শব্দভান্ডার সমৃদ্ধ করণে তাই বাংলা ভাষার জুড়ি নেই। বাঙালীর ভেতরকার অনুভূতিগুলো সে সহজেই তার যাদুর কাঠির স্পর্শে বের করে আনতে পারে।\nবাংলা ভাষাকে সঠিক পথে পরিচালিত করতে আসে ‘বাংলা ব্যাকরণ’। বাংলা ব্যাকরণ শুধু সমৃদ্ধই নয় বৈজ্ঞানিকও বটে। বাংলা ব্যাকরণের বর্ণের বিন্যাস পদ্ধতি এতটাই বিজ্ঞানসম্মত আধুনিক যে অবাক না হয়ে পারা যায় না। এতে রয়েছে উচ্চারণ স্থান অনুযায়ী বর্ণের শ্রেণী বিন্যাস। একই শ্রেণীভুক্ত বর্ণসমূহকে পাশাপাশি স্থান দেয়া হয়েছে বাংলা বর্ণমালায়। অথচ বর্তমানে যাকে উৎকৃষ্ট ভাষা হিসেবে গণ্য করা হয় সেই ইংরেজি ভাষায়ও বর্ণের এমন শ্রেণী বিন্যাস নেই। ইংরেজি ভাষায় একই পর্যায়ভূক্ত বর্ণ বা ধ্বনি সমূহকে খুঁজতে সারা বর্ণমালা ঘেটে একটা একটা করে বের করতে হয়। ইংরেজি ভাষার সকল ‘শ’ কে দ্বারা প্রকাশ করা হয়। অথচ আমাদের বাংলা ভাষার ‘শ’ কে প্রকাশ করতে দেশি, বিদেশি ও তৎসম শব্দের জন্য রয়েছে আলাদা বর্ণ যেমন ‘শ, ষ, স’। বাংলা যে অন্যান্য ভাষা থেকে উৎকৃষ্ট তা প্রমাণ করতে হাজারো দৃষ্টান্ত রয়েছে। অথচ আজ আমাদের তরুণ প্রজন্ম বাংলা ভাষায় কথা বলতে ও এ ভাষায় সাহিত্য চর্চা করতে হীনমন্যতায় ভোগে ছুটছে ইংরেজি ভাষার দিকে। এতে তারা না পারছে ইংরেজি ভাষার দখল নিতে, না পারছে মাতৃভাষাকে আঁকড়ে থাকতে। তাদের জ্ঞাতার্থে বলি বঙ্কিমচন্দ্র চট্টোপাধ্যায়ের প্রথম উপন্যাস ছিল ইংরেজি ভাষায় লেখা। মাইকেল মধুসূদন দত্ত নিজ ধর্ম, দেশ ত্যাগ করে পাড়ি জমান ইংরেজ মুলুক। খ্যাতি, যশ লাভের আশায় সাহিত্য রচনা করেন ইংরেজি ভাষায়। মজার বিষয় হচ্ছে উভয় সাহিত্যিক’ই পরবর্তীতে খ্যাতি লাভ করেন বাংলা ভাষায় সাহিত্য চর্চা করে। দেরিতে হলেও তাদের ভুল ভাঙে। বুঝতে পারেন মাসী কখনো মা হয় না। বাংলা মায়ের বুকে ফিরে এলে বাংলা ভাষাও তার সকল অভিমান ভুলে সন্তানকে কাছে টেনে নেয়। তাঁরাও হয়ে ওঠেন সাহিত্যাকাশের একেকটি উজ্জল নক্ষত্র। বিশ্বকবি রবীন্দ্রনাথ ঠাকুর ১৯১৩ সালে “গীতাঞ্জলি” কাব্যের জন্য নোবেল পুরস্কার লাভ করেন। এটি ডব্লিউ বি ইয়েটস কর্তৃক “Song offerings” নামে অনূদিত হয়েছিল। হলফ করে বলতে পারি মাইকেল মধুসূদন দত্ত, কাজী নজরুল ইসলাম, মানিক বন্দোপাধ্যায়, বঙ্কিম চন্দ্র চট্টোপাধ্যায়, শরৎ চন্দ্র চট্টোপাধ্যায়, মীর মশাররফ হোসেন প্রমুখ সাহিত্যিকের সাহিত্যকর্ম অনূবাদ করে বিশ্বের দরবারে উপস্থাপন করতে পারলে পৃথিবী বিখ্যাত সাহিত্যিকদের পেছনে ফেলে সেগুলিও পারতো বংলা সাহিত্যে নোবেল পুরস্কারের পাল্লাটা ভারী করতে। বর্তমান সময়ে কিছু কবি সাহিত্যিকের আবির্ভাব হয়েছে যারা মানছে না বাংলা ব্যাকরণের নিয়ম-নীতি। ধার ধারছেনা সঠিক বানানের। কল্পনা, ইচ্ছা শক্তি, আবেগ, অনুভূতি ব্যক্তির নিজস্ব সম্পদ। ভাষা সকলের সম্পদ। এর ওপর সকলের সমান অধিকার। তাই সকলের সম্পদ নিয়ে খেলা করার অধিকার কারোর নেই। সাম্প্রতিককালে রেডিও টেলিভিশন অনুষ্ঠান সঞ্চালনে যেসব উপস্থাপক-উপস্থাপিকারা নিয়োজিত আছেন তাদের বেশীর ভাগেরই বোঝা যায় না কোন ভাষায় কথা বলছেন। না বাংলা, না ইংরেজি। ইংরেজি-বাংলা মিশ্রিত উচ্চারণে ইংরেজি ভঙ্গি। অদ্ভুত! এই রীতি সংক্রামকের মতো দ্রুত ছড়িয়ে পড়ছে তরুণ প্রজন্মের মধ্যে। এমনকি শিশুরাও এ থেকে বাদ পড়ছে না। এখনকার দিনে বাংলা ভাষার সাথে ইংরেজি ভাষা মিশ্রিত করে না বললে ‘স্টাইল’ হয় না। এক ভাষার সাথে আরেক ভাষার শব্দ মিশ্রণ! এ কোন স্টাইল? “রক্ত দূষিত হলে যেমন মানুষ বাঁচে না। তেমনি ভাষায় ভেজাল ঢুকলে ভাষাও বাঁচে না।”\nভাষার মাস ফেব্রুয়ারী এলেই শোনা যায় (ভাষা দরদিদের মুখে) সর্বস্তরে বাংলা ভাষা চালু করতে হবে, বাংলা উৎকৃষ্ট ভাষা ইত্যাদি ইত্যাদি। সর্বত্র প্রচলন শুধু মুখে বললেই হবে না। এর জন্য নিতে হবে কার্যকর পদক্ষেপ। বিভিন্ন প্রতিযোগিতামূলক পরীক্ষার প্রশ্নপত্র প্রণয়ন করা হয় ইংরেজিতে। তাই রুটি রুজির জন্য অনেকেই বাধ্য হয়ে ইংরেজি ভাষার প্রতি ঝুঁকছে।\nবিদেশি ভাষা শেখা দোষের নয়। তবে মাতৃভাষাকে অবজ্ঞা করে না। শিশু পরিবার থেকে শেখে। পরিবার মানুষের শ্রেষ্ঠ শিক্ষাপ্রতিষ্ঠান। বাংলাভাষাকে পদদলিত করার পেছনে আমাদের পরিবারগুলো অনেকাংশে দায়ী। সারক্ষণ যদি কোন শিশুর সামনে বাংলা ভাষার ত্রুটির ডালি নিয়ে বসা হয় তাহলে ঐ শিশুটি কোন দিনও এই ভাষার প্রতি শ্রদ্ধাশীল হবে? আমাদের সমাজের উচ্চ বিত্তেরা/ তথাকথিত শিক্ষিতরা তাদের সন্তানকে বাংলা মাধ্যমে পড়াতে লজ্জা পান। এতে নাকি তাদের জাত যায়! তাই তারা প্রতিনিয়ত ছুটছেন ইংরেজি মাধ্যম বিদ্যালয়ের দিকে। বিদেশিরা রপ্তানিযোগ্য পণ্যদ্রব্যে ইংরেজি ভাষার পাশাপাশি তাদের মাতৃভাষায় উক্ত দ্রব্য সম্পর্কিত তথ্যাদি লিখে থাকে। আমরা কেন পারি না? ভাষা প্রচারের কথা বাদ’ই দিলাম। আমাদের প্রবাসী জনগোষ্ঠীর জন্যই না হয় এ কাজটি করি। সন্তান জন্মের পরে তার নামকরণেও চলছে বিদেশী নামের হিড়িক। রাখা হচ্ছে জ্যাকসন, টমাস, জর্জ প্রভৃতি নাম। এমনকি ব্যাট-বল-রিংগিত ও হচ্ছে মানুষের নাম। অথচ বাংলা ভাষায় শ্রুতিমধুর নামের কোন ঘাটতি নেই। দেশি জিনিসে বিদেশি মোড়ক দিলে সেটা বিদেশি হবে না। আর বাঙালী হতেই বা লজ্জা কোথায়? আমাদেরকে বাঙালী হতে পেরে গর্বিত হওয়া উচিৎ।


ডেইলি সিলেট ডট কম :: প্রকাশিত হয়েছে : ৮ ফেব্রুয়ারি ২০২০, ১:৪২ অপরাহ্ন | ১:৪২ অপরাহ্ন\nহবিগঞ্জের শেখ হাসিনা মেডিক্যাল কলেজের মেডিকেল সরঞ্জাম ক্রয়ে সাড়ে ১৫ কোটি টাকার দুর্নীতির অভিযোগে প্রতিষ্ঠানটির ভারপ্রাপ্ত অধ্যক্ষ ডা. আবু সুফিয়ানসহ আটজনকে তলব করেছে দুর্নীতি দমন কমিশন (দুদক)।\nদুদকের নির্দেশনায় রোববার টেন্ডার কমিটির বাজার দর যাচাই টিমের সদস্য ডা. জাহাঙ্গীর, ডা. শাহীন ভূঁইয়া, ডা. প্রাণকৃষ্ণ ও ডা. পংকজ কান্তি গোস্বামীকে এবং পরদিন সোমবার টেন্ডার কমিটির প্রধান ডা. আবু সুফিয়ান, সদস্য সচিব ও হবিগঞ্জ পরিবার পরিকল্পনা বিভাগের ভারপ্রাপ্ত উপ-পরিচালক ডা. নাসিমা খানম ইভা, সদস্য ডা. হালিমা ও ডা. কদ্দুছকে জিজ্ঞাসাবাদ করা হবে বলে জানানো হয়েছে।\nগতকাল শুক্রবার রাতে দুদক প্রধান কার্যালয়ের সূত্রে এ তথ্য জানা যায়। ১০৬ হটলাইনে শেখ হাসিনা মেডিক্যাল কলেজে দুর্নীতির ব্যাপারে অভিযোগ পাওয়ার পর প্রধান কার্যালয়ের নির্দেশে গত ৩ ডিসেম্বর প্রাথমিক তদন্তে নামে দুদক হবিগঞ্জ জেলা কার্যালয়। এরপর দুদকের প্রধান কার্যালয়ের উপ-পরিচালক শামসুল আলমকে প্রধান করে এর তদন্ত টিম গঠন করা হয়। ওই তদন্ত টিমের প্রধান চিঠির মাধ্যমে টেন্ডার কমিটির সঙ্গে সংশ্লিষ্ট আটজনকে তলব করেছেন।\nঅভিযোগে প্রকাশ, ২০১৭-২০১৮ অর্থবছরে বরাদ্দের বিপরীতে ১৩ কোটি ৮৭ লাখ ৮১ হাজার টাকার মালামাল ক্রয় বাবদ ব্যয় দেখানো হয়। কিন্তু বাস্তবে ওই মালামালের মূল্য পাঁচ কোটি টাকার বেশি নয়। সরবরাহ করা মালামালের মধ্যে ৬৭টি লেনেভো ল্যাপটপের (মডেল ১১০ কোর আই ফাইভ) প্রতিটির মূল্য দেখানো হয় এক লাখ ৪৮ হাজার ৫০০ টাকা। তবে একই মডেলের ল্যাপটপ বাজারে বিক্রি হচ্ছে মাত্র ৪২ হাজার টাকায়। অন্যান্য প্রায় প্রতিটি মালামাল অতিরিক্ত মূল্যে দেয় সরবরাহকারী প্রতিষ্ঠান নির্ঝরা এন্টারপ্রাইজ এবং পুনম ট্রেড ইন্টারন্যাশনাল।


রংপুরের একাংশ খুলনা-বরিশাল বিভাগে আ.লীগের প্রার্থী চূড়ান্ত | প্রথম পাতা | দেশ রূপান্তর\nপঞ্চম ধাপে ইউপি নির্বাচন\nরংপুরের একাংশ খুলনা-বরিশাল বিভাগে আ.লীগের প্রার্থী চূড়ান্ত\nনিজস্ব প্রতিবেদক | ৪ ডিসেম্বর, ২০২১ ০০:০০\nপঞ্চম ধাপে অনুষ্ঠেয় ইউনিয়ন পরিষদ (ইউপি) নির্বাচনে চেয়ারম্যান পদে রংপুর বিভাগের একাংশ এবং খুলনা ও বরিশাল বিভাগের দলীয় মনোনয়ন চূড়ান্ত করেছে আওয়ামী লীগ। গতকাল শুক্রবার আওয়ামী লীগ সভাপতি ও প্রধানমন্ত্রী শেখ হাসিনার সভাপতিত্বে গণভবনে দলের সংসদীয় ও স্থানীয় সরকার জনপ্রতিনিধি মনোনয়ন বোর্ডের মুলতবি সভায় তাদের প্রার্থিতা চূড়ান্ত করা হয়। এছাড়া টাঙ্গাইল-৭ আসনের উপনির্বাচন এবং নারায়ণগঞ্জ সিটি করপোরেশন নির্বাচনে মেয়র পদে দলীয় প্রার্থী চূড়ান্ত করা হয়। টাঙ্গাইল-৭ আসনে মনোনয়ন পেয়েছেন জেলা আওয়ামী লীগের কার্যনির্বাহী কমিটির সদস্য ও জেলা চেম্বার অব কমার্স অ্যান্ড ইন্ডাস্ট্রিজের সভাপতি খান আহমেদ শুভ। নারায়ণগঞ্জ সিটিতে নৌকা প্রতীক পেয়েছেন বর্তমান মেয়র ডা. সেলিনা হায়াৎ আইভী।\nরংপুর বিভাগ : দিনাজপুরের পার্বতীপুরের মন্মথপুরে মো. ওয়াদুদ আলী, চন্ডিপুরে মো. মজিবর রহমান সরকার, মোমিনপুরে মো. আব্দুর রাজ্জাক সরকার, মোস্তফাপুরে ভবতোষ রায়, হাবড়ায় মো. আনিসুজ্জামান সরকার, হামিদপুরে রেজওয়ানুল হক, বেলাইচ-িতে নুর মোহাম্মদ রাজা ও হরিরামপুরে মো. মোজাহিদুল ইসলাম।\nখুলনা বিভাগ : কুষ্টিয়া সদরের হাটশ-হরিপুরে সম্পা মাহামুদ, বটতৈলে এমএ মোমিন ম-ল, আলামপুরে মো. আব্দুল হান্নান, আইলচারায় মো. মোতালেব হোসেন, উজানগ্রামে মো. সাবুবিন ইসলাম, হরিনারায়ণপুরে মো. মহিউদ্দিন, পাটিকাবাড়ীতে মোহাম্মদ সাইদুর রহমান, ঝাউদিয়ায় জহুরুল ইসলাম, আব্দালপুরে মো. আরব আলী, মনোহরদিয়ায় মো. শহিদুল ইসলাম ও গোস্বামীদুর্গাপুরে মো. লাল্টু রহমান; ঝিনাইদহের শৈলকুপার ত্রিবেণীতে মো. সেকেন্দার আলী মোল্যা, মির্জাপুরে ফিরোজ আহমেদ, দিগনগরে মো. জিল্লুর রহমান, কাঁচেরকোলে মো. সালাহউদ্দীন জোয়ার্দার, সারুটিয়ায় মো. মাহামুদুল হাসান, হাকিমপুরে মো. কামরুজ্জামান, ধলহরাচন্দ্রে মো. মতিয়ার রহমান, বগুড়ায় শফিকুল ইসলাম, আবাইপুরে মুখতার আহমেদ মৃধা, উমেদপুরে মো. সাব্দার হোসেন মোল্লা, দুধসরে মো. সাহাবুদ্দিন, ফুলহরিতে মো. জামিনুর রহমান;\nহরিণাকুন্ডুর ভায়নায় মো. নাজমুল হুদা, জোড়াদহে মো. জাহিদুল ইসলাম, তাহেরহুদায় মো. আতিয়ার রহমান, দৌলতপুরে মো. শেরেগুল ইসলাম, কাপাশহাটিয়ায় মো. মশিউর রহমান জেয়ার্দার, ফলসীতে নিমাই চাঁদ ম-ল, রঘুনাথপুরে মো. আব্দুল কাদের, চাঁদপুরে মো. আজিজুর রহমান; যশোরের কেশবপুরের ত্রিমোহিনীতে শেখ অহিদুজ্জামান, সাগরদাঁড়িতে মো. অলিয়ার রহমান, মজিদপুরে মনোজ কুমার তরফদার, বিদ্যানন্দকাটিতে মো. সামছুর রহমান, মঙ্গলকোটে মো. আব্দুল কাদের বিশ্বাস, কেশবপুরে গৌতম রায়, পাঁজিয়ায় মো. জসীম উদ্দীন, সুফলাকাটিনে গোলাম কিবরিয়া মনি, গৌরীঘোনায় এস এম হাবিবুর রহমান, সাতবাড়ীয়ায় শামছুন্নাহার বেগম, ওনহাসানপুরে মো. তৌহিদুজ্জামান; সদরের হৈবতপুরে মো. আবু সিদ্দিক, লেবুতলায় মো. আলীমুজ্জামান, ইছালীতে ফেরদৌসী ইয়াসমিন, নওয়াপাড়ায় রাজিয়া সুলতানা, উপশহরে এহসানুর রহমান, চূড়ামনকাটিতে মো. দাউদ হোসেন, দেয়াড়ায় মো. লিয়াকত আলী, রামনগরে নাজনীন নাহার, কচুয়ায় মো. লুৎফর রহমান ধাপক, নরেন্দ্রপুরে মো. মোদাচ্ছের আলী, বসুন্দিয়ায় মো. রিয়াজুল ইসলাম খান, চাঁচড়ায় মো. সেলিম রেজা, আরবপুরে মীর আরশাদ আলী, কাশিমপুরে মো. শরিফুল ইসলাম ও ফতেপুরে শেখ সোহরাব হোসেন;\nসাতক্ষীরার কলারোয়ার কেরালকাতায় মো. মোরশেদ আলী ও কুশোডাংগায় মো. আসলামুল আলম; শ্যামনগরের ভুরুলিয়ায় একেএম জাফরুল আলম, শ্যামনগরে এসএম জহুরুল হায়দার ও ঈশ্বরীপুরে জিএম শোকর আলী।\nবরিশাল বিভাগ : ভোলা সদরের ইলিশায় মোহাম্মদ সোহরাওয়ার্দী, পশ্চিম ইলিশায় মোহাম্মদ জহিরুল ইসলাম, ধনিয়ায় মো. এমদাদ হোসেন কবির, শিবপুরে মো. জসিম উদ্দিন, আলীনগরে বশির আহাম্মদ, চরসামাইয়ায় মো. মহিউদ্দীন মাতাব্বর, ভেলুমিয়ায় মো. আবদুছ সালাম, ভেদুরিয়ায় মো. আবদুল হাই, উত্তর দিঘলদীতে লিয়াকত হোসেন (মনসুর), দক্ষিণ দিঘলদীতে ইফতারুল হাসান, রাজাপুরে মো. মিজানুর রহমান, বাপ্তা মো. ইয়ানুর রহমান; পিরোজপুরের ভা-ারিয়ার ইকরিতে মো. হুমায়ূন কবির, মঠবাড়িয়ার ধানীসাফায় মো. হারুন অর রশিদ, দাউদখালীতে মো. ফজলুল হক খান, টিকিকাটায় মো. রফিকুল ইসলাম রিপন, বড়মাছুয়ায় আয়েশা আক্তার।


virat kohli: বিরাট-যুবরাজের যমজ ভাই আছে! জানলে, আপনিও চমকে উঠবেন - the uncanny lookalikes of these5indian cricketers you will get surprised | Eisamay\nthe uncanny lookalikes of these5indian cricketers you will get surprised\nKoushik Biswas | EiSamay.Com | Updated: 27 May 2021, 09:59:00 PM\nকথায় বলে, খুঁজলে কীই না পাওয়া যায়! পৃথিবীতে নাকি একইরকমের দেখতে মোট সাতজন মানুষকেও পাওয়া যেতে পারে। হ্যাঁ, কথাটা শুনতে বিস্ময়কর হলেও, এটা কিন্তু একেবারে সত্যি।\nবিরাট কোহলি এবং সৌরভ গাদে, ছবি সৌজন্য - টুইটার\nএই সময় ডিজিটাল ডেস্ক : এই পৃথিবীটা অনেক বড়। সৌরমণ্ডলের তৃতীয় গ্রহে এমন অনেকেই বসবাস করেন, যাঁদের দেখতে একেবারে হুবহু একইরকমের। একনজরে মুখ দেখে তো চিনতেই পারা যায় না যে তিনি আসল নাকি নকল। তবে এই দু'জনের মধ্যে দেখা হওয়ার সম্ভাবনা এক লাখের মধ্যে এক শতাংশ বললেই চলে। তবে আজকাল ইন্টারনেটের দৌলতে এই শূন্যস্থান পূরণ করা অনেকটাই সম্ভব হয়েছে।\nআসুন, ভারতের এমন পাঁচজন ক্রিকেটারকে নিয়ে আজ আমরা আলোচনা করি, যাঁদের মতো হুবহু একই রকমের আরও একজন রয়েছেন :\nবিরাট কোহলি এবং সৌরভ গাদে\nদুজনের মধ্যে এখনও পর্যন্ত কেউই একে অপরের মুখোমুখি হননি। তবে সৌরভকে দেখতে যে একেবারে বিরাট কোহলির মতো, সেকথা আর বলার অপেক্ষা রাখে না। এমনকী পুনের একটি বেকারি সংস্থায় তিনি ব্র্যান্ড অ্যাম্বাসাডারও হয়েছেন। ভারত এবং ওয়েস্ট ইন্ডিজ়ের মধ্যে ম্যাচ চলার সময় সৌরভকে প্রথমবার স্পট করা হয়েছিল। ভারতীয় ক্রিকেট দলের বহু সমর্থক তাঁর সঙ্গে সেলফি তোলার জন্য কার্যত হামলে পড়েছিলেন। পরিস্থিতি এতটাই হাতের বাইরে চলে যায় যে শেষপর্যন্ত পুলিশ এসে তাঁকে একটা আলাদা স্ট্যান্ডে নিয়ে যান, যাতে মাঠের মধ্যে আইন শৃঙ্খলা বজায় থাকে।\nশিখর ধাওয়ান এবং রাম রাহাদুর\nশিখর ধাওয়ান এবং রাম বাহাদুর, ছবি সৌজন্য - টুইটার\nউত্তরপ্রদেশের বালিয়া অঞ্চলের বাসিন্দা রাম বাহাদুর একদিন চুল কাটাতে গিয়েছিলেন। তাঁর মাথার চুল পুরো কেটে দেওয়ার পর নাপিতই আবিষ্কার করেন যে রামকে একেবারে ভারতীয় ক্রিকেট দলের ওপেনিং ব্যাটসম্যান শিখর ধাওয়ানের মতো দেখতে লাগছে। টাইমস অফ ইন্ডিয়াকে রাম বললেন, "ওই নাপিত আমাকে বিশ্বাস করতে বাধ্য করিয়েছিল এবং আমার গোঁফটা মোচড় দিয়ে ওপর দিকে তুলে দিয়েছিল। তারপর আমার মুখের সামনে আয়না নিয়ে এসে মতামত জানতে চায়। পাশাপাশি ও আমাকে শিখর স্যারের ছবিও দেখিয়েছিল।"\nসচিন তেন্ডুলকর এবং বলবীর চাঁদ\nসচিন তেন্ডুলকর এবং বলবীর চাঁদ, ছবি সৌজন্য - টুইটার\nক্রিকেট বিশ্বে সচিন তেন্ডুলকরের ফ্যান ফলোয়িং নেহাতই কম নয়। তাঁর মতো হুবহু দেখতেও একজন আমাদের দেশে রয়েছেন। একইরকম দেখতে হওয়ার সুবাদে তিনি এই খ্যাতি এবং সৌভাগ্যকে যথেষ্ট উপভোগ করেন। নাম বলবীর চাঁদ। বেশ কয়েকটা বিজ্ঞাপনে তিনি সচিনের ডাবল হিসেবে কাজও করেছেন। এছাড়া ক্রিকেটের বিভিন্ন অনুষ্ঠানেও তাঁকে দেখতে পাওয়া যায়। আন্তর্জাতিক ক্রিকেট থেকে সচিন যখন অবসর গ্রহণের সিদ্ধান্ত নেন, তখন বলবীরও একটা স্থায়ী চাকরি করার সিদ্ধান্ত গ্রহণ করেন।\nজসপ্রীত বুমরাহ এবং ওয়ালি বাহাদুর\nজসপ্রীত বুমরাহ এবং ওয়ালি বাহাদুর, ছবি সৌজন্য -ফেসবুক\nসালটা ২০১৭। পাকিস্তান ক্রিকেট দল তাদের ফেসবুক ফ্যান পেজে লাহোরের এক ক্রিকেট সমর্থকের ছবি পোস্ট করেছিল। ছবিটি রাতারাতিই ভাইরাল হয়ে যায়। কারণ ওই সমর্থককে দেখতে একেবারে জসপ্রীত বুমরাহের মতো। পাশাপাশি খানিক মজার ছলে জসপ্রীত বুমরাহকে একটা মেসেজও দিয়েছিল পাকিস্তান ক্রিকেট দল। লিখেছিল, "পাকিস্তান বনাম বিশ্ব একাদশ ম্যাচ দেখতে পাকিস্তানে আসার জন্য জসপ্রীত বুমরাহকে আন্তরিক ধন্যবাদ। পাকিস্তানকে তুমি এভাবে সবসময় সাপোর্ট করো।"\nযুবরাজ সিং এবং হ্যারি ট্যানগিরি\nআশা করি, আপনারা সকলেই MS Dhoni: The Untold Story সিনেমাটি দেখেছেন। প্রয়াত সুশান্ত সিং রাজপুতের একটা মাইলস্টোন সিনেমা। এই সিনেমায় যুবরাজ সিংয়ের ভূমিকায় অভিনয় করেছিলেন হ্যারি ট্যানগিরি। অনেকেই ভেবেছিলেন VFX-এর মাধ্যমে কিশোর বেলায় দেখানো হয়েছে। কানে হেডফোন গুঁজে তিনি মাঠ ছেড়ে বেরিয়ে যাচ্ছিলেন। যুবরাজের ভূমিকা যে নিখুঁতভাবে ফুটিয়ে তুলেছিলেন হ্যারি, সেটা আজ আর বলার অপেক্ষা রাখে না।\n"পাকিস্তান ক্রিকেট দলে কি ফিক্সাররা খেলে?" বিস্ফোরক অভিযোগ রামিজ় রাজার পরের খবর\nYuvraj Singh virat kohli Shikhar Dhawan sachin tendulkar Jasprit Bumrah\nWeb Title : the uncanny lookalikes of these5indian cricketers you will get surprised


ওজোন স্তর সুরক্ষার ৩৫ বছর – শেয়ার বিজ\nড. একেএম রফিক আহাম্মদ: আজ ১৬ সেপ্টেম্বর বিশ্ব ওজোন দিবস। বায়ুমণ্ডলের ওজোন স্তরের গুরুত্ব ও ওজোন স্তর সুরক্ষায় জনসচেতনতা বৃদ্ধির লক্ষ্যে ১৯৯৪ সালের ১৯ ডিসেম্বর জাতিসংঘের সাধারণ পরিষদে গৃহীত সিদ্ধান্ত অনুসারে ১৯৯৫ সাল থেকে আন্তর্জাতিকভাবে প্রতিবছর এ দিবসটি পালিত হয়ে আসছে। এ বছর জাতিসংঘ পরিবেশ কর্মসূচি (ইউএন এনভায়রনমেন্ট) দিবসটির প্রতিপাদ্য নির্ধারণ করেছে ‘zone for Life: ৩৫ Years of zone Layer Protection বা ‘প্রাণ বাঁচাতে ওজোন: ওজোন স্তর সুরক্ষার ৩৫ বছর’।\nমানুষ ও জীবজগতের অস্তিত্ব রক্ষায় ওজোন স্তরের অবদান অপরিসীম। কিন্তু মানুষের দৈনন্দিন বিভিন্ন কর্মকাণ্ডের কারণে ওজোন স্তর দিন দিন ক্ষয়প্রাপ্ত হচ্ছে। ক্ষয়িষ্ণু ওজোন স্তরের মধ্যে দিয়ে সূর্যের ক্ষতিকর অতিবেগুনি রশ্মি অতি সহজেই পৃথিবীতে প্রবেশ করে মানবস্বাস্থ্য, জীবজগৎ, উদ্ভিদজগৎ ও অণুজীবের মারাত্মক ক্ষতির কারণ হয়। মাত্রাতিরিক্ত অতিবেগুনি রশ্মির প্রভাবে মানুষের ত্বকে ক্যানসার, চোখে ছানি, রোগ প্রতিরোধ ক্ষমতা হ্রাসসহ স্বাস্থ্য ঝুঁকি বেড়ে যায়। ওজোন স্তর ক্ষয়ের কারণে বিভিন্ন জীব ও উদ্ভিদের ক্ষতির মাধ্যমে পৃথিবীর প্রাণমণ্ডল হুমকির সম্মুখীন হতে পারে। এছাড়া ওজোন স্তর ক্ষয়ের পরোক্ষ প্রভাবে জলবায়ু পরিবর্তন, বন্যা, খরা ও মরুময়তাসহ বিভিন্ন প্রাকৃতিক দুর্যোগের প্রকোপ দিন দিন বৃদ্ধি পাচ্ছে।\n১৯৭৪ সালে শেরউড রোল্যান্ড ও মারিও মলিনা ন্যাচার জার্নালে তাদের সুবিখ্যাত গবেষণা ফলাফল প্রকাশ করে জানান যে, ক্লোরোফ্লোরো কার্বন বা সিএফসি বায়ুমণ্ডলের ওজোন স্তরের ক্ষতি সাধন করে। ১৯৭৭ সালে ইউনাইটেড ন্যাশন এনভায়রনমেন্ট প্রোগ্রামের (ইউএনইএপি) গভর্নিং কাউন্সিলে ওজোন স্তরের বিষয়ে ব্যাপক গবেষণা কার্যক্রমের জন্য একটি কর্মপরিকল্পনা গৃহীত হয়। এরপর ১৯৮৫ সালে ব্রিটিশ অ্যান্টার্কটিক সার্ভের বিজ্ঞানীরা অ্যান্টার্কটিকায় ওজোন হোলের সন্ধান পান। ফলে ওজোন স্তর রক্ষায় জাতিসংঘের পরিবেশ কর্মসূচির (ইউএনইপি) উদ্যোগ ১৯৮৫ সালের ২২ মার্চ ভিয়েনায় একটি আন্তর্জাতিক সভায় ওজোন স্তর রক্ষায় একটি কনভেশন গৃহীত হয়, যা ‘ভিয়েনা কনভেনশন’ নামে পরিচিত। এই কনভেনশনের উদ্দেশ্য ছিল ওজোন স্তরবিষয়ক গবেষণা, ওজোন স্তর মনিটরিং ও তথ্য আদান-প্রদান। কিন্তু ভিয়েনা কনভেনশনের আইনগত বাধ্যবাধকতা না থাকায় ভিয়েনা কনভেনশনের ধারাবাহিকতায় ওজোন স্তর রক্ষায় ১৯৮৭ সালের ১৬ সেপ্টেম্বর কানাডার ‘মন্ট্রিল প্রটোকল’ গৃহীত হয়। ওই দিনই ৪৬টি রাষ্ট্র মন্ট্রিল প্রটোকলে স্বাক্ষর করে এবং বর্তমানে জাতিসংঘের সব সদস্য রাষ্ট্র এই প্রটোকল স্বাক্ষর করেছে। মন্ট্রিল প্রটোকল গৃহীত হওয়ার ফলে সিএফসি ও হ্যালনগুলোর ব্যবহার বন্ধের লক্ষ্যে এগুলোর ব্যবহার কঠোরভাবে নিয়ন্ত্রণ করা হয়। পরবর্তীকালে বিভিন্ন সংশোধনী ও সমন্বয়ের মাধ্যমে প্রটোকলটি সময়পোযোগী করে তোলা হয়। এই প্রটোকলটি প্রথমে ওজোন স্তর ক্ষয়কারী আটটি দ্রব্যের উৎপাদন ও ব্যবহার নিয়ন্ত্রণের লক্ষ্যে গৃহীত হয়। পরবর্তী সময়ে বিভিন্ন সময়ে প্রয়োজনীয় সংশোধন ও সংযোজনের মাধ্যমে বর্তমানে মন্ট্রিল প্রটোকল ওজোন স্তর সুরক্ষায় যুগান্তকারী অবদান রেখে যাচ্ছে। এই প্রটোকলের আওতায় বর্তমানে প্রায় ১০০টির মতো ওজোন স্তর ক্ষয়কারী দ্রব্যের উৎপাদন ও ব্যবহার নিয়ন্ত্রণ করা হচ্ছে। এরই মধ্যে উচ্চ ক্ষমতাসম্পন্ন ওজোন স্তর ক্ষয়কারী দ্রব্যের ব্যবহার ও উৎপাদন সম্পূর্ণভাবে রোধ করা সম্ভব হয়েছে।\nওজোন স্তর রক্ষায় গৃহীত মন্ট্রিল প্রটোকলের সর্বশেষ সংশোধনী কিগালি সংশোধনী (কিগালি অ্যামেন্ডমেন্ট) নামে পরিচিত। ২০১৬ সালের ১৫ অক্টোবর রুয়ান্ডার রাজধানী কিগালিতে অনুষ্ঠিত মন্ট্রিল প্রটোকলের ২৮তম পার্টি সভায় এই সংশোধনী গৃহীত হয়। বৈশ্বিক জলবায়ু পরিবর্তন মোকাবিলায় এই সংশোধনীকে একটি যুগান্তকারী পদক্ষেপ হিসেবে অভিহিত করা হয়। এই সংশোধনীতে অধিক বৈশ্বিক উষ্ণায়ন ক্ষমতাসম্পন্ন হাইড্রোফ্লোরোকার্বনের (এইচএফসি) ব্যবহার পর্যায়ক্রমে কমিয়ে আনার (ফেজ-ডাউন) সিদ্ধান্ত গৃহীত হয়।\nপ্রায় সব ওজোন স্তর ক্ষয়কারী দ্রব্যই অধিক ক্ষমতাসম্পন্ন গ্রিনহাউস গ্যাস হিসেবে চিহ্নিত। মন্ট্রিল প্রটোকল বাস্তবায়নের মাধ্যমে ক্লোরোফ্লোরোকার্বনসহ (সিএফসি) অন্যান্য প্রধান ওজোন স্তর ক্ষয়কারী দ্রব্যের ব্যবহার শূন্যের কোঠায় নামিয়ে আনা হয়। এতে পৃথিবী থেকে প্রায় ১৩৫ মিলিয়ন টন কার্বন-ডাই-অক্সাইডের সমপরিমাণ গ্রিনহাউস গ্যাস নিঃসরণ হ্রাস করা সম্ভবপর হয়েছে। এইচএফসি হলো মানবসৃষ্ট পদার্থ যা ওজোন স্তর ক্ষয়কারী দ্রব্যের বিকল্প হিসেবে আনা হয়। এই এইচএফসিগুলো সাধারণ রেফ্রিজারেশন ও এয়ারকন্ডিশনিং সিস্টেমে ব্যবহƒত হয়। তবে আশার কথা, গ্রিনহাউস গ্যাস হিসেবে চিহ্নিত এইচএফসি’র বিকল্প প্রযুক্তির প্রসার দ্রুত বাড়ছে।\nমন্ট্রিল প্রটোকল এরই মধ্যে জলবায়ু পরিবর্তন মোকাবিলায় উল্লেখযোগ্য ভূমিকা রেখেছে। এ প্রটোকল বাস্তবায়নের মাধ্যমে এরই মধ্যে ১০ গিগাটন কার্বন-ডাই-অক্সাইডের সমপরিমাণ গ্রিনহাউস গ্যাস বায়ুমণ্ডলে নিঃসরণ এড়ানো সম্ভব হয়েছে, যা কিয়োটো প্রটোকলের প্রথম কমিটমেন্ট পিরিয়ডের প্রায় পাঁচগুণ। উল্লেখ্য, কিগলি সংশোধনী বাস্তবায়িত হলে এ শতাব্দীর শেষে দশমিক পাঁচ ডিগ্রি সেলসিয়াস বৈশ্বিক উষ্ণতা বৃদ্ধি এড়ানো সম্ভব হবে, যা প্যারিস চুক্তিতে দুই ডিগ্রি সেলসিয়াসের অধিক তাপমাত্রা না বাড়ানোর যে প্রতিশ্রুতি রয়েছে, তা বাস্তবায়নে অনেকাংশে সহায়ক হবে বলে ধারণা করা হয়। বর্তমান সময়ে ওজোন স্তর ক্ষয়কারী রাসায়নিক দ্রব্যগুলোর পরিবর্তে এমন সব বিকল্প বিবেচনা করা হচ্ছে, যা ওজোন স্তর ক্ষয় করবে না এবং বিদ্যুৎসাশ্রয়ী হবে।\nকিগালি সংশোধনীকে বৈশ্বিক জলবায়ু পরিবর্তন মোকাবিলার জন্য সর্বশেষ প্রচেষ্টা হিসেবে বিবেচনা করা যেতে পারে। কিগালি সংশোধনীতে ১৮ প্রকার এইচএফসি নিয়ন্ত্রণ করার কথা রয়েছে। কিন্তু সব ধরনের এইচএফসি ব্যবহারের বিকল্প এখনও পর্যাপ্ত না থাকায় কিগালি সংশোধনীতে এইচএফসি সম্পূর্ণরূপে বন্ধ করার পরিবর্তে শুধু হ্রাস করার কথা বলা হয়েছে। কিগালি সংশোধনী সফলতার সঙ্গে কার্যকর হলে ২০৫০ সালের মধ্যে ৭০ মিলিয়ন টন কার্বন-ডাই-অক্সাইডের সমপরিমাণ এইচএফসি নিঃসরণ হ্রাস সম্ভব হবে।\nবাংলাদেশ সরকার ১৯৯০ সালের ২ আগস্ট মন্ট্রিল প্রটোকলে অনুস্বাক্ষর করে এবং পরবর্তীকালে লন্ডন, কোপেনহেগেন, মন্ট্রিল ও বেইজিং সংশোধনীগুলোয় অনুস্বাক্ষর করে। ২০১৬ সালে হাইড্রোফ্লোরোকার্বন বা এইচএফসির ব্যবহার হ্রাসের লক্ষ্যে রুয়ান্ডার রাজধানী কিগালিতে এ প্রটোকলের ‘কিগালি সংশোধনী’ গৃহীত হয়। সরকার কিগালি সংশোধনীর গুরুত্ব অনুধাবন করে এ বছরের ৮ জুন কিগালি সংশোধনীতে অনুস্বাক্ষর করেছে।\n১৯৯৩ সালে ওজোন স্তর ক্ষয়কারী দ্রব্যের ওপর পরিচালিত জরিপের ভিত্তিতে ১৯৯৪ সালে কান্ট্রি প্রোগ্রাম প্রণয়ন করা হয় এবং ২০০৫ সালে ওই কান্ট্রি প্রোগ্রাম হালনাগাদ করা হয়। মন্ট্রিল সংশোধনী অনুযায়ী ২০০৯ ও ২০১০ সালে এইচসিএফসির গড় ব্যবহার ভিত্তি নির্ধারণ করা হয়। ২০১১ সালে পরিবেশ অধিদপ্তর কর্তৃক এইচসিএফসি ফেজ আউট ম্যানেজমেন্ট প্ল্যান (এইচপিএমপি) প্রণয়ন করা হয়, যা মন্ট্রিল প্রটোকল মাল্টিলেটারেল ফান্ডের ৬৫তম নির্বাহী কমিটির সভায় অনুমোদন লাভ করে। উল্লেখ্য, ওজোন স্তর ক্ষয়কারী দ্রব্যের আমদানি ও ব্যবহার পর্যায়ক্রমে কমিয়ে আনার লক্ষ্যে ‘ওজোন স্তর ক্ষয়কারী দ্রব্য (নিয়ন্ত্রণ) বিধিমালা, ২০০৪’ জারি করা হয় এবং ২০১৪ সালের সেপ্টেম্বরে বিধিমালাটি সংশোধিত হয়। ফলে বিধিমালায় এইচএফসির আমদানি, রপ্তানি ও ব্যবহারের বিষয়টি পুনর্নির্ধারিত হয় এবং ওষুধশিল্পে সিএফসির ব্যবহার নিষিদ্ধ করা হয়। ২০১০ সালের ১ জানুয়ারি থেকে সিএফসি, কার্বন টেট্রাক্লোরাইড ও মিথাইলক্লোরোফরম সম্পূর্ণভাবে ফেজ আউট হয়। এছাড়া ২০১২ সালের ৩১ ডিসেম্বর ওষুধশিল্প থেকে সিএফসি ও রেফ্রিজারেটর ফোম তৈরিতে ফোম ব্লোয়িং এজেন্ট হিসেবে ব্যবহƒত এইচসিএফসি-১৪১বি-এর ব্যবহার সম্পূর্ণ বন্ধ করা হয়।\n২০১৭ সালে এইচসিএফসি ফেজ আউট ম্যানেজমেন্ট প্ল্যানের (এইচপিএমপি) লক্ষ্যে দেশব্যাপী এইচসিএফসি ও এর বিকল্প ব্যবহারের বিষয়ে জরিপ পরিচালনা করা হয়। ২০১৮ সালে মন্ট্রিল প্রটোকল মান্টিলেটারেল ফান্ডের ৮১তম নির্বাহী কমিটির সভায় এইচপিএমপি স্টেজ-২ অনুমোদিত হয়। ফলে ২০১৫ সাল পর্যন্ত এইচসিএফসির ব্যবহার ৬৭ দশমিক পাঁচ শতাংশে কমিয়ে আনা সম্ভব হবে। এছাড়া কিগালি সংশোধনী অনুস্বাক্ষরিত হওয়ায় এইচএফসির ব্যবহার কমিয়ে আনার লক্ষ্যে কাজ শুরু হচ্ছে এবং এইচপিএমপি স্টেজ-২ বাস্তবায়নের মাধ্যমে প্রায় এক দশমিক সাত মিলিয়ন টন কার্বন-ডাই-অক্সাইডের সমতুল্য গ্রিনহাউস গ্যাস নিঃসরণ এড়ানো সম্ভব হবে।\nসরকার-বেসরকারি প্রতিষ্ঠানগুলোকে সহায়তার লক্ষ্যে ১৯৯৮ সালে সর্বপ্রথম এসিআই লি. উৎপাদিত অ্যারোসল (কীটনাশক) থেকে সিএফসির ব্যবহার রোধ করার লক্ষ্যে আর্থিক ও কারিগরি সহায়তা প্রদান করা হয়। এতে বাংলাদেশে সিএফসির ব্যবহার প্রায় ৫০ শতাংশ হ্রাস পায়। পরে ২০০৭ সালে বাংলাদেশের তিনটি ওষুধ প্রস্তুতকারী প্রতিষ্ঠান বেক্সিমকো ফার্মাসিউটিক্যাল, স্কয়ার ফার্মাসিউটিক্যাল ও একমি ল্যাবরেটরিজকে কারিগরি ও আর্থিক সহায়তার মাধ্যমে তাদের উৎপাদিত মিটার্ড ডোজ ইনহেলারে সিএফসির পরিবর্তে এইচএফসি ব্যবহার প্রক্রিয়ায় সহায়তা প্রদান করে। বেক্সিমকো ও স্কয়ার ফার্মাসিউটিক্যালসের উৎপাদিত ইনহেলার যুক্তরাষ্ট্রের ফেডারেল ড্রাগ অ্যাডমিনিস্ট্রেশন (এফডিএ) অনুমোদন লাভ করে এবং অস্ট্রেলিয়াসহ অন্যান্য দেশে রপ্তানি হচ্ছে।\n২০১১ সালে পরিবেশ অধিদপ্তর কর্তৃক ওয়ালটন হাইটেক ইন্ডাস্ট্রিজকে রেফ্রিজারেটরে ব্যবহƒত থার্মাল ফোম উৎপাদনে এইচসিএফসির পরিবর্তে ন্যাচারাল রেফ্রিজারেন্ট ব্যবহারের মাধ্যমে পরিবেশবান্ধব ও বিদ্যুৎসাশ্রয়ী রেফ্রিজারেটর তৈরিতে আর্থিক ও কারিগরি সহায়তা প্রদান করা হয়। সরকার মন্ট্রিল প্রটোকল বাস্তবায়নের লক্ষ্যে বিভিন্ন সময়ে শুধু রেফ্রিজারেশন ও এয়ারকন্ডিশনিং উৎপাদনকারী প্রতিষ্ঠানকেই সহায়তা প্রদান করেনি, বরং ওজোন স্তর ক্ষয়কারী দ্রব্যের প্রান্তিক ব্যবহারকারী তথা রেফ্রিজারেশন সেক্টরে নিয়োজিত টেকনিশিয়ানদের সক্ষমতা বৃদ্ধির জন্য বিভিন্ন সময়ে প্রশিক্ষণ কর্মসূচি ও যন্ত্রপাতি বিতরণ করে আসছে। পরিবেশ অধিদপ্তর কর্তৃক এ পর্যন্ত সমগ্র বাংলাদেশে প্রায় ১০ হাজার টেকনিশিয়ানকে প্রশিক্ষণ প্রদান করা হয়েছে। এছাড়া ওডিএস চোরাচালান রোধে কাস্টমস কর্মকর্তাদের প্রয়োজনীয় প্রশিক্ষণ ও সচেতনতা কার্যক্রম পরিচালনা করা হয়েছে।\nসরকার এইচএফসি ব্যবহার রোধকল্পে মন্ট্রিল প্রটোকলের কিগালি সংশোধনী বাস্তবায়ন শুরু করেছে। এরই মধ্যে যুক্তরাষ্ট্রের আর্থিক সহায়তায় ইউএনডিপি’র মাধ্যমে একটি ডেমনেস্ট্রেশন প্রকল্প বাস্তবায়ন ও পরে মন্ট্রিল প্রটোকল মাল্টিলেটারেল ফান্ডের সহায়তায় ওয়ালটনের রেফ্রিজারেটর উৎপাদনে এইচএফসির ব্যবহার সম্পূর্ণভাবে রোধ করে পরিবেশসম্মত রেফ্রিজারেটর ও প্রযুক্তি ব্যবহারের মাধ্যমে উৎপাদন প্রক্রিয়া রূপান্তর করা হয়। একই সঙ্গে এইচএফসি-ভিত্তিক কমপ্রেসর উৎপাদন প্রক্রিয়াও পরিবেশবান্ধব ও বিদ্যুৎসাশ্রয়ী করা হয়েছে। বিদ্যুৎসাশ্রয়ী ও পরিবেশবান্ধব প্রযুক্তি ব্যবহারের কারণে ওয়ালটন কর্তৃক উৎপাদিত রেফ্রিজারেটরের কমপ্রেসর বর্তমানে ইউরোপের বাজারে রপ্তানি করা হচ্ছে, যা আন্তর্জাতিক বাজারে বাংলাদেশের ব্র্যান্ডিংয়ে সহায়তা করছে। ২০১৯ সালে প্রকল্পটি সমাপ্ত হওয়ায় রেফ্রিজারেটর উৎপাদনে বছরে প্রায় তিন লাখ টন কার্বন-ডাই-অক্সাইডের সমতুল্য গ্রিনহাউস গ্যাস নিঃসরণ এড়ানো সম্ভব হয়েছে। এছাড়া কিগালি কুলিং ইফিশিয়েন্সি প্রোগ্রামের মাধ্যমে ওডিএসের বিকল্প ব্যবহার-সংক্রান্ত জরিপ, ন্যাশনাল কুলিং প্ল্যান প্রণয়ন, বিদ্যমান বিধিমালার প্রয়োজনীয় সংশোধন, রেফ্রিজারেশন-এয়ারকন্ডিশনিং সার্ভিস সেক্টরের নিডস অ্যাসেসমেন্ট, কিগালি সংশোধনী বাস্তবায়ন কৌশল প্রণয়ন প্রভৃতি কার্যক্রম গ্রহণ করা হয়েছে।\nমন্ট্রিল প্রটোকল স্বাক্ষরকারী দেশ হিসেবে বাংলাদেশ এই প্রটোকল বাস্তবায়নে অগ্রণী ভূমিকা পালন করছে। পরিবেশ, বন ও জলবায়ু পরিবর্তন মন্ত্রণালয়ের তত্ত্বাবধানে পরিবেশ অধিদপ্তর ১৯৯৬ সাল থেকে বিভিন্ন প্রকল্প বাস্তবায়নের মাধ্যমে ওজোন স্তর ক্ষয়কারী দ্রব্যের ব্যবহার হ্রাসে কার্যকর ভূমিকা পালন করে যাচ্ছে। পরিবেশ সংরক্ষণ ও উন্নয়ন এবং জলবায়ু পরিবর্তন অভিযোজন ও প্রশমনে বর্তমান সরকার বদ্ধপরিকর। সরকারের গৃহীত পদক্ষেপগুলো মন্ট্রিল প্রটোকল বাস্তবায়নে বৈশ্বিক সাফল্যের অংশীদার। বাংলাদেশ এই সাফল্যের অংশীদার হিসেবে জাতিসংঘ পরিবেশ কর্মসূচি দ্বারা ২০১২ ও ২০১৭ সালে বিশেষভাবে প্রশংসিত ও পুরস্কৃত হয়েছে। তাছাড়া ওজোন স্তর ক্ষয়কারী দ্রব্য চোরাচালান রোধে কার্যকর ভূমিকার জন্য ২০১৯ সালে সরকার জাতিসংঘ পরিবেশ কর্মসূচি দ্বারা বিশেষভাবে প্রশংসিত হয়েছে। মন্ট্রিল প্রটোকল বাস্তবায়নের ফলে ধীরে ধীরে সূর্যালোক পৃথিবীর প্রাণিকুলের জন্য নিরাপদ হচ্ছে। বিজ্ঞানীদের অভিমত, এই ধারা অব্যাহত থাকলে ২০৫০ সালের মধ্যে ওজোন স্তর তার পূর্বাবস্থায় ফিরে আসবে।\nআবারও চালকের আসনে ফিরেছে বিমা খাত


প্রকাশিত: সেপ্টেম্বর ১০, ২০১৯, ০৩:৫৪ পিএম\nসর্বশেষ আপডেট : সেপ্টেম্বর ১০, ২০১৯, ০৩:৫৮ পিএম\nপাঁচটি স্তম্ভের মধ্যে লা-ইলাহা ইল্লালাহু, সালাত, রোজা হলো দৈহিক উপাসনা। হজ্ব এবং জাকাত অর্থনৈতিক উপাসনা। তবে হজ্বের ক্ষেত্রে মুমিনদের দেহের পাপাত্মাসমূহ পরিস্কার হয়ে যায়। রাছূলাল্লাহ (সা:) বলেন, মানুষ গোসল করলে যেমন শরীরের ময়লা আবর্জনা সমুহ দূর হয়ে যায় তেমনি হজ্ব করলে মানবজাতির পাপাচারসমূহ মুছে যায়। হজ্বের সাথে দৈহিক এবং অর্থনৈতিক উপাসনা এর সংমিশ্রণ, আর জাকাত শুধু ধন-সম্পদের পবিত্রতার খাজনা। পাপ মানুষকে জাহান্নামের উপযুক্ত করে তোলে, কিন্তু হজ্ব মানবজাতির অতীতের সব পাপসমূহকে মুছে দেয়। তাই হজ্বে মাবরুর (মাক্ববুল হজ্ব) শেষে সকল হাজীদের ইহজগতের সব দৃশ্যপট পাল্টে যায়।\nহজ্ব করার পর হাজীরা মহান রাব্বুল আলামীনের ভয়ে তাক্বওয়া, এর জ্ঞান আসে তখন বায়তুল্লাহ তত্তয়াফের কারণে আল্লাহপাক হাজীদেরকে রহমতের চাঁদরে পরিবেষ্টিত করে তোলেন। হজ্বের দ্বারা বান্দা আল্লাহর নিকট জান এবং মাল দিয়ে সাদা কাপড় পরে আত্মসমর্পন করে, মহান রবের মেহমান হওয়ার পূর্ণাঙ্গ সুযোগ লাভ করে। আল্লাহর ঘর এবং রাসূল (সা:) এর রওজা মোবারক তাওয়াফ শেষে বান্দা দুনিয়া বিমুখ হয়ে যায়। অনেকেই নিয়ত করেন যে, পৃথিবীর সকল ঝামেলা- ঝড় -ঝঞ্ঝা মুক্ত হয়ে হজ্ব ব্রত পালন করা চাই। কেননা হজ্বের আনুষ্ঠানিকতা বান্দার মাঝে বিশাল আমানতের জিম্মাদারী তৈরি করে ঈমানকে মজুবত করে ফেলে। ফলে হাজীরা হজ্ব পূর্ব অবস্থার চেয়ে প্রকৃত মুমিন হিসেবে পরহেজগারি নিয়ে চলতে সক্ষম হয়। ঐ কারণে অনেক সময়ে জীবন ভাটির সন্ধিক্ষণে অনেকেই হজ্ব করতে চায়, যাতে করে সে হজ্ব থেকে ফিরে এসে জগতে-সংসার অর্থাৎ দুনিয়া বিমুখ হয়ে যেতে পারে।\nহজ্বে যাবার আগে একজন হজ্বযাত্রী রাফাছ অর্থাৎ অশ্লীলতা, ফুছুক অর্থাৎ পাপাচার এবং জিদাল অর্থাৎ ফিৎনা, ফ্যাসাদ থেকে মুক্ত থেকে তাকওয়া অর্জনের অনুশীলন করবে। হজ্বে মাবরুর কবুল হজ্বের জন্য যেমন তাক্বওয়া বা খোদাভীতি অপরিহার্য, তেমনি একজন সফল ও স্বার্থক হাজীর-হজ্ব-পরবর্তী আগামী জীবন যাত্রা সম্পূর্ণ ইসলামী শরীয়ত মোতাবেক চলা-অপরিহার্য! হাজী উপাধি নিয়ে আল- কোরআন এবং সুন্নত বিরোধী কর্মকান্ডে জড়িত হওয়ার কোন সুযোগ নেই! (বাকারাহ আয়াত,২০৩-২০৬) রাসূল (সা:) এরশাদ করেন যে, হজ্ব শেষে হাজীরা নিষ্পাপ মাছুম শিশুর মত হয়ে যায়! নিজেকে সিবগাতাল্লাহ অর্থাৎ আল্লাহর রঙে রঙিন হয়ে যায়।\nআল্লাহর প্রিয়বান্দা হিসেবে পরিণত হয়, যা মৃত্যুকাল পর্যন্ত কখনো মুছে যায় না। হজ্বের ঐতিহাসিক প্রেক্ষাপট, আরাফাতে অবস্থান, তাওয়াফে জিয়ারাহ সহ রাসূল (সা:) এর স্মৃতি বিজড়িত পূত-পবিত্রস্থান সমূহ প্রত্যক্ষ করার ফলে হাজীদের চিন্তা-চেতনা, চরিত্র ও কর্ম এবং জীবন বৈশিষ্ট্য ইতিবাচকভাবে পরিবর্তন হয়ে যায়। শয়তান কে পাথর মারার পর হাজীর অন্তরে তাবৎ শয়তানি শক্তি দুর হয়। কালো কাপড় হলো শোকের প্রতিক, দুঃখের প্রতিক। আর সাদা কাপড় হলো পবিত্রতার প্রতিক। মানুষ মারা গেলে সাদা কাপড়ে কবরে যায়। আর হজে গেলে হাজিরা ইহরাম নামক সাদা কাপড় পড়ে আল্লাহর সান্নিধ্য লাভের আশায়। আমি যখন সাদা কাপড় পড়ে আল্লাহকে বললাম, হে আল্লাহ-আমাকে ক্ষমা করে দাও। তাহলেতো আর পাপাচার করার প্রশ্নই আসে না।\nরাসুল (সা:) কে জনৈক সাহাবী জিজ্ঞাসা করলেন ইয়া রাসূল্লালাহ (সা:) গোনাহ বা পাপের রং কি রকম? রাসূল (সা:) উত্তরে বললেন গোনাহ বা পাপের রং হলো কালো, কেননা হাজরে আসওয়াদ কালো পাথরটি ভিত্তিপ্রস্থর কালীন সময়ে হাজরে আবইয়াজ (সাদা পাথর) ছিলো। ঐ পাথরে মানবজাতি চুমু এবং চুম্মন খেতে খেতে পাথরটি মানুষের গোনাহ সমুহ চুম্বকের মত নূরের আলো দ্বারা মানুষের পাপসমূহ চুষতে চুষতে পাথরটি কালো হয়ে যায়। এবং মানবজাতি গোনাহ মুক্ত হয়ে আল্লাহর জমিনে প্রত্যাবর্তন করে। হজ পরবর্তী সময়ে সকল হাজীদের তাক্বওয়া ভিত্তিক জীবন একমাত্র পাথেয়। অনেকে হজ থেকে ফিরে এসে হালাল-হারাম যাচাই বাছাই না করে সেই অতীতের জীবন চলে যায়। সাফা-মারওয়াতে সায়ী হাজীর মনে দৃঢ় আশা ও মহান আল্লাহর রহমতের অবারিত প্রত্যাশা বৃদ্ধি করে।\nহজ পরবর্তি দুনিয়া বিমুখ হাজিদেরকে আল্লাহর পক্ষ থেকে অনেক কঠিন পরীক্ষারও সম্মুখীন হতে হয়। মুসলিম জাতির আদি পিতা হযরত ইব্রাহিম (আ:) এর জন্য কঠিনতম পরীক্ষা, শিশুপুত্র হযরত ইসমাইল (আ:) আর হাজেরা (আ:) কে শুস্ক মরুপ্রান্তরে ক্ষুধার জ্বালা, প্রাণনাশের আশংকাসহ অনেক পরীক্ষা দিতে হয়েছে। সাফা-মারওয়াতে ‘ছায়ী’ প্রত্যেক হাজী ও উমরাহ পালনকারীকে পবিত্র কোরআনুল কারীমের সুরায়ে বাক্বারাহ এর ১৫১-১৫৭ আয়াতে বর্ণিত সকল অপশক্তির বিরুদ্ধে অগ্নিপরীক্ষা টিকে থাকতে নির্দেশ দেয়া হয়েছে। নিশ্চয় সাফা-মারওয়া আল্লাহর নিদর্শনগুলোর অন্তর্ভুক্ত (বাকারাহ ১৫৮)। অন্যত্র আল্লাহপাক বলেছেন, আর যারা আল্লাহকে স্মরণ করবে, আল্লাহপাকও তাদের স্মরণ করবেন (বাক্বারাহ আয়াত ১৫১)। মহান রাব্বুল আলামিন কে শুধু জিকির এর সাথে স্মরণ এবং তাঁর সাথে সকল ইসলাম বিরোধী অপশক্তির বিরুদ্ধে রুখে দাড়াতে হবে।\nআল্লাহর রাস্তায় কার্যক্রম থাকা অবস্থায় বাকীদের পরীক্ষা করা হবে ভয়ভীতি, ক্ষুধা, অনাহার, জানমাল, ও ফসলাদির ক্ষতি সাধন করে (বাক্বারাহ আয়াত ১৫৫)। আর সত্যিকারের মুমিনরা বিপদে পতিত হলেও তাঁহারা কোন ভয়ভীতি না করে বরং তাঁহারা বলবে আমরা তো আল্লাহর জন্য, আর নিশ্চিত আমরা আল্লাহর নিকট ফিরে যাবো (বাক্বারাহ আয়াত ১৫৬)। আর এ পরীক্ষায় যারা টিকে থাকবে সেই দৃঢ়বিশ্বাসীরা মহান আল্লাহর সমগ্র দয়া, রহমত ও হেদায়ত প্রাপ্ত (বাক্বারাহ আয়াত ১৫৭)।


চিরঅন্ধত্ব নিবারণে যুগান্তকারী আবিষ্কার বায়োনিক আই - THE OFFNEWS\nHome আরোগ্য নিকেতন যুক্তিবাদ ও বর্ণপরিচয় চিরঅন্ধত্ব নিবারণে যুগান্তকারী আবিষ্কার বায়োনিক আই\nচিরঅন্ধত্ব নিবারণে যুগান্তকারী আবিষ্কার বায়োনিক আই\nTHE OFFNEWS at 10/07/2020 01:53:00 PM আরোগ্য নিকেতন, যুক্তিবাদ ও বর্ণপরিচয়,\nপ্রকৃতির সৃষ্টিকে এ যেন সরাসরি চ্যলেঞ্জ! হৃদয়কে বের করে সারিয়ে দেওয়া... মানব দেহের প্রায় সব কিছুকে চিকিৎসা বিজ্ঞানের মধ্যদিয়ে ঠিক করা যায়। আজ তো আরও একধাপ এগিয়ে দর্শনেনন্দ্রিয়ও কৃত্রিম ভাবে মানব জীবনে কাজে লাগবে, অন্ধ মানুষও দেখতে পাবে সব কিছুই। মানুষ ভগবান না মানুষরুপী ভগবান, এই বিতর্ক হোক চলুক তার সৃষ্টির ভাবনা নিয়ে। মানুষের চোখ কত মেগাপিক্সেলের তা হলপ করে বলতে পারবো না... তবে এইচ ডি, বা ফোরকে বা তারও বেশী নিশ্চয়। তবে আমাদের অন্ধত্ব দুর করতে কৃত্রিম এই চোখের ব্যবহার এক নতুন দিগন্তের আলোর মতো আশীর্বাদ এটা বলাই যায়। এতো দিনের প্রচলিত ধারণা অনুসারে মৃত মানুষের কর্নিয়া প্রতিস্থাপনের পরে অন্ধত্ব দুর করতে এই ব্যাবস্থা চলে আসছে এটাও বিশাল ব্যাপার কিন্তু তার সীমাবদ্ধতাও আছে। চোখ বেশিদিন সংরক্ষণ করা যায় না।\nকিন্তু দৃষ্টিপ্রতিবন্ধীরাও এখন থেকে পৃথিবীর আলো দেখতে পাবেন। বিজ্ঞানের অভাবনীয় উন্নতিকে কাজে লাগিয়ে অস্ট্রেলিয়ায় তৈরি হয়েছে বিশ্বের প্রথম বায়োনিক আই।সাধারণ ভাবে একই দেখতে এই কৃত্রিম চোখটি নির্মাণ করেছেন মোনাশ বিশ্ববিদ্যালয়ের বিজ্ঞানীরা। বিশ্ববিদ্যালয়ের বৈদ্যুতিক ও কম্পিউটার সিস্টেম। ইঞ্জিনিয়ারিং বিভাগের অধ্যাপক আর্থার লোরির নেতৃত্বে এই কাজ সম্পন্ন হয়েছে বলো দাবী, তিনি বলেন ডিজাইনটি ১৭২টি লাইটস্পট থেকে একটি প্যাটার্ন তৈরি করে এই বায়োনিক চোখ তৈরি করেছেন। এই চোখের সাহায্যে আশপাশের বস্তুর উপস্থিতি নিরুপন করা সম্ভব। গবেষকরা জানান নিরাময় অযোগ্য নিউরোলজিক্যাল সমস্যায় নষ্ট চোখের সাহায্য করার মাধ্যমে জীবনকে আরেকটু সহজ করার উদ্দেশ্যেই এটি তৈরি করেছেন।\nযদিও মানবদেহে এখনও মানব দেহে এর সফল প্রয়োগ করার আগে ইতিমধ্যেই একটি ভেড়ার ওপর ২০০ ঘন্টার পরীক্ষা চালিয়ে সফলতা পেয়েছেন বৈজ্ঞানীকরা। এখন প্রথম স্তরের ক্লিনিক্যাল পরীক্ষার জন্য প্রস্তুতি নিচ্ছেন ওই বিজ্ঞানীরা। এ পরীক্ষা মেলবোর্নে পরিচালিত হবে বলে আশা করা হচ্ছে।\nমস্তিষ্কের প্রতিস্থাপনের মাধ্যমে বিশ্বের প্রথম বায়োনিক আই বা চোখ নির্মিত হয়েছে অস্ট্রেলিয়ার মোনাশ বিশ্ববিদ্যালয়ে। এই উদ্ভাবনের ফলে দৃষ্টিপ্রতিবন্ধীরাও দেখতে পারবেন পৃথিবীর সব কিছুই যা একজন ব্যক্তির ভেতর ও বাহিরে চলাচলের জন্য সাহায্য করবে। এটি আশপাশের বস্তুর উপস্থিতিও নিরূপণ করতে পারবে।\nআর কি কি হবে তা বলা শক্ত হলেই দেখতে পাওয়ার আনন্দটা দারুণ। এই কথা আলোচনার মাঝেই ভাবছেন এটা কি ক্যামেরার মতো হবে? এটা কি আমাদের মোবাইলে বা ডিজিটাল ক্যামেরার মতো ছবি বা ভিডিও স্টোর করতে সক্ষম হবে? বা সেই তথ্য প্রজেক্টর এর মতো আলোক রশ্মি বর্ণিত দেয়ালে প্রস্ফুটিত করতে পারবে?\nনা না এই সব প্রশ্নের জবাব নেই এখনই তবে অসাধ্য বলো কিছুই নয়... যদি এটা প্রয়োজন হয় তাহলে বিজ্ঞানীরা ভেবে দেখবেন যে এই সব ফিচার ফিউচার এ ফোকাস করে কিনা?\nআমরাও না হয় রইলাম এই প্রতীক্ষায়।\nআরোগ্য নিকেতন, যুক্তিবাদ ও বর্ণপরিচয়


চলমান ও ভবিষ্যৎ বাংলাদেশ – Cumillar Zamin\nচলমান ও ভবিষ্যৎ বাংলাদেশ\nআজ থেকে পঞ্চাশ বছর আগে বাংলাদেশ নামক একটি রাষ্ট্র বিশ্বমানচিত্রে স্থান করে নিয়েছিল। তৎসময়ে এদেশ ছিল যুদ্ধবিধস্ত একটি ধবংসস্তুপ। যা হাটি হাটি পা পা করে ফিনিক্স পাখির মতো ধ্বংসস্তুপে জেগে ওঠেছিল আজকের বাংলাদেশ। যা দেখে বিশ্ব এখন অবাক তাকিয়ে রয়। বাঙালি জাতির পিতা বঙ্গবন্ধু শেখ মুজিবুর রহমান দেশ স্বাধীন করেছিলেন। কিন্তু দেশ সাজিয়ে যেতে পারেন নি। বাংলার কতিপয় দুষ্কৃতকারী ব্যক্তি বঙ্গবন্ধুকে সে সুযোগ দেননি। ক্ষমতার লোভে সেই দুষ্কৃতকারীগন বঙ্গবন্ধুকে ১৯৭৫ সালের ১৫ আগস্ট স্বপরিবারে হত্যা করেছিলেন। তারা মনে প্রাণে বিশ্বাস করেছিলেন বঙ্গবন্ধু কে হত্যা করতে না পারলে ক্ষমতা গ্রহন করা যাবে না। যেই চিন্তা সেই কাজ। যেটা বঙ্গবন্ধু কোনদিন বিশ্বাস ও করতে পারেননি যে এ সমস্ত লোকজনের হাতে তাকে প্রাণ হারাতে হবে। কারন হত্যাকারী লোকজনগুলো জাতির পিতার অতি নিকটতম ও আস্থাভাজন ।\nকিন্তু সেই বিশ্বাসঘাতক নরপিশাচরা বঙ্গবন্ধুর সেই বিশ্বাস ও আস্থাভাজন কে ভূলুণ্ঠিত করে তাকে হত্যা করে। পরবর্তীতে বিভিন্ন সময়ে বিভিন্ন জনে বিভিন্ন পথও পন্থা অবলম্বন করে রাষ্ট্রীয় ক্ষমতা দখল করে দেশ পরিচালনা করেছেন। কিন্তু সেক্ষেত্রে তারা রাষ্ট্র পরিচালনা করে দেশের মানুষের উন্নয়ন ও রাষ্ট্র পরিচালনায় তেমন কোন দক্ষতার পরিচয় দিতে পারেননি। সব সময় তারা দেশের মানুষ ও রাষ্ট্রের কাছে ধিক্কারের পাত্র হিসাবে পরিচিতি লাভ করছেন। যখনই যারা ক্ষমতায় এসেছেন তখনই তারা ক্ষমতা কুক্ষিগত করে নিজ দলের ও ব্যক্তিস্বার্থ উদ্ধারে নিমজ্জিত ছিলেন। যার কারনে আজ দেশের বহু রাজনৈতিক দল ও নেতাকর্মী কোণঠাসা হয়ে পড়ছে। দেশের ও দেশের মানুষের জীবনযাত্রার মান ছিল খুবই নাজুক অবস্থা। তখন দেশ প্রায় সময় দুর্ণীতিতে এগিয়ে যেত।\nপরিশেষে বহু আঘাত ও প্রতিঘাত সহ্য করে ১৯৯৬ সালে আওয়ামীলীগ রাষ্ট্র পরিচালনার করার ক্ষমতা পায়। সুষ্ঠু ও অবাধ নির্বাচনের মাধ্যমে আওয়ামীলীগ ক্ষমতায় আসে বঙ্গবন্ধু কন্যা শেখ হাসিনা রাষ্ট্র পরিচালনা করার ক্ষমতা গ্রহন করেন। তিনি তার দক্ষতা ও বিচক্ষণতার পরিচয় দিয়ে রাষ্ট্র পরিচালনা শুরু করেন। ১৯৯৬ হতে (২০২১) চলমান সময় পর্যন্ত তিনি রাষ্ট্র পরিচালনা করছেন। তার শাসনামলে দেশ ও দেশের মানুষের সফলতা ও ব্যর্থতা কি তাও দেশের সুশীল সমাজের লোকজন পর্যবেক্ষণ করছেন। শুধু দেশ নয় আন্তর্জাতিক ভাবেও দেশের অবস্থান পর্যবেক্ষণ করা হচ্ছে। দেশ ও দেশের বাহিরের বিভিন্ন সংস্থা নিয়মিত খোজ খবর নিচ্ছেন। আমরা প্রায় সময় দেশী বিদেশী বিভিন্ন সংবাদ মাধ্যমে দেখতে পাই বাংলাদেশের অভাবনীয় সফলতার কথা। যদি শেখ হাসিনার শাসনামল উল্লেখযোগ্য খারাপ হতো তাও তো দেশী বিদেশী বিভিন্ন সংবাদ মাধ্যমে আসত।\nতেমন উল্লেখযোগ্য কোন খবর সচরাচর আসে না। তাহলে সামগ্রিক দিক বিবেচনা করে ধরে নেয়া যেতে পারে চলমান ( বর্তমান) বাংলাদেশের অবস্থা আগেকার যেকোন সময়ের চেয়ে অনেক ভালো।\nরাজনৈতিক দিক বিবেচনা করলে একটি কথা সবার মনে আসতে পারে তাহলো, দেশের কোন একটা অংশ মনে করে থাকে যে, আওয়ামীলীগ বিভিন্ন পন্থা অর্থাৎ প্রশাসনিক ক্ষমতায় নিজ দলের দলীয় লোক বসিয়ে ক্ষমতায় টিকে আছে। এ কথাটার ভিত্তিটা কতটুকু গ্রাহ্য? এটা সাধারণ কথা যখন যে দল রাষ্ট্রীয় ক্ষমতায় থাকে সে দলের প্রভাব কিছুটা বেশী থাকবে এটাই নিয়ম। যেমনটা বিগত ২০০১ সালে একটি দল রাষ্ট্রীয় ক্ষমতায় এসে দলের নেতাকর্মীরা যেভাবে প্রভাব বিস্তার করছিল তৎসময়ে দেশে যে ভয়াবহতার সৃষ্টি হয়েছিল বিপক্ষ রাজনৈতিক দলকে কোণঠাসা করতে সে থেকে আজকের ক্ষমতাশীল দল শিক্ষা নিয়েছিল। বাংলায় একটি প্রবাদ আছে – ছায়াকে পা দেখালে ছায়াও ঠিক একই রুপ পা দেখায়। তাহলে বর্তমান এ পরিস্থিতির জন্য কে দায়ী? আমি একজনের সাথে ভালো আচরণ করলে তার থেকে ভালো আচরণ আশা করতে পারি। যেমন আম গাছে তাল আশা করা যায় না। আম গাছ থেকে আম ই আশা করতে পারি। বর্তমানে দেশের রাজনৈতিক অঙ্গনে যে পরিস্থিতি চলছে কোন সময় ক্ষমতার পট পরিবর্তন হলে বাংলাদেশের ভবিষ্যৎ রাজনীতিতে এমটাই বা তার থেকে আরও ভয়াবহ পরিস্থিতি হতে পারে ক্ষমতায় টিকে থাকার জন্য। মানুষ সব সময় অতীত থেকে শিক্ষা নেয়। রাজনৈতিক দলগুলোর ক্ষমতার দ্বন্দ্বে দেশের সাধারণ মানুষের অবস্থা অনেকটা শোচনীয় হয়ে পড়ে। তবে দেশের রাজনৈতিক চলমান অবস্থা ২০০১ এর চেয়ে অনেকটা ভালো মনে হয়। ভবিষ্যতে কি হবে সেটা নির্ভর করছে রাজনৈতিক দলগুলোর মর্জির ওপর। দেশের সবদিক বিচার বিশ্লেষণ করলে দেখা যায় জাতীয়ভাবে দেশের অনেক উন্নয়ন হয়েছে। বিশ্ব দরবারে বাংলাদেশ মাথা উঁচু করে দাঁড়াতে সক্ষম হয়েছে।


দেশে মাদ্রাসার শিশুদের অধিকার কি আলাদা? | The Campus Today দেশে মাদ্রাসার শিশুদের অধিকার কি আলাদা? | The Campus Today\nদেশে মাদ্রাসার শিশুদের অধিকার কি আলাদা?\nআপডেট টাইম শুক্রবার, ১৮ সেপ্টেম্বর, ২০২০, ৭.৪৬ পিএম\nদেশে মফস্বলে বসবাসরত মধ্যবিত্ত মুসলিম পরিবারের অনেক শিশুরই পড়াশোনার শুরুটা হয় ধর্মীয় শিক্ষা দিয়ে ৷ সাধারণত মসজিদে বা মাদ্রাসায় দিনের একটা সময়ে আরবি শিখতে যায় তারা, যা পরিচিত মক্তব নামে৷\nপরবর্তীতে এই শিশুদের এক অংশ চলে যায় স্কুলে, আরেক অংশের প্রাতিষ্ঠানিক পড়াশোনার শুরু হয় মাদ্রাসাতে৷ নিজেদের নয়, অভিভাবকের আকঙ্খাতে বদলে যায় তাদের চাওয়া পাওয়া, সুযোগ সুবিধাগুলো৷ ঠিক যেমন বদলে গিয়েছিল সিয়ামের জীবনও৷\nবন্দি জীবনে আটকে যায় তার উড়ন্ত শৈশব৷ যেই সময়টা পড়াশোনার পাশাপাশি খেলাধুলার, আনন্দে কাটানোর– সেই সময়টায় কঠিন এক জীবন আবদ্ধ করে ফেলে তাকে৷ অন্য কোনো বিনোদন তো দূরে থাক, তার দৈনন্দিন রুটিন থেকে ‘খেলাধুলা’ শব্দটিই নাই হয়ে যায়৷ ‘খেলতে ইচ্ছা করতো, তবে কেউ বলার সাহস পেতো না,’ বলছিলেন কওমি, আলিয়া মিলিয়ে এখন পর্যন্ত তিনটি মাদ্রাসায় পড়া এই দাখিল শিক্ষার্থী৷ হাফেজি পড়া অবস্থায় মাদ্রাসার ভিতরে তাদের খেলার মতো কোনো মাঠ ছিল না৷ চার দেয়ালের বাইরে বের হওয়াও ছিল নিষিদ্ধ৷ ছুটিতেই কেবল বাহিরের পৃথিবীটা দেখার সুযোগ মিলতো৷\nসিয়ামের বাড়ি ফেরার পরের সময়ের বর্ণনা দিলেন তার বড় বোন রুবাইয়া৷ ‘যখন ওকে বাসায় আনা হতো, তখন সে ঠিকমতো কথা বলতো না৷ বাইরের কারো সঙ্গে মিশতে পারতো না৷ এখন ধীরে ধীরে কিছুটা ঠিক হয়েছে৷’\nরুবাইয়াও দুইটি কওমি মাদ্রাসায় পড়েছেন৷ সেই আট বছর বয়সে একটি ‘মহিলা হাফেজিয়া মাদ্রাসায়’ ভর্তি হয়েছেন৷ রুবাইয়ার কথা অনুযায়ী, মাদ্রাসার আয়তন ছোট ছিল, সারাদিন তাদের রুমের মধ্যেই থাকতে হতো৷ বিকেলের দিকে নীচে নামার সুযোগ ছিল, তবে সেটা ছিল বিল্ডিংয়ের গণ্ডির মধ্যেই৷ গেইটের বাইরে যাওয়ার কোনো সুযোগ ছিল না৷ ‘‘বন্দিজীবন কাটিয়েছি ছোটবেলা থেকেই৷ মাঝে মাঝেই ইচ্ছা করতো খেলাধুলার, বন্ধুদের সঙ্গে সময় কাটানোর কিন্তু তার কোনো সুযোগ ছিল না৷’’ মেয়ে হওয়ায় এমনকি দৌড়াদৌড়ি, উচ্চ শব্দে হাসাহাসিতেও বারণ ছিল, বলছিলেন তিনি৷ পরবর্তীতে আরেকটি মাদ্রাসায় কিছুটা বৃহৎ গণ্ডি পেয়েছেন৷ তবে সেখানেও বিনোদন বলতে বড়জোর ভবনের ছাদে হাঁটাহাঁটির সুযোগ৷ বলেন, ‘‘ফজর থেকে রাত ১০টা-১১টা পর্যন্ত রুটিন মেনে চলতে হতো৷ মিনিট বা সেকেন্ড এদিক-সেদিক হতে পারবে না৷ কিন্তু সব সময় মানসিকাতো এক রকম থাকে না৷’’\nতবে সিয়াম রুবাইয়া দুইজনই বললেন, কওমির তুলনায় আলিয়া মাদ্রাসাগুলোতে এতটা কড়াকড়ি নেই৷ সুযোগ স্বল্প হলেও খেলাধুলায় বাধা নেই৷\nবাংলাদেশে সরকার অনুমোদিত আলিয়া মাদ্রাসার সংখ্যা প্রায় সাড়ে ১৫ হাজার৷ আর ‘বেফাকুল মাদারিসিল আরাবিয়া বাংলাদেশ’ বা বেফাক-এর হিসেবে, কওমি মাদ্রাসার সংখ্যা ১৩,৭১০টি৷ অবশ্য বছর তিনেক আগে কওমি মাদ্রাসার দাওরায়ে হাদিস ডিগ্রিকে সাধারণ শিক্ষার স্নাতকোত্তর সমমান মর্যাদা দেয়া হয়৷ দুই ধারা মিলিয়ে শিক্ষার্থীর সংখ্যা প্রায় ৫০ লাখ৷\nবাংলাদেশে মাদ্রাসা শিক্ষাব্যবস্থা মূলত দুই ধরনের৷‘‘যা প্রাথমিক পর্যায়ের পরে শিক্ষা দান করে; এগুলো হচ্ছে: আলিয়া মাদ্রাসা, যেগুলো কলকাতা মাদ্রাসাকে (পরবর্তী সময়ে ঢাকা আলিয়া মাদ্রাসা) অনুসরণ করে প্রতিষ্ঠিত সরকার-সমর্থিত প্রতিষ্ঠান এবং কওমি মাদ্রাসা, যেগুলো সাধারণত দেওবন্দ মাদ্রাসার অনুকরণে তৈরি বেসরকারি ব্যবস্থাপনার মাদ্রাসা ৷\nতবে আলিয়া এবং কওমি দুই ধরনের মাদ্রাসাতেই প্রাথমিক পর্যায়, অর্থাৎ ইবতেদায়ি শিক্ষা দেওয়া হয়৷ দুই ব্যবস্থার বাইরেও কিছু ক্ষেত্রে স্বাধীন শিক্ষাপ্রতিষ্ঠান হিসেবে ইবতেদায়ি মাদ্রাসা রয়েছে৷’’ এই দুই ধরনের মাদ্রাসা শিক্ষা ব্যবস্থা নিয়ে ‘বাংলাদেশে মাদ্রাসাশিক্ষা: প্রতিযোগিতা, সমঝোতা ও আদর্শিক দ্বন্দ্ব’, শিরোনামে একটি প্রবন্ধে এভাবে বর্ণনা করেছেন যুক্তরাষ্ট্রের ইলিনয় স্টেট বিশ্ববিদ্যালয়ের সম্মাননীয় অধ্যাপক আলী রিয়াজ৷ (লেখাটি মূল ইংরেজি থেকে অনুবাদ করে ছেপেছে প্রতিচিন্তা)\nসরকারের মাদ্রাসা শিক্ষাবোর্ডের অধীনে প্রায় সাড়ে নয় হাজার আলিয়া মাদ্রাসা রয়েছে৷ বাংলাদেশ শিক্ষাতথ্য ও পরিসংখ্যান ব্যুরো (ব্যানবেইস)-এর হিসাবে প্রাথমিক র্পযায়ে স্বাধীন ইবতেদায়ি মাদ্রাসার সংখ্যাই ২০১৯ সালে ছিল ৬,৩৭৮ টি৷ যেখানে নয় লাখ ৬১ হাজারের বেশি শিক্ষার্থী পড়াশোনা করে৷ এর ৫৩ ভাগই ছাত্রী৷\nশিক্ষা মন্ত্রণালয়ের ২০১৮ সালের নীতিমালা অনুযায়ী, এই ধরনের মাদ্রাসা অনুমোদনে ছাত্র-ছাত্রীদের জন্য র্পযাপ্ত খেলার মাঠ থাকতে হবে৷ যদিও সেই নিয়ম কতটা মানা হয় বা কতটি মাদ্রাসা মানছে তা নিয়ে সন্দেহের অবকাশ আছে৷ আবার দাখিল, আলিম, ফাযিল, কামিল মিলিয়ে এই বোর্ডের অধীনে মোট মাদ্রাসা সংখ্যা ৯২৭৮ টি৷ যার মধ্যে মাত্র তিনটি সরকারি, বাকিগুলো বেসরকারি মালিকানায় পরিচালিত৷ তবে কাগজে-কলমে সবাই সরকারি কারিকুলাম মেনেই চলে৷\nশিক্ষা মন্ত্রণালয়ের নির্দেশ অনুযায়ী এই মাদ্রাসাগুলোতে একজন করে শারীরিক শিক্ষক থাকার কথা, বার্ষিক ক্রীড়া প্রতিযোগিতা আয়োজন হওয়ার কথা৷ ‘‘শিক্ষার্থীরা যখন ভর্তি হয় বা ফরম পূরণ করে তখন ক্রীড়া ফির নামে একটা নির্দিষ্ট অর্থ নেওয়া হয়৷ এই অর্থ দিয়ে আমাদের অধিদফতরের নেতৃত্বে দুটো ক্রীড়া অনুষ্ঠান হয়৷ একটা শীতকালীন ও আরেকটা গ্রীষ্মকালীন৷ এই ক্রীড়া প্রতিযোগিতায় প্রতিষ্ঠান থেকে উপজেলা, জেলা ও বিভাগ হয়ে কেন্দ্রীয় প্রতিযোগিতা হয়,’’ ডয়চে ভেলেকে দেয়া সাক্ষাৎকারে বলছিলেন মাদ্রাসা শিক্ষা র্বোডের চেয়ারম্যান অধ্যাপক কায়সার আহমেদ৷ বাস্তবতা হল অনেক মাদ্রাসাতেই শারীরিক শিক্ষক নেই, অভাব আছে খেলাধুলার পর্যাপ্ত অবকাঠামোর৷\nতবে সবচেয়ে খারাপ পরিস্থিতিটি কওমি মাদ্রাসাতে, যাদের উপর সরকারের কোনো নিয়ন্ত্রণ নেই৷ সেগুলো চলছে তাদের তৈরি স্বাধীন নিয়মে৷ এমন মাদ্রাসার সঠিক পরিসংখ্যানও নেই কারো কাছে৷ তাদের একাধিক বোর্ডের একটি ‘বেফাকুল মাদারিসিল আরাবিয়া বাংলাদেশ’, যাদের অধীনেই ১৩,৭১০ টি মাদ্রাসা রয়েছে৷ যেখানে শিক্ষার্থীদের খেলাধুলা, বিনোদন বা সৃজনশীলতা বিকাশের কোন সুযোগ নেই৷\nশৈশব আর শিক্ষাব্যবস্থা কী করে শিশুবয়স থেকেই বৈষম্যের সূচনা ঘটাচ্ছে এটি তারই একটি নমুনা৷ এইসব মাদ্রাসায় শত বা হাজার নয় কয়েক লাখ শিক্ষার্থী পড়াশোনা করছে৷ সিয়াম আর রুবাইয়াদের মতো তারা বড় হচ্ছে খেলাধুলাবিহীন নিরানন্দ এক পৃথিবীতে৷ ব্যক্তি, সমাজ, রাষ্ট্র সবাই যেন ধরেই নিয়েছে মাদ্রাসায় পড়া শিশুরা এই পৃথিবীর আনন্দ উপভোগ করতে পারবে না৷ কালেভদ্রে পাঞ্জাবি, টুপি পরা মাদ্রাসার ছাত্র কিংবা বোরকা পরা মেয়েদের খেলার দৃশ্য দেখলেও তাই আমরা বিষ্মিত হই৷\nঅথচ প্রতিটি শিশুর জন্য সমঅধিকার নিশ্চিত করা কিন্তু রাষ্ট্রেরই দায়িত্ব৷ জাতিসংঘের শিশু অধিকার চুক্তি ১৯৮৯-র ৩১ ধারাতেও স্পষ্ট বলা হয়েছে, বয়সের সাথে সঙ্গতি রেখে শিশুর বিশ্রাম, অবসর, খেলাধুলা ও বিনোদনমূলক কার্যক্রম, সুকুমার শিল্পে অংশগ্রহণের অবাধ অধিকার অংশগ্রহণকারী রাষ্ট্রসমূহ স্বীকার করবে৷ রাষ্ট্র শিল্প ও সাংস্কৃতিক জীবনে শিশুর পরিপূর্ণ অংশগ্রহণ এবং সাংস্কৃতিক, সুকুমার শিল্প ও বিনোদনের জন্য উপযুক্ত ও সমানভাবে অংশগ্রহণকে উত্সাহিত করবে ৷\nএ সনদে স্বাক্ষরকারী বাংলাদেশ কি মাদ্রাসা শিক্ষার্থীদের জন্য সেগুলো নিশ্চিতের কোনো তাগিদ বোধ করে? জাতি, লিঙ্গ, ধর্ম, ভাষা, সক্ষমতা অথবা অন্য কোনো সামাজিক মর্যাদা যাই হোক না কেন, প্রতিটি শিশুরই এই অধিকারগুলো যে আছে বাংলাদেশের মানুষও কি আদৌ তার প্রয়োজন অনুধাবন করতে পারে?


তথ্যমন্ত্রী :মহামারিতে মুল ধারার গণমাধ্যমগুলো দায়িত্বশীল ভূমিকা পালন করছে | MISSION 71\nহোমপেজ জাতীয় তথ্যমন্ত্রী :মহামারিতে মুল ধারার গণমাধ্যমগুলো দায়িত্বশীল ভূমিকা পালন করছে\nতথ্যমন্ত্রী :মহামারিতে মুল ধারার গণমাধ্যমগুলো দায়িত্বশীল ভূমিকা পালন করছে\nতথ্যমন্ত্রী ড. হাসান মাহমুদ এমপি বলেছেন, এই দুর্যোগের সময়ে দেশের মুল ধারার গণমাধ্যম যে দায়িত্বশীল ভূমিকা পালন করেছে তা অবিস্মরণীয়। যারা দেশের বিরুদ্ধে ষড়যন্ত্র করে তাদের বিরুদ্ধে সাংবাদিকদের সোচ্চার হওয়ার আহ্বান জানান। তিনি বলেন, করোনায় বিশ্বের বেশির ভাগ দেশের চেয়েই বাংলাদেশে মৃত্যুর হার অনেক কম।\nবৃহস্পতিবার বিকালে করোনাকালিন পরিস্থিতিতে সিলেট বিভাগের চার জেলার ১০৩ জন সাংবাদিকের মাঝে প্রধানমন্ত্রী আর্থিক সহায়তার চেক বিতরণ অনুষ্ঠানে প্রধান অতিথির বক্তব্যে তিনি এসব কথা বলেন ।\nসিলেটের জেলা প্রশাসক এম কাজী এমদাদুল ইসলামের সভাপতিত্বে নগরীর সিলেট জেলা পরিষদ মিলনায়তনে আয়োজিত অনুষ্ঠানে বিশেষ অতিথি ছিলেন বাংলাদেশ ফেডারেল সাংবাদিক ইউনিয়নের সভাপতি মোল্লা জালাল, মহাসচিব শাবান মাহমুদ, সিলেট জেলা আওয়ামীলীগের সভাপতি মাসুক উদ্দিন আহমদ, সাধারণ সম্পাদক এডভোকেট নাসির উদ্দিন খান, মহানগর আওয়ামী লীগের সাধারণ স¤পাদক অধ্যাপক জাকির হোসেন, সিলেট প্রেসক্লাবের সভাপতি ইকবাল সিদ্দিকী, সিনিয়র সাংবাদিক তাপস দাশ পুরকায়স্থ। অনুষ্ঠান পরিচালনা করেন সিলেট তথ্য অফিসের উপপরিচালক জুলিয়া জেসমিন মিলি।\nতিনি বলেন, বঙ্গবন্ধু কন্যা শেখ হাসিনার কল্যাণে বর্তমানে ৪৫ কোটি টাকা স্থিতি রয়েছে। মোল্লা জালাল সাংবাদিকদের ইউনিয়ন করার ব্যাপারে তাগিদ দেন। বাংলাদেশ ফেডারেল সাংবাদিক ইউনিয়নের মহাসচিব শাবান মাহমুদ বলেন, বিশ্বের কোন দেশ এখনো গণমাধ্যম কর্মীদের কোন সহায়তায় এগিয়ে আসেনি। বঙ্গবন্ধু কন্যা শেখ হাসিনা বাংলাদেশের গণমাধ্যম কর্মীদের পাশে দাঁড়িয়ে আজ প্রমান করেছেন তিনি\nবাংলাদেশ ফেডারেল সাংবাদিক ইউনিয়নের সভাপতি মোল্লা জালাল বলেন, সাংবাদিকতা নামক মহান পেশার লোকজনের দৈন্যদশার কথা উপলব্ধি করে ২০১৩ সালে বাংলাদেশ সাংবাদিক কল্যাণ ট্রাস্ট গঠন করা হয়। এরও আগে জাতির জনক বঙ্গবন্ধু শেখ মুজিবুর রহমান ১৯৭২ সালে সাংবাদিকদের প্রশিক্ষণ প্রদানের জন্য গড়ে তুলেছিলেন বাংলাদেশ প্রেস ইনস্টিটিউট। সেই প্রেস ইনস্টিটিউটের মাধ্যমেই পরিচালিত হচ্ছে সাংবাদিক কল্যাণ ট্রাস্ট।\nতথ্যমন্ত্রী ড. হাছান মাহমুদ এমপি এর আগে দুপুরে নগরীর মিরেরময়দানস্থ বাংলাদেশ বেতার, সিলেট কেন্দ্র পরিদর্শন করেন। তথ্যমন্ত্রী বেতার কেন্দ্রে পোঁছালে সকল কর্মকর্তারা তাকে স্বাগত জানান। বৃহস্পতিবার দুপুরে বিমানযোগে সিলেটে আসেন তথ্যমন্ত্রী। বেতার পরিদর্শন পর মন্ত্রী সিলেট সার্কিট হাউজে মধ্যাহ্ন বিরতি শেষে বেলা আড়াইটায় হযরত শাহজালাল (রহ.) এর মাজার জিয়ারত করেন। রাতে বিমানযোগে তার ঢাকায় ফিরে যাওয়ার কথা রয়েছে।\nপূর্ববর্তী নিবন্ধঢাকায় আনা হলো বীরশ্রেষ্ঠ মোস্তফা কামালের মাকে\nপরবর্তী নিবন্ধজনপ্রশাসন প্রতিমন্ত্রী : জনগণের সঙ্গে দুর্ব্যবহার দুর্নীতির শামিল


ফেব্রুয়ারি 1, 2019 বাইনারি অপশন ট্রেড লেখক আইরিন ভট্টাচার্য 12106 দর্শকরা\nঅধ্যায় ফরেক্স এ নতুনদের জন্য কিছু কথা 3. পণ্যটির প্রযুক্তিগত মানচিত্র (পরিশিষ্ট সংখ্যা 1)।\nকোনও ব্যক্তির জন্য বিকেন্দ্রীভূত প্রতিষ্ঠানের মধ্যে একটি শাসন এবং অর্থায়ন প্রস্তাব পেশ করা সম্ভব। তবে তহবিল প্রস্তাবগুলি বাধ্যতামূলকভাবে শেয়ারহোল্ডার অনুমোদন প্রয়োজন। স্প্যাম নিষ্কাশন করার জন্য, একটি প্রস্তাব জমা ইথার একটি অর্থ প্রদানের প্রয়োজন হবে। 37. বিভিন্ন আকারের বিভিন্ন লোড, বিভিন্ন দৈর্ঘ্য এবং বেধের গাড়িগুলি লোড এবং স্থাপন করার সময়, প্রতিটি সারিতে একই মাত্রায় নির্বাচন করা উচিত, নিম্ন লোকেগুলিতে লোড লোড করা উচিত।\nআইজিডির নব্বই রোগীরা বহিঃস্থ রোগের চিকিত্সার6মাস পর একই পদ্ধতিতে ফলোআপ পরীক্ষা সম্পন্ন করেছেন, যার মধ্যে নির্বাচনী সেরোটোনিন রিউপটেক ইনহিবিটার্স সহ ফার্মাকেরাপিও অন্তর্ভুক্ত রয়েছে। সুস্থ নিয়ন্ত্রণ গোষ্ঠীর বিরুদ্ধে আইজিডি রোগীদের একটি বেসলাইন তুলনা দেখায় যে, আইজিডির রোগীদের বিষণ্নতা এবং উদ্বেগ, আবেগপ্রবণতা এবং রাগ / আগ্রাসনের উচ্চ মাত্রা, দুর্দশাগ্রস্ত উচ্চতর মাত্রা, দরিদ্র QOL, এবং ফরেক্স এ নতুনদের জন্য কিছু কথা বিকৃত প্রতিক্রিয়া নিরোধক এর আরো লক্ষণ ছিল। ৪। যে পেসার দেশের মরা পিচে ভালো (শাহাদাত), তাকে দেশে; যে বাইরের বাউন্সি গতিময় পিচে ভালো (রুবেল), তাকে বাইরের ট্যুরে; এভাবেই সিলেক্ট করা প্রয়োজন। সবাই তো আর সাকিব না! তবে যে উপমহাদেশের ফ্ল্যাট পিচে উইকেট পেতে পারে, সে বাইরে আরো ভালো করবে বলে মনে হয়, যদিও সেসব দেশের খেলোয়াড়েরা পেস খেলে অভ্যস্ত। সেক্ষেত্রে মনে করি, নার্চার ও কোচিং-এর একটা বড় ভূমিকা আছে।\nওয়েববুক: শীর্ষ টুলবার লুকানোর বিকল্প (ngosang)\nমোটর নিউরন রোগ নিয়ে সচেতনতা গড়ে তুলেছিলেন মি: হকিং।\nতারা আপনার একাউন্ট নাম্বার চাইবে এবং ফোন পাসওয়ার্ড চাইবে। এ দুটো দিবেন। ভয়ের কিছু নাই। কারন ফোন পাসওয়ার্ড শুধুমাত্র লাইভ সাপোর্টের জন্যই। এটা নিয়ে কেউ আপনার একাউন্টের ক্ষতি করতে পারবে না। যদি ফোন পাসওয়ার্ড ভুলে যান তাহলে তাদের বললেই তারা সাথে সাথে আপনার মোবাইলে পাসওয়ার্ড পাঠিয়ে দেবে।\n8. তথ্য প্রদানকারী কর্মকর্তার কক্ষ চিহিৃত করা ছিল না। এটি কী: বাইনারি বিকল্প শিল্প, যদি আপনি এটি কল করতে পারেন তবে এটি একটি স্ক্যাম-ভরাট এক, মার্কিন অফারগুলি থেকে অবৈধভাবে অর্থ গ্রহণকারী অফশোর দালালদের সাথে ক্রল করা। সেই অর্থটি অফশোর অ্যাকাউন্টগুলিতে রাখা যেতে পারে যেখানে এটি অ্যাক্সেস করা কঠিন, এবং এই সংস্থাগুলি প্রায়শই তাদের গ্রাহকদের বিরুদ্ধে বাজি ধরতে পারে, যা খারাপ হয়ে যাওয়া ব্যবসায়গুলি বন্ধ করে দেয়।\nজনপ্রিয় ই-মিনি এস এবং পি ফিউচার চুক্তিতে মোট গোলাকার ঘাটতি 3.50 ডলার, যা বেশিরভাগ দালালকে ধাক্কা দেয়। তবে, আপনি যদি ফায়ারটিপ ট্রেডিং প্ল্যাটফর্মটি ব্যবহার করতে চান তবে আপনাকে 59 ডলারের মাসিক খরচটি ফ্যাক্টর করতে হবে। অন্যান্য বাজারে এবং ফিউচার বিকল্পগুলির হার অন্যান্য ডিসকাউন্ট দালালের তুলনায় স্কেলের নিম্ন প্রান্তে রয়েছে। ছোট খুচরা ব্যবসায়ীকে আরও ভাল কমিশন রেট খুঁজে পাওয়া কঠিন সময় হবে, তবে বড় এবং খুব সক্রিয় ব্যবসায়ীরা কিছু অনলাইন দালালের তুলনায় সামান্য ভাল হার পেতে পারেন। বীজ বিভিন্ন উপায়ে চাষ করা যেতে পারে, তবে মাছের মৌসুমী পছন্দ অনুসারে এটি নির্বাচন করা ভাল। টেবিল মাছ ধরার রড এর অনুকূল টাইপ নির্ধারণ করতে সাহায্য করবে।\nস্টক নিয়ে কাজ করেন এমন ট্রেডারদের জন্য সাপোর্ট ও রেজিস্টেন্স লাইনগুলো হলো অন্যতম জনপ্রিয় দুটি বিশ্লেষণাত্মক উপকরণ। আইকিউ অপশন 4.0 ফিবোনাসি লাইন ব্যবহার করার মাধ্যমে ট্রেডিং বিশ্লেষণকে পরবর্তী ধাপে নিয়ে যায়। এই সুবিধাটি শুধুমাত্র বিশুদ্ধ নির্ভুলতা সহ কোনও প্রবণতার শক্তিকে সংজ্ঞায়িত করে না, বরং এটি একটি স্বচ্ছ এবং সংক্ষিপ্তভাবে স্টকগুলির সংশোধনের মাত্রাও প্রদর্শন করে।\nব্যাগ, কাচ, পেঁচা, সমতল, আনারস, বন্দুক, সৈনিক, কুকুর, ইত্যাদি\nUpdateTransferStatFor পিয়ার এক্স যোগ করার পরে পিয়ার এক্স আগে বলা হয় স্থির assertion ত্রুটি।\nযখন আপনি কি অনেক টাকা আয় করতে চিন্তা করছ একেবারে সঠিক। Gepov সীমান্ত খুব শক্তিশালী স্তর আছে। একটি মডেল যা মধ্যে ভৌগোলিক একটি মিথ্যা ভাঙ্গন সঙ্গে মিলিত হয় ফরেক্স এ নতুনদের জন্য কিছু কথা অনেক শক্তিশালী।\nফরেক্স এ নতুনদের জন্য কিছু কথা - ফরেক্স ট্রেডিং সূচক\nআপনি অর্থ উপার্জন করতে পারেন: আপনার প্রয়োজন হলে ফরেক্স এ নতুনদের জন্য কিছু কথা বিশ্বব্যাপী আপনার নির্ধারিত গুদামে সরাসরি প্রেরণ করুন।


জোবায়দাকে চায় তৃণমূল বিএনপি – Chakarianews\nHome » জাতীয় » জোবায়দাকে চায় তৃণমূল বিএনপি\nজোবায়দাকে চায় তৃণমূল বিএনপি\nজোবায়দা রহমানের ছবি ফেসবুকে পোস্ট করে তাকে সিনিয়র যুগ্ম মহাসচিব বা প্রাথমিক সদস্য পদে দেখতে চাই- লিখেছেন ছাত্রদলের কেন্দ্রীয় সহ-সভাপতি রাকিবুল ইসলাম রয়েল। তার কাছে জানতে চাই, এই মুহূর্তে জোবায়দা রহমানের রাজনীতিতে যুক্ত হওয়ার যৌক্তিকতা কী? রয়েল বলেন, ‘দলের এই গুরুত্বপূর্ণ সময়ে তার মেধার খুবই দরকার। তৃণমূলসহ সারা বাংলাদেশের সবার কাছে তার খুবই গুরুত্বপূর্ণ ইমেজ আছে। যা দলের জন্য দরকার। সর্বোপরি বাংলাদেশের জন্য একজন মাহাথির খুবই প্রয়োজন।’\nউপমহাদেশে রাজনীতির ধরন এবং উপকরন একই ধরনের। অনেক ক্ষেত্রে পরিবারের উত্তরসূরীর ওপর নির্ভর করে রাজনৈতিক দলগুলোর ভবিষ্যৎ নেতৃত্ব। সেই বিবেচনায় কাউন্সিলকে ঘিরে জোবায়দা যুক্ত হওয়ার রব জোরালো হচ্ছে। অপরদিকে বিএনপিতে চেয়ারপারসনের দায়িত্ব সঙ্কোচনের ইঙ্গিত পাওয়া যাচ্ছে । শোনা যাচ্ছে কাউন্সিলের মাধ্যমে তারেক রহমানকে কো-চেয়ারম্যান করা হবে। সেক্ষেত্রে সাংগঠনিক কিছু দায়িত্ব কো-চেয়ারম্যানকে দেয়া হবে।\nখালেদা জিয়ার পর তারেক রহমান, জোবায়দা রহমান, জাইমা রহমান (তারেকের কন্যা) বিএনপির হাল ধরবেন- অধিকাংশের এমন বিশ্বাস। জোবায়দা রহমানের রাজনীতিতে যুক্ত হওয়া নিয়ে স্থায়ী কমিটির পদে আলোচনায় থাকা দলের তবে সহ-সভাপতি বেগম সেলিমা রহমানসহ কয়েকজন নেতা জোবায়দার বিষয়ে মন্তব্য করছেন না। এ বিষয়ে জানতে চাইলে সেলিমা বাংলামেইলকে বলেন, ‘জোবায়দা রহমান লন্ডন আছেন। এমন ধরনের কথা শুনিনি। এটা সম্পূর্ণ ব্যক্তিগত ব্যাপার। এখনও কিছু জানি না।’ আর সর্বোচ্চ নীতি নির্ধারণী ফোরাম জাতীয় স্থায়ী কমিটির সদস্য লেফটেন্যান্ট জেনারেল (অব.) মাহাবুবুর রহমান বলেন, ‘এটা আমি শুনিনি, এটা আমি জানি না।’\nসংশ্লিষ্ট সূত্রে জানা গেছে, এই মুহূর্তে রাজনীতিতে যুক্ত হওয়ার কোনো সম্ভাবনা নেই জিয়াউর রহমানের পুত্রবধূ জোবায়দা রহমানের। সুতরাং আসন্ন কাউন্সিলে তাকে দলে দলে দেখা যাচ্ছে না। এরপরও বিএনপির বর্তমান শীর্ষ নেতৃত্ব নানাভাবেই বিতর্কিত হয়েছে। ফলে সামগ্রিকভাবে দলের ভাবমূর্তির কিছুটা সঙ্কট তৈরি হয়েছে। এই অবস্থায় নতুন নেতৃত্বের দাবি উঠছে তৃণমূল থেকে। অন্তত নীতিনির্ধারক হিসেবে শীর্ষদের আড়ালে রেখে নতুনদের সামনে প্রদর্শনের কৌশল বেশ কার্যকর হবে বলেই তাদের ধারণা।\nPrevious: আজ ঋতুরাজ বসন্ত\nNext: দেশে কেরামতির নির্বাচন চালু হয়েছে : ড. কামাল